
GARAY  JÁNOS. 

írta  Sajó  Sándor. 

Szívében  az  irodalom  szerelmével,  küzdelmes  és  szen- 
vedésekkel teli  rövid  életének  szegénységében  Garay  Já- 
nos a  szó  nemes  értelmében  a  nemzet  napszámosa  volt  ; 
pályájának  egészével  mint  a  XIX.  század  reformkorá- 
nak egyik  érdemes  mtmkása,  mint  lelkes  történeti  köl- 
temények írója  s  főképp  mint  Az  obsitos  költője  él  nem- 
zete műveltjeinek  emlékezetében.  írói  pályája  a  maga 
rövidségéhez  mérten  szinte  csodálatos  termékenységével 
s  anyagi  gondok  között  is  szárnyaló  lelkességével  és  lan- 
kadatlan buzgóságával  kiválóan  megérdemli  a  meg- 
újuló nemzedékek  méltánjdó  tiszteletét. 

(jaray  János,  életének  legnagj'obb  részében,  csakis  író 
volt,  tehát  szegény  volt.  Ő  maga  ((szépirodalmmik  egyik 
igásá»-nak  nevezte  magát,  székfoglalójakor  pedig  a  Kis- 
faludy-Társaságban,  mikor  megválasztását  megköszönte, 
e  lelkes  és  fellengzésükben  is  megható  szavakra  fakadt : 
♦író  vagj'ok  testestül-lelkestül ;  az  irodalmon  kí\'ül  nincs 
állásom  s  nem  is  akarom,  hogj'  legyen  ;  nincs  életem,  mert 
lényem  hazámon  kívül  csak  az  irodalomé)).  Élete  vége 
felé  vállalnia  kellett  ugyan  —  s  örühiie  kellett,  hog}- 
kapott  —  egy  kis  hivatalt,  idézett  nyilatkozata  egész- 
ben véve  mégis  őszintén  és  híven  jellemzi  egész  pályáját 
és  lelkületét. 

Garay  János  mindössze  negyvenegy  évet  élt.  Szek- 
szárdon, Tolna  vármegyében  született  1812  október 
To-én.  Apja  kereskedő  volt  s  városi  árvagyám,   anyja, 

Valter  Zsuzsanna,  a  városi  főbíró  leánya.  A  család  tizen- 
két gyermeke  közül  hat  maradt  életben,  ezek  között  az 
apja  keresztnevét  viselő  János,  a  mi  költőnk  volt  a  leg- 
idősebb. A  szülők  sok  gonddal  és  gondosan  nevelték  a 
sok  gyermeket.  Jánost,  mivel  csöndes,  komoly  termé- 
szetű fiú  volt,  papnak  szánták.  A  fiú  kijárván  az  elemi 
iskolát,  a  gimnázimn  első  osztályának  anyagát  is  otthon 
tanulta,  aztán  Pécsre  került  a  ciszterciek  gimnáziumába, 
itt  végezte  középiskolai  tanulmányait.  Szülei  ez  időben 
teljesen  elszegényedtek  ;  J  ános  már  diákkorában  magán- 
tanítással tartotta  fenn  magát.  Szegényes  körülmények 
közt  is  jó  tanuló  volt,  sokat  olvasgatott  s  már  korán  ver- 
selgetett ;  egy  verses  munkája  már  ez  időben  nyomtatás- 
ban is  megjelent.  Diákkori  legkedvesebb  olvasmányait 
ő  maga  említi  Vahot  Imréhez  című,  1844-ben  írt  költői 
levelében  :  «Pécsett  Virágon  és  Zalán  futásán  csüggött 
szivem  s  a  Hinify  hösregéin».  A  középiskola  végzése  után 
Pestre  került,  az  egyetemre.  Nem  lett  belőle  pap.  Elő- 
ször orvosnak  készült,  majd  csakhamar  a  bölcsészetre 
iratkozott.  Irodalmi,  nyelvészeti,  esztétikai  tanulmányai 
közben  buzgón  olvasta  a  magyar  és  német  költőket. 
Magyar  érzését  és  költői  hajlamát  két  nagy  hatás  lelke- 
sítette meg  :  Horváth  István  és  Vörösmarty.  Horváth 
István  egyetemi  tanár  tüzes  magyar  történelmi  elő- 
adásai megelevenítették  lelkében  a  magyarság  hőskorát, 
Vörösmarty  költői  pályája  pedig,  a  Zalán  futása  dicső- 
ségével, eszményül  tündöklött  feléje  költői  álmodozásai- 
ban és  terveiben.  íg>'  írta  meg  1833-ban,  huszonegyéves 
korában  s  adta  ki  a  következő  évben  Csatár  című.  Hu- 
nyadiról szóló  hexameteres  eposzát.  Ez  a  munka  már 
megjelenésének  idejénél  fogva  sem,  de  fogyatkozásai 
miatt  sem  kelthetett  nagj-obb  hatást :  az  új  ízlésre 
kapott  korban  ez  a  lelkesen  fiatalos  mű  már  csak  a  Zalán 
fufásá-nak  ellialó  visszhangja  volt. 

Egyetemi  tanulmányai  végeztével  Garay  az  írói  pá- 
lyára szánta  magát.  Ez  elhatározás  következtében  egész 

élete  egjTe  fokozódó  küzdelmek,  kicsiny  örömök  és  nagy 
gondok  közt  telt  el.  Ez  elhatározásában  is  Vörösmarty 
példája  lebegett  előtte.  Már  1833-ban  segédszerkesztőül 
szegődött  Mátray  (Rotkrepf)  Gábor  Regélő  és  Hon- 
művész című  lapjaihoz  ;  innen  1837-ben  Mmikácsy  Jelen- 
kor és  Rajzolatok  című  lapjaihoz,  s  már  ez  év  végén  vala- 
mivel jobb  fizetésre,  de  jóval  terhesebb  mimkára  is, 
Orosz  József  Hírnök  című  lapjához  Pozsonyba  került ; 
másfél  év  multán,  1839-ben  újra  Pestre  szegődött  a  Jelen- 
kor-hoz  s  itt  dolgozott  1844-ig.  Közben  1842-ben,  Erdélyi 
J  ánossal  maga  is  szépirodalmi  heti  lapot  indított  Regélő 
Pesti  Divatlap  címmel ;  ebből  lett  1844-ben  Vahot  Imre 
szerkesztésében  a  Petőfi  segédszerkesztői  tisztségéről 
nevezetes  Pesti  Divatlap. 

Garay  János  már  1836  januárjában  megnősült ;  fele- 
sége, szül.  Pap  Márta,  egy  pesti  kereskedő  leánya,  fél- 
évi házassága  után  meghalt ;  Garay  munkába  fojtotta 
bánatát :  tudományos  cikkeket  fordított  németből,  no- 
vellákat franciából ;  részt  vett  a  Conversations  Lexikon 
pótkötetének  szerkesztésében.  A  következő  év  novem- 
berében másodszor  is  megházasodott,  feleségül  vévén 
Babocsay  Máriát,  a  gróf  Károlyi-uradalom  egyik  gazda- 
tisztjének leányát.  Az  új  szerelem  új  motívumokkal 
gazdagította  Hráját ;  a  családi  élet  örömeihez  viszont 
új  gondok  is  járultak  ;  ezért  vállalkozott  a  költő  új  mxm- 
kákra  :  a  Hajnal  és  Emlény  címíí  almanachok  és  az  xigy- 
nevezett  Kliegl-könyv  szerkesztésére.  (Kliegl  egj'  akkori- 
ban propagált  magyar  szedőgép  feltalálója  volt.)  Családi 
gondjai  között  betegségek  is  sújtották  ;  szűkös  anyagi 
helyzete  miatt  1845-ben  kénytelen  volt  díjnoki  állási 
vállalni  az  egyetemi  könyvtárnál.  Báró  Eötvös  József 
1848-ban  a  magyar  irodalom  egyetemi  tanárává  nevezte 
ki ;  ekkor  úgy  látszott,  hogy  sorsa  végre  jobbra  fordul . 
A  szabadságharc  leverésével  azonban  elvesztette  állását, 
súlyos  beteg  is  lett :  valóságos  nyomorba  jutott.  Sok 
baját  csak  növelte  még  az  is,  hogj'  a  nemzet  bukásakor 

a  zűrzavaros  napokban  menekülnie  kellett  Pestről ;  egy- 
időre  Foton  húzódott  meg  családjával  együtt.  Nemsokára 
visszatérhetett  Pestre  ;  az  önkényuralom  kérdőre  vonta 
hazafias  verseiért,  de  nem  bántották,  hiszen  nem  vett 
részt  a  szabadságliarc  mozgalmaiban.  Még  szerencséje 
volt,  hog3-  1850-ben  egyetemi  könyvtártisztté  nevezték 
ki.  Betegsége  azonban  eg^^re  svilyosbodott ;  S2ent  László 
című  nagyobb  müvét  már  csak  testi  és  lelki  vergődések 
közt  bírta  befejezni.  Egész  pályáján  végig  a  kenyérkereset 
gondja  nehezedett  rá  :  pályája  elején  .sok  és  sokféle 
robotmimkát  kellett  végeznie  havi  20  forintnyi  fizetésért, 
pályája  végén  az  immár  országos  nevű  költőnek  hálás 
örömmel  kellett  fogadnia  az  aradi  vár  politikai  foglyai- 
nak 61  forint  02  krajcárnyi  könyöradományát ;  nyo- 
morogva élt  s  halálával  nyomorban  hagyta  családját  ; 
valóban,  mintha  őrá  vonatkoznának  Petőfi  szavai :  a 
költő  és  a  sorsharag  eg\-  anyaméhben  született.  Segéd- 
szerkesztő korában  s  később  is  a  sajtó  szolgálatában, 
költői  becsvágya  nj'űgeül  s  költészete  értékének  rová- 
sára, el  kellett  forgácsolnia  erejét ;  egj^aránt  írt  verset, 
novellát,  elmefuttatást,  genreképet,  tájrajzot,  útirajzot, 
irodalmi  cikket,   színbírálatot,  verses  rejtvényt.* 

Garay  János  —  Vörösmarty  pályáját  nézvén  esz- 
ményképéül —  a  költészet  mindliárora  fajában  meg- 
próbálta erejét.  Epikai  költészete  a  hexameteres  Csatár 
után  új  irányba  fordult  :  modern  versformájú  költői 
elbeszélésekben  s  balladaszerü  költeményekben  énekelte 
a  magyar  történelem  és  mondavilág  eseményeit  és  alak- 
jait. Frangepán  Kristófné  és  Bosnyák  Zsófia  pályanyertes 
művein  kívül  Az  Árpádok  és  Szent  László  a  legneveze- 
tesebb művei  e  téren. 


*  Ez  utóbbiak  egyik  példája  a  magyar  szóból  készült  ana- 
gramma :  a  szó  kitaláltatása  a  betűiből  alkotott  ma,  mag,  mar, 
agg,  gar,  ara,  agy.  ragya,  agyar,  Gara,  Garay  szavak  kttaláJ- 
tatásával. 

Az  Árpádok  egy  vezérhang  után  uegyven  költemény 
ben  énekli  a  vezéreken  kezdve  az  Árpádházi  uralkodók 
tetteit,  kevesebb  költői  erővel,  mint  hazafias  lelkesedés- 
sel. Ez  a  mű  1847-ben  és  1848-ban  két  kiadást  ért  meg 
és  nagyon  népszerűvé  tette  költőjét.  Tetszett  a  közön- 
ségnek a  mű  lelkes  magyar  érzése  és  zengzetes  hangja, 
változatos  versformái  között  a  nibelung-vers  könnyű 
folyása.  Ilyen  versformájú  pl.  mindjárt  az  első  darab  : 
Almos,  a  magyarok  Mózese.  Sokáig  nagj'  kedvvel  szaval- 
ták e  gyűjtemény  egyes  darabjait  (Árpád,  a  honalapító; 
Lehel  kürtje) ;  a  Vezérhang  befejező  versszaka  szinte 
szállóigévé  lett  : 

Csak  törpe  nép  felejthet  ős  nagyságot, 

Csak  elfajult  kor  hős  elődöket  : 

A  lelkes  eljár  ősei  sírlakához 

S  gyűjt  régi  fénynél  xíj  szövétneket  .  .  . 

A  Szent  László  című  kétkötetes  elbeszélő  mű  1 85 X/ 52-ben 
Egerben  jelent  meg.  Garay  ezt  tekintette  élete  főművé- 
nek. A  tizenegy  szótagú  ütemes  verssorokban  írt  nag\' 
költemény  valójában  ver.ses  életrajz  csu])án  ;  időrend- 
ben, a  szerkezet  egysége  nélkül  mondja  el  a  szent  király 
tetteit ;  az  ősi  múlt  rajongó  szeretete  zendül  belőle, 
egészben  véve  a  költői  teremtő  erő  híjával,  de  lielyen- 
kint  tetszetősen  és  hatásosan.  Kiérzik  ebből  a  műből  is 
Garay  költészetének  egyik  legjellemzőbb  vonása  :  a 
dicsőséges  magyar  múlt  magasztos  tisztelete  s  az  ebből 
fakadó  remény.  Kisebb  elbeszélő  költeményei  közül  a 
már  említetteken  kívül  nagyon  népszerííek  voltak  bal- 
ladás versei,  inkább  elbeszélések,  mint  balladák  :  ezeken 
részint  Ulüand  német  költő,  részint  Vörösmarty  hatása 
erezhető  ;  tragikum  alig  van  bennük,  a  drámai  erőt  a 
szónoki  hang  helyettesíti ;  ám  érzelmességükkel  s  haza- 
fias hevükkel  a  kor  szívéből  és  szívéhez  szóltak  s  nagyon 
népszeríívé  tették  költőjüket.   (Hasszán,   Kovt.   Báfhori 


Erzsébet,  Mátyás  király  Gömörben,  Zrínyi  Ilona.)  Kffajta 
költeményeiből  is,  a  szónokias  pathoszon  át,  sokszor  túl- 
ságosan kiérzik  a  didaktikus  célzat,  a  költőiség  rovására. 
E  megszokottságtól  tárgyban  és  hangban  teljesen  elüt 
Garaynak  Az  obsitos  című  költeménye,  a  költőnek  mind- 
máig élő  és  népszerű  alkotása.  E  költemény  hőse  valóban 
élő  alakja  volt  a  költő  szülővárosának,  tréfáival  és  hazudo- 
zásaival  sokszor  mulattatta  a  mulató  társaságokat ;  Garay 
T  846-ban  egy  szüreten  ismerkedett  meg  vele.  A  róla  szóló 
költemény  a  jellemkép  eleven  rajzával,  derűs  hangjával  és 
formájának  könnyen  omló  zengzetességével  irodalmunk 
egyik  legsikerültebb  alkotása  a  maga  nemében. 

Garay  János  már  pályája  elején  nagy  szeretettel 
fordult  a  drámairodalom  felé.  Két  fordításán  kívül  öt 
eredeti  drámai  művet  írt.  Ezek  elseje,  az  Arbóc,  Csáb 
címmel  akadémiai  dicséretet  nyert  s  Jósige  címmel  1836 
január  19-én  Budán  került  színre  közepes  sikerrel ;  az 
Országh  Ilona  című  nem  került  színre  ;  a  Báthori  Erzsébet 
címűt  a  Nemzeti  Színház  adta  elő  1840  augusztus  29-én 
Laborfalvy  Róza  jutalomjátékául ;  tárgyának  borzal- 
massága  miatt  ez  a  darab  sem  lehetett  hosszabb  szín- 
padi életű  ;  Az  utolsó  magyar  hhán  szintén  akadémiai 
dicséretet  nyert  könyvdráma  ;  ilyen  az  1844-ben  írt 
Borbála  királyné  kegyence  címíí  is  ;  A  magyar  szinkőltészet 
apotheozisa  a  Kisfaludy-Társaság  megbízásából  Kis- 
faludy Károly  születésének  57-ik  é\^ordulójára  írt  al- 
kalmi színdarab  a  Nemzeti  Színház  1845-iki  Kisfaludy- 
ünnepére.  Drámai  munkásságával  Garay  János  nem 
tudott  igazi  sikert  érni.  Tragikai  hatásra,  tömör  cselek- 
vényre törekedett  és  borzalmassá,  érthetetlenné  lett ; 
a  francia  romantikus  irány  hatása  alatt  szertelenségekbe 
tévedt ;  a  jellemzésben  és  a  szenvedélyek  rajzában 
Shakespeare  hatását  mutatja,  az  igazi  drámai  erő  hiányát 
Vörösmarty  szavaló  dikciójával  pótolgatva.  Drámaírói 
munkássága  tehát  a  kor  viszonyaihoz  képest  is  jelenték- 
telen. 

Lirat  költeményei  s  hazafias  irány  versei  korának  leg- 
kedveltebb költői  közé  emelték  Garay  Jánost.  Versei 
(dalok,  ódák,  epigrammok,  románcok,  balladák,  kisebb 
elbeszélések)  1843-ban  Budán  jelentek  meg  egy  kötet- 
ben ;  e  kötet  erősen  megnövelte  a  költő  népszerűségét. 
Az  Akadémia  1844-ben  száz  arannyal  és  egy  ezüstserleg- 
gel jutalmazta  e  kötetet,  magát  a  költőt  már  i83g-ben 
levelező  tagul  választván  ;  1 843-ban  tagul  választotta 
öt  a  Kisfaludy-Társaság  is  ;  székét  itt  Lírai  költészetünk 
késői  kifejlődésének  okairól  című  tanulmánnyal  foglalta 
el ;  később  is  mindenkor  nagy  szeretettel  csüggött  e 
Társaságon,  részt  vett  pályázatain,  (itt  nyertek  jutalmat 
Frangepán  Kristófné  és  Bosnyák  Zsófia  című  elbeszélő 
költeményei)  s  1845-töl  mint  másodtitkár  is  buzgón 
miuikálkodott  benne.  Ö  mondott  emlékbeszédet  a  Tár- 
saságban az  akkoriban  elhunyt  Vajda  Péterről.  Lírája 
kezdetben  a  korában  divatos  könnyed  és  érzehnes  han- 
gokat zengette  ;  szerelme,  első  és  második  házassága, 
családi  életének  fájdalmai  és  örömei  új  meg  új  hangokkal 
frissítették  költészetét.  A  természet,  a  szerelem,  a  család, 
Széchenyi  szelleme,  a  nemzeti  élet  pezsdülése  és  hullám- 
zása, erős  fajszeretet  és  bizakodó  reménység  ihlette  ezt 
a  költészetet  ;  a  közélet  minden  jelentősebb  eseménye, 
minden  kiváló  alakja  dalra  hangolta  a  költőt.  Hazafias 
költeményei  valóban  országos  hatásúak  voltak  s  hat- 
hatósan táplálták  a  magyar  érzést,  nemzeti  öntudatot. 
A  költő  országos  népszerűségének  és  megbecsülésének 
bizonyítéka,  hogy  Bihar  meg  Zala  a  vármegye  tábla- 
bírájává  választotta  őt,  mint  később  Gömör  vármegye 
Petőfit.  Garay  könnyen  termelt,  általában  könnyen  han- 
golódott dalra  ;  e  könnyedség  nem  egyszer  az  érzés  mély- 
ségének rovására  érvényesül  s  a  hang  költőiséget  a 
prózaiság  felé  tereli.  Szerelmes  verseiben  a  tiszta  érzés, 
közvetetlen  egyszerűség  zendül,  olykor  nem  is  a  lélek 
mélyéből,  hanem  a  bókolás  felszínesebb  hangján  (Meny- 
asszonyomhoz,   Mondta    Isten) ;    nincs    bennük    lángoló 

szenvedély,  de  őszinteségükkel  kedvesek  és  meghatók  ; 
családi  örömeit  zengő  költeményei  jórészt  az  apai  örö- 
mök meleg  megnyilvánulásai.  (Kell-e  nékem  zaj  s  mulat- 
ság .  .  .   De  hát  ugyan  már  melyik  az  .  .  .)  ;  eg>'-egy  versé- 
ben felcsendül  a  költő  eml)erszerető  demokrata  érzése 
( Az  udvari  bolond.  Mátyás  király  Gömörben) ,  bölcselkedő 
kedve    (Katidalló-dal) ;   képzelete   olykor    a   szokottnál 
merészebb  számj'alásra  is  képes  (A  vész  szelleme) .  Haza- 
fias költészetének  kedves  tárg\-a  a  honleány,  a  magyar 
asszony  ;   Széchenyi  szellemétől  üiletetten  e  tekintetben 
is  Vörösmarty  példáját  követi  ;   teljesen  átérzi  a  magyar 
nő  fontos  hivatását  a  nemzet  sorsának  irányításában  : 
korhol    és    esdekel,    biztat    és    lelkesít    (Magyar   hölgy, 
Hazám  hölgyeihez) .  Általában  Garay  lírájából  egy  esz- 
ményien gondolkodó  feimkölt  lélek  érzésviL'iga  sugárzik 
felénk  ;    ez  a  lélek  a  hétköznapi  élet  nyomorúságai  és 
szenvedései  között  sem  csüggedt  meg,  mindenkor  töret- 
len hittel  és  rajongó  vággyal  számvalt  a  maga  eszményei 
felé.  Kz  a  költészet  lelkesen  dicsőit  minden  hazafias  tö- 
rekvést s  buzgón  hirdeti  a  nemzet  szebb  jövőjét.  Széchenyi 
lelkét  hirdeti  \'örösmarty  hangján.  A  kritika  \'örösmarty 
hazafias  költészetét  illetően  is  hibául  szokta  említeni  a 
szónokiasságot.  Ha  ez  a  hang  Garay  költészetéből  még 
erősebben   kitetszik,  ez  csak  azt  mutatja,  hogy  Garay 
nem  volt  olyan  nag\'  költő,  tnint  ^^örö.smarty.  Egyéb- 
iránt az  ódaköltészet  szónoklás  hangja  szinte  természe- 
tes :    a  buzdító,  lelkesítő  költészet  hangja  találkozik  a 
szónoklással  a  pathoszban  s  nyilvánvaló,  liog^'  nemcsak 
Vörösmarty  Szózata  és  ódái,  hanem  pl.  Petőfi  legszebb 
és  legismertebb  ódái  is,  kötött  formájukból  kifejtve,  eg>'- 
€gy  szónoklattá  oldhatók.  Ez  a  szónoklás  hang  termé- 
.szetes  belső  sajátsága   a  raag\-ar  hazafias  kciltészetnek 
s  nagj'  nevelő  értékül  hatott  nemzedékek  lelkére.  E  tekin- 
tetben Garay  költészete  is  érdemes  hivatást  töltött  be 
a  maga  korában. 

Költészete  értékének  kialakulásában  egyfelől  a  robo- 

tos  munka  megszokottsága  és  a  pihenést  nem  engedő 
írói  ösztörf,  másfelől  a  magasabb  becsvágj-  és  az  elméleti 
képzettségen  alapuló  műgond  küzdenek  egymással.  A 
kényszerűség  és  a  lelkesség  eg\'aránt  írásra  hajtotta  s 
ravmkájának  értékét  hol  az  eg)4k,  hol  a  másik  tényező 
dönti  el.  Sokat  és  sokfélét  írt  és  sokszor  akaratlanul  is 
mások,  Vörösmarty  és  Bajza  hatása  alá  került,  sőt  után- 
zójukká lett.  A  kritikus  Bajza  meg  is  rótta  öt  a  túlságos 
termékenység  miatt.  Másfelől  azonban  nem  hiányzott 
belőle  a  műgondra  törekvő  tudatosság  sem  s  néha  nagj'oii 
is  aprólékos  gonddal  változtatta,  javítgatta,  csinosít- 
gatta  verseinek  egy-egy  sorát,  szavát,  kifejezését.  Kellő 
elméleti  képzettségét  tanúsítja  az  is,  hogy,  miután  Vörös- 
marty nem  fogadta  el  az  először  neki  felajánlott  egye- 
temi tanár.ságot,  a  miniszter  fig\"elme  őrá,  Garayra  terelő- 
dött, írói  míígondra,  tudatosságra,  a  nyelv  szépségének 
és  magyarságának  íigj-elmes  megljecsülésére  tanítja  íro- 
gató öccsét  is  egjik  levelében  :  a  költőnek  egyik  legfőbb 
és  szakadatlan  stúdiuma  a  nyelv  legyen  ;  ez  még  az 
esztézisnél  is  fontosabb  ;  az  esztézis  sokszor  velünk  szü 
letik,  a  nyelvet  folyton  tanulni,  studirozni  kell.  Ezért 
ajánlja  öccsének  Kazinczy  jirózájának  és  Vörösmart>- 
költöi  munkámak  szorgalmas  és  figyelmes  olvasását. 

Garay  János  emberi  jellemének  egj-ik  megható  vo- 
nása az  irodalom  szeretetéből  fakadó  teljes  (önzetlenség. 
Költői  hivatásának  érzetében  panasz  nélkül  tűrte  sorsa 
nyomorúságait.  A  gondok,  szenvedések  nem  tették  világ- 
gyűlölővé, derűs  lelkű,  gyermekes  egyszerűségű  jó  ember 
volt  mindhalálig  ;  barátságban  élt  Petőfivel  is,  bár  ennek 
népies-nemzeti  új  költészetét  nem  bírta  érdeme  szerint 
megérteni  és  megszeretni.  Élete  vége  felé  valóban  nagy- 
szüksége volt  türelmes  lelkének  teljes  erejére  ;  beteg- 
sége egyre  súlj'osbodott ;  a  szegény  költő  időnküit  tel- 
jesen vakká  lett,  utóbb  már  elméje  is  megzavarodott. 
Szerető  családja  s  a  család  néhány  jóbarátja  ápolgatta, 
segítgette.  íg\'  húzta  az  élet  nehéz  igáját  a  sírig  ;    1853. 

november  3-én  hirtelenül,  szívszélütéstől  halt  meg,  41 
éves  korában,  a  legnagyobb  nyomorban  hagyva  család- 
ját. Mint  költő,  egész  életében  Vörösmarty'  követője 
volt,  a  halálban  azonban  s  halálával  egy  más  dologban  is 
megelőzte  Vörösmartyt :  abban,  hogy  a  nemzet  gondjára 
hagyta  megárvult  családját.  Ney  Ferenc  s  több  más  jó- 
barát  felhívással  fordult  a  nemzethez  s  országos  mozgal- 
mat indított  a  család  érdekében  ;  két  év  alatt  10,000 
forint  gyűlt  össze  az  árvák  javára. 

A  költő  hamvai  a  budapesti  ckerepesiw-temetőben 
n>Tigosznak.  Az  Akadémiában  Tóth  Lőrinc  mondott  róla 
emlékbeszédet.  Munkáinak  teljes  kiadása  1886/87-ben 
jelent  meg  öt  kötetben,  Méhner  Vihnos  kiadásában, 
Ferenczy  József  rendezésében  és  jegv'zeteivel.  Ferenczy 
József  írta  meg  a  költő  életrajzát  is  1883-ban.  A  mi  köte- 
tünk a  költő  kisebb  költeményeinek  javatermését,  eg\'éb 
műveinek  néhány  válogatott  szemelvényét  foglalja  ma- 
gában. 

Garay  költészete  egészben  véve  már  csak  a  múlté  : 
de  a  későbbi  nemzedékeknek  sem  szabad  feledniök,  hog>- 
e  költészet  a  maga  korában  a  nemzet  érzéseit  szólaltatta 
meg,  a  hazafias  érzés  nevelője  s  a  lelki  derű  és  melegség 
táplálója  volt.  Kora  a  maga  módja  szerint  nag^^on  sze- 
rette és  nagyratartotta  Garayt,  az  utókor  is  érdem  szerint 
megbecsüli  emlékét.  Szülőházát  s  azt  a  házat,  melyben 
Foton  tartózkodí'isakor  lakott,  emléktábla  jelöU  ;  érc- 
szobra, Szárnovszky  Ferenc  szobrász  műve,  ott  áll  szülő- 
városa, Szekszárd  főterén. 


KÖLTEMÉNYEK 


VEZÉRHANG. 


Én  bennem  sem  aludt  hajnalodó  korom 
Rózsás  szép  tavaszán  a  meleg  érzelem  ; 

Ábránd  képzeleteknek 

Szárnyán  én  is  emelkedem. 

A  művészet  örök  trónja  előtt,  hol  az 
Ihlett  lelkesedés  zöld  koszorúja  leng, 
Esztendőkig  epedtem. 
Esztendőkig  imádkozám. 

Ott  leltem  fakadó  érzetim  édenét, 
Fáj  dalmim  s  örömim  istenüléseit, 
S  megzengett  az  ezüst  lant 
Könnyű  húrja  kezem  között. 

S  amit  lelkesedés,  amit  az  érzelem 

Hő  honhangzatokon   dallanom  engedett, 

Néked  nyújtom  öledbe, 

Tenéked,  szeretett  Haza! 


KIS  MADÁR. 

Pintyőke  kis  madár  Pintyőke  kis  madár 

Lánykától  megszökött,  Csak  ugrál,  csak  nevet 

Ugrál,  repül,  nevet,  Lánykának  kis  keze 

A  kerti  fák  fölött.  Csak  űz,  csak  hesseget,  — 

«Vár j ,  várj !  megfoglak  én !»  S  pintyőke  s  lányka  száll 

Szól  a  lány,  s  érte  mén.  Vadász  megettük  áll. 

Garay  János  munkái.  I 


Vadász  kegyetlenül  , Rossz  vagy,  kegyetlen  is. 

Leejti  kis  madárt  ;  Meg  nem  bocsáthatok,  — 

Szép  lányka  könnyezi  Zokogva  szól  a  lány, 

A  szörnyű,  szörnyű  kárt !  Madárt  hol  kaphatok?' 

«Ne  sirj,  oh  szép  alak,  «Madárrá  válom  én; 

Hogy  megbántottalak!))  Szeress,  oh  égi  lény !» ) 

S  a  lányka  föltekint  : 
.Madárnak  nagy  lehetsz  ; 
Inkább  szeretlek  így. 
Amint  vagy,  ha  szeretsz!' 
S  vadásznak  hő  karán 
Olvadva  csügg  a  lány. 


A  LIGETHEZ. 

Köszöntelek  te,  szép  liget, 

S  szelid  magányod  árnyait, 

E  csergedő  kristályvizet 

S  e  fák  vidám  sudárait! 

Köszöntelek  — 

A  nagy  világban  kéjt  én  nem  lelek. 

E  szív,  e  lágyan  érező, 

Nemesb  hevületért  dobog  ; 

Éretted,  oh  hon,  szép  s  dicső, 

Mely  egykor  földerülni  fog,  — 

S  érettetek. 

Oh  lány,  s  barát,  ti  hük,  ti  kedvesek! 

S  te  érted,  elrejtett  hget! 

Hol  szívem  égi  kéjt  cserél, 

Hol  lelkem  —  e  rideg  sziget  — 

önalkotott  világban  él, 

S  ti  bennetek, 

Kik  égtek  értem,  s  égek  értetek! 


ÉLET  ÉS  ÁLOM. 

Gyermekéve  ős  hónából, 
Kis  világa  szűk  lakából 

A  fiú  bolyongni  mén  ; 
S  hagyva  völgye  hüs  virányát, 
Messze,  messze  szebb  hazát  lát 

Ideálok  látkörén  : 

,Ott,  ah  ott  a  messzeségből. 
Int  reményem  kék  ködéből. 

Túl  e  szűk  völgy  oldalán  ; 
Arra  bolygók,  arra  térek! 
Mig  a  szép  hazába  érek.  — 

Isten  hozzád,  földi  lány!' 

Szól  az  ifju,  s  útra  mégyen,  — 
Bár  utána  énekében 

A  leány  sír  és  eped  : 
«Álomért  ne  hag^^d  az  éltet  ; 
Csak  valóság  idvezíthet : 

Puszta  gőz  a  képzelet !» 

S  évre  év  jön  és  lemégy en,  — 
Ah     de  egyre  kék  ködében 

Volt  s  maradt  a  légi  vágy  ; 
S  kis  világa  szűk  lakába, 
Földi  lánya  hő  karába 

A  bolyongott  vissza  vágy. 

S  ott  a  lány,  de  férj  karában, 
Szőke  kis  fi  van  bálában,  — 

S  ajkán  ily  szó  hallható  : 
«Álomért  hagyád  az  éltet. 
Megvetvén  a  földi  keblet  : 

Isten  hozzád,  álmadó!» 


RITORNELL. 

Kertünk  alatt  egy  víg  patakocska  mégyen. 
Ott  álltam  én,  ott  ült  ő  gyermekével ; 
A  gyermek  almát  tárta  kis  kezében. 

így  ül  Madonna  kisded  Jézusával 
Mester  Corregio  művészi  vásznán, 
S  a  gyermek  így  enyelg  a  szent  anyával. 

De,  mester!  egyet  képeden  kihagytál! 
Nem  adva  boldog  férjet  a  csoporthoz  — 
Rajzomban  ím  a  boldog  férj  is  ott  áll. 


A  TÁVOLBÓL. 

Repülj,  lágy  énekem,  Lágyan,  mint  esti  szél, 

Susogló  szárnyakon.  Búsan,  mint  csattogány, 

El  messze,  szép  egem  Mely  társért  nyögdicsél. 

Hol  engem  kéjre  von.  Leljen  az  égi  lány  ; 

Hol  szebb  a  lány  szeme,  Sóvárgó  szárnyadon, 

Érzőbb  a  hív  kebel.  Mint  esti  fuvalom, 

S  az  ifjú  hő  szive  Epedve  csattogjon 

Szent  vágyban  olvad  el.  Szerelmi  súgalom. 

Suhanj  be  véltlenül 
Titkos-szerelmesen , 
Ne  halljon  lesdi  fül. 
Ne  lásson  kandi  szem. 
Tiltott  vidékemen 
Lánykámat  ott  leled. 
Hol  május-téreken 
Füzérkét  köt  neked. 


KETTŐS  BU. 

Szivem,  szivem!  te  bútalan, 

Mivé  levél? 

Haj,  ifjú  bár,  kéj  és  öröm 

Benned  nem  él! 

Csak  egy  leány,  csak  egy  haza 

Volt  e  kebel  szent  birtoka. 

Oh  lány,  epedve  száll  feléd 

Pillantatom  ; 

Oh  hon,  oh  szent,  ölelve  tart 

Fiúkarom  ; 

De  ah,  lánykám  meghalva  rég! 

Hazám  fölött  borús  az  ég! 

Két  veszteség,  két  fájdalom 

Búm  ingere, 

S  ketté  olvad  nehéz  szivem 

Gyászéneke  : 

Téged  könyez,  te  szép  leány! 

Érted  vérzik,  hazám,  hazám! 


ŐZIKE. 

Volt  énnekem  egykor  egy  őzikém, 
Legelve  találtam  az  éren  ; 

Még  most  is  örülök  amint  felém 
Simúla  szegényke  szehden. 

Ö  volt  örömöm  nekem  egyedül. 
Csak  ő  maga  kedves  előttem > 

És  sima  nyakára  szerelmemül 
Egy  kék  szalagot  kötöttem. 


Mezőre  legelni  kivittem  őt. 

Itatni  kivittem  az  érre, 
S  az  ér,  is  örült  ha  ivá  vizét, 

A  rét  csalogatta  füvére. 

.Halld,  ifjú,  birtokos  úr  vagyok!" 
S  kincsével  az  úr  kínálgat. 

«Nem  kincses  ur,  arra  nem  áhitok  : 
Kincs  nékem  e  kellemes  állat. » 

Drágán  aranyozva,  de  gőggel  is, 

A  cifra  királyfi  belépett : 
, Halld,  pénzt  is  adok,  fiu,  földet  is!' 

«Hagyd  nékem  az  őzfit,  a  szépet. » 

Utána  kökényszemü  lány  jőve, 

Vigadni,  mulatni  az  érre, 
,Mily  kellemes  állat  ez  őzike!* 

S  leszögzi  szemét  a  mezőre. 

«Vidd,  angyal,  oh  vidd  el  az  őzikét  ; 

Nem  kérve  is  a  te  sajátod !» 
S  a  lány  oda  nyújtja  picin  kezét  : 

,örökre,  örökre  barátod!' 


A  HŰSÉG  DIADALMA. 

Budán  nehéz  rabságban  ül 
Cagány,  a  szép  levente  ; 

Lábán,  karán  vas  nehezül  — 
S  nincs,  nincs  aki  megmentse. 

Cagány  tűr  és  dühösködik. 

És  átkot  és  imát  mond  ; 
Meg  visszadől,  meg  felszökik, 

S  a  szörnyű  láncakon  ront  ; 


Port  rágna  düh  elegy  buján, 

Vért  inni  volna  készen. 
«Hol  vagy  szülém  s  te  szép  leány ?» 

Imígy  eped  szivében. 

Eped,  mert  rút  rabságban  ül 

A  hős,  szabad  levente. 
Lábán,  karán  vas  nehezül,  — 

S  nincs,  nincs  aki  megmentse. 

De  van,  ki  rá  gúnnyal  lenéz, 

Egy  istenadta  ozmán  : 
<(Hol  görbe  kardod,  hős  vitéz? 

Csak  nem  hagyád  a  korcsmán  ?» 

,Ne  bántsd  —  másik  szól  —  a  bohót 

Ö  ájtatos  keresztény, 
S  a  kard  helyett  az  olvasót 

Hordozza  két  kezecskén.' 

És  így  gúnyolják  rendiben, 

Kik  elmenők  mellette  ; 
Legvégre  egy  rút  szerecsen 

Magán  megáll  felette  : 

«Mi  dús,  mi  boldog  vagy,  vitéz! 

Még  lábod  is  gyűrűzve! 
Kár,  kár  bizony,  hogy  mátka  kéz 

Nincsen  közé  befűzve. » 

Nem  tűri  már  Cagány  a  gúnyt  : 

<(Isten,  ki  él  a  mennyben. 
Az  lássa,  hogy  napod  lehunyt. 

Ha  nem  kotródol  egyben. » 

<(Nem,  én  vitéz,  én  nem  megyek! 

Inkább  te  jöjj  el  innét.)> 
Szól  a  pogány  ;  a  hős  remeg, 

Megismeri  szerelmét. 


,Nagy  isten!  Ilka  mit  tevéi? 

Fuss,  fuss!  —  halál  van  itten, 
Nézd  kezemen  a  vas  kötél ; 

Együtt  halunk  ma  ketten!' 

♦Menekszünk  együtt  —  mond  a  lány, 

lm  kulcsa  láncaidnak! 
Nyisd  meg  lakatját,  hős  Cagány, 

Künn  kész  paripák  várnak. » 

,0h  Ilka,  Ilka  mit  tevéi, 

Oh  Ilka,  szűm  szerelme!' 
«Nem  én,  a  hűség  és  fortély 

S  a  porkoláb  kegyelme.* 

S  elő,  elő  ment  mint  madár, 

Mint  gondolat  futása, 
A  szép  leány  s  szabad  huszár 

Menekvő  haladása. 

És  a  szehd  hold  és  az  ég 

Világa  süt  le  rajok. 
És  úton,  útban  a  hűség 

így  énekelt  utánok : 

♦Erőt,  oh  hősfi,  a  hit  ad, 

ösvényt  a  szép  remény  mutat  ; 

De  győzni  egy  tud  csak  velem, 
Te  vagy,  te  vagy  hű  szerelem !» 


ROMÁNCA  A  KIRÁLYFIRÓL. 

A  királyfi  hűs  ligetben 
Kis  patak  felett. 
Andalogva,  a  habokba 
El-elmélyedett 


A  habokból  vízfenékről 
Lányka,  mint  az  ég, 
Mint  a  hattyú  hófehéren. 
Játszva  feltünék. 

Karcsú  teste  liljomozva, 
Arca  rózsa  volt, 
Hónyakára  bontakozva 
Barna  fürté  folyt. 

«Szép  királyfi,  hűs  habokba 
Szállj  alá  velem, 
Hűs  hab-árban  lágy  ölébe 
Vár  a  szerelem.)) 

Szép  királyfi  arca  lángol, 
Szíve  vágy  és  ver. 
«Bátoré  a  győzelemdíj. 
Jer,  királyfi,  jer!» 

És  habot  fog  és  halacskát. 
Meg  tovább  lebeg, 
S  gyenge  habbal  mossa  vállát. 
Hí  és  enyeleg. 

És  alább  száll  a  királyfi 

S  mind  alábbra  száll ; 

Nem  lát  örvényt,  nem  hall  orkánt 

Lányka  hanginál. 

«Szép  királyfi  hűs  habokba 
Mért  jövel  velem? 
Csaba  látszat,  játszi  kép  a 
Nympha-szerelem.» 

Szól  a  csába  csalfa  tündér 

S  átkarolja  őt! 

Nincs,  oh  nincs,  ki  mentni  tudná 

A  vakonhivőt! 


ÉN  ES  A  FESTŐ. 

így  ült,  így  nézett,  haja  így  folyt  hattyú  nyakára, 
Ekkora  s  ilyen  az  orr,  ilyen  a  biborajak. 

Hasztalan ;  egy  hajszála  sem  az !  «Hogy  festhet  igy  ember. » 
Öt  a  szabály  vezeti,  engemet  a  szerelem! 


HALÁSZLEANY. 

Kiment  a  lányka  kis  tavára, 
A  szőke  fürtű  Habilán, 
«Fel,  fel,  halacska!  fel  horogra, 
Mi  kedved  ott  a  tó  alán*» 

Arany  halat  fogott  a  lányka  ; 
«Eressz  anyámhoz,  oh  eressz !» 
Sír  a  halacska  —  mond  a  lányka  : 
«Ne  sírj,  anyád  a  lányka  lesz.» 

Tovább,  tovább  sír  a  halacska  : 
«Eressz  el  engem,  hagyd  megyek 
Édes  húgomhoz. »  —  Mond  a  lányka  : 
<(Hugod  helyett  húgod  leszek.» 

«Vár  sírva  nyögve  kedvesem  rám, 
Eressz  hozzája,  oh  eressz !» 
«Menj ,  mond  a  lányka,  kis  szerelmes, 
Ha  van  szerelmed,  el  ne  vessz !» 

Még  sokszor  elment  kis  tavára 

A  szőke  fürtű  Habilán, 

S  a  halra  gondolt  s  kedvesére  — 

S  egy  könnycsepp  ült  szemcsillagáji . 

Alján  helyett. 


A  KET  HOLLÓ. 


Bükágon  éj  sötéten 

Holló  vagyon. 
Ül  társa  ellenében 

A  szirt-fokon. 

Bükágról  szól  a  holló  : 

,Én  éhezem, 
Mi  lesz  ma,  barna  rabló, 

Eledelem?, 

S  a  barna  társ  a  szirton 

Károgva  szólt : 
«Vitéz  van  ott  az  ormon, 

Halvány  és  holt. 

Pártütközetben  hullt  el. 

Nincs  fegyvere. 
Mellette  sólyma  nyögdel, 

És  hív  ebe. 


De  Zille,  nője,  távol 
^  A  hűtelen, 
Új  férj  karába'  táncol 
Dús  termeken.)) 

S  csattogja  társa,  szárnyát : 

,Ez  kell  nekem! 
Sólymát  te  űzd,  kutyáját 

Én  elverem!' 

És  szállt  a  két  dögéhes. 

Károgva  szállt, 
S  a  holt  vitézen  édes 

Tápot  talált, 

Mig  Zille,  nője,  távol 

A  hűtelen 
Új  férj  karába'  táncol 

Dús  termeken. 


AZ  ÚJ  TROUBADOUR. 

Volnék  szent  éltü  pap, 
Vagy  ájtatos  barát, 
Szün  nélkül  áldanám 
Oltárom  gyámolát. 
Hogy  asszonyt  s  szép  leányt 
Teremte  szent  kegye, 
S  őket  kivétlenűl 
Szebbnél  szebbé  tegye. 

Volnék  vitéz  huszár. 
Negédes  és  hamis, 
Asszonyt  és  szép  leányt 
Imádnék  akkor  is  : 


Hevemben  kedvökért 
Még  vért  is  ontanék, 
S  bért  vitézségemért 
Cókokban  váltanék. 

Volnék  gazdag  király  : 
Országom  szépei 
Lennének  trónusom 
Tündöklő  ékei ; 
Bányákat  tartanék 
Számukra  számosan, 
S  ah  lenne  szép  ruha, 
Gyémánt,  gyöngy  és  arany! 

De  sem  pap,  sem  kiráh', 
Sem  bajnok  nem  vagyok, 
Egy  hő  szivén  kivűl 
Egyébbel  nem  birok  ; 
Szabad  vidám  fiú. 
Magyar  dalnok  levén, 
Hazámért,  hölgyemért 
Éneklek,  élek  én. 

Éneklek  harcot  is, 
Vitézlő  őseket. 
Elmúlt  időkön  át 
Forró  szerelmeket, 
S  dalban  dicsőítem 
A  szende  szép  szemet, 
A  lábkát,  mely  alig 
Lebeg  a  föld  felett. 

Hálómat  így  szövi 
Szivemre  ön  kezem, 
S  selyembogár  gyanánt 
Hálómban  benveszem  ; 
De  én  mindannyiszor 
Uj  létre  serkenek. 
Ahányszor  ős  hazát 
S  szép  asszonyt  zenghetek. 

EMLÉKEZET. 

Gyermek  valék  s  szerettem. 

Téged  szerettelek  ; 

De  néma  volt  a  gyermek, 

S  meg  nem  neveztelek. 

Oly  édes  volt,  oly  édes! 

A  néma  szerelem, 

S  e  néma  szent  szerelmet 

El  sem  feledhetem. 

Epedve  nézek  egyre 

A  szép  vidék  felé. 

Hol  gyermek  álmom  éltét, 

S  ez  álmait  leié, 

Hol  szép  szemeid  egéből, 

Csak  üdvöt  olvasék, 

S  mondhatlan  érzetemben 

Szerettem  s  —  hallgaték. 

Feléd  nyúlok  karommal. 

Feléd  ver  a  kebel, 

S  mindennap  uj  szerelmet, 

Uj  vágyakat  nevel, 

A  vágy  dallá  lesz  ismét, 

Mint  hajdan,  ajkamon. 

De  ah!  sem  vágy  sem  ének 

Közelb  azért  nem  von! 

A  dal  nem  ér  hozzádig. 
Árnyat  tapint  a  kéz, 
A  szív  viszonláng  nélkül, 
A  szem  könyűbe  vész  ; 
A  szép  vidék  közel  van. 
És  távol  van  nekem  ; 
S  távolban  és  közelben 
Borús  marad  egem. 

HASZSZAN. 

Sötét  az  éj  nem  alhatik, 

Budának  ősz  basája. 
Álmatlanul  már  harmadik 

Éjfél  virad  reája. 
,Föl,  szennyes  szolga,  föl  hamar! 
Szél  légy  magad,  lovad  vihar  ; 

A  föld  s  az  ég  dacára 

Hölgyet  hozunk  Budára.' 

«Haszszán,  Haszszán,  az  éj  sötét, 
Homálya  menni  nem  hagy  ; 

Szél  és  vihar  zúg  szerteszét, 
Ló  és  lovásza  megfagy. » 

,Hadd  zúgjon  szél  és  förgeteg. 

Vésztől  a  bajnok  nem  remeg, 
Ma  föld  és  ég  dacára 
Hölgyet  hozunk  Budára.' 

<(Haszszán,  Haszszán  a  fúvatag 

Térdig  megy  a  fenyéren. 
Hóban,  viharban  sorvatag 

Farkas  jár  éhen  —  ébren. » 
,Hadd  járjanak  künn  farkasok! 
Gyorsabb  futók  a  lovasok ! 

Elő,  elő  a  lóval, 

A  legsebesb  futóval.' 

S  elő  elő  ment  kettesen, 

Völgyeknek  és  hegyeknek, 
Mint  szél  és  orkán  dühösen, 

Ha  tengerárt  kergetnek. 
Oh,  mért  van  ember,  hogyha  vad. 
Mért  dúl  szivében  indulat, 

Ha  tárgya  vad  tüzének 

Boszú  és  düh  levének. 

Vágy  űzte  Haszszánt  s  szerelem 

Szép  Zolna  udvarába  ; 
Düh  most  és  boszúger jelem 

Sarkalja  hajiokába. 
Haszszánt,  basát  a  lány  felejt, 
Egén  borút  korán  se  sejt  ; 

Sejt  egy  gyönyörvilágot. 

Szerelmet  s  boldogságot. 

Mint  a  szelíd  éj  csillaga, 

A  kék  egek  magzatja, 
Sóvár  pilláit  éjszaka 

A  föld  felé  lehajtja  : 
Áll  Zolna  szép  szemérmesen, 
Hópatyolatban  ékesen, 

Fején  a  myrthus  ága 

Egyetlenegy  virága. 

Előtte  áll  a  vőlegény, 

Érzelme  tengerével : 
«0h  Zolna,  Zolna,  égi  lény ! 

Mi  ér  föl  e  cserével? 
A  nép  gyülöng,  az  óra  múl, 
Az  üdv  icözelb,  közelb  vonúL 

Csillagja  szerelemnek 

Lesz  napja  életemnek. » 

,Hősöm,  szerelmem,  —  szól  a  lány 

S  felnéz  a  hős  szemébe. 
Mint  néz  a  nap  egy  óceán 

Hullámos  örvényébe  : 
Tiéd  szivem,  tiéd  kezem. 
Tiéd  a  sírig,  érezem  ; 

S  ha  van  síron  túl  élet, 

Ott  is  csak  érted  éled.' 

S  a  nép  gyülöng,  az  óra  múl. 
Ég  már  a  nász  gyertyája. 

Elől  a  vőfél  tánco.siil, 
S  a  vig  seregnek  árja, 


Utána  ifjú  és  öreg, 

Leg^'ég^e  a  pap  s  két  gyerek  ; 
Szép  Zolna  mondhatatlan 
Érzelmi  harc  között  van. 

De  szállva  villám-szárnyakon 
A  vészt  Haszszán  haladja, 

S  a  láthatárra  gyors  lovon 
Kitűnik  büszke  hadja. 

A  föld  alatta  megdobog, 

Az  ég  űrébe  szó  robog  : 
«A  föld  s  az  ég  dacára 
Hölgyet  viszünk  Budára !» 

Parányi  szám  a  nászvendég, 

S  az  is  fegyver  h iában, 
De  ihletestül  a  pap  ég 

Oltára  csarnokában  : 
«Megállj,  pogány,  szent  ami  szent! 
Istenre  kardodat  ne  fend! 

Kelj  a  sikon  csatára, 

E  ház  az  úr  oltára !» 

,Áldott  az  úr,  mond  a  török  — 

És  szent  az  úr  oltára, 
De  Allah-akbar  mennydörög, 

S  Mohammed  a  szolgája.' 
<(Az  isten  egy,  kiált  a  pap  — 
Miként  az  égen  egy  a  nap, 

Tenéked  Allah  néven, 

A  nagy  Jehova  nékem. » 

De  vad  kacajjal  a  vitéz 

Előbbre  megy  s  előre ! 
A  nászi  nep  esengve  néz 

Segítségért  az  égre  ; 
A  kántor  orgonába  kap, 
A  hangos  ének  égbe  csap, 

Jézus  bor-  és  kenyérben, 

Hallatszik  zengzetében. 


17 


Haszszán  nem  ért  ily  dolgokat, 

Haszszán  csak  szép  leányt  lát, 
Mint  oly  áhitva  térdepel, 

Mint  mondja  szent  imáját. 
Szemében  a  szent  megadás. 
Arcán  a  lélekolvadás, 

Szép  ajka  énekében 

Jézus  bor-  és  kenyérben. 

S  ostyáját  ím  az  áldozó 

Magasra  felmutatja. 
Megette  a  harangozó 

Csengetve  hírűi  adja. 
S  földig  borúi  mindannyi  nép. 
Földig  borúi  le  Zolna  szép, 

S  érzéstől  elkapatván 

Földig  borúi  le  —  Haszszán. 

«Haszszán,  Haszszán,  ébredj  hamar! 

Szép  Zolna  elmegy,  itt  hagy ! 
Süvölt  a  szél,  zúg  a  vihar, 

Kün  ló,  lovásza  megfagy. 
«Haszszán,  Haszszán,  ha  nem  megyünk 
Nagy  Allah  látja,  nem  viszünk 

Ma  föld  és  ég  dacára 

Hölgyet  magas  Budára.* 

Haszszán,  Haszszán!  késő  vagyon. 

Az  innep  éri  végét. 
Szép  Zolna,  hangos  hosszasan 

Kiáltja  esküvését : 
«A  szent  keresztre  esküszem, 
Csak  hősömet  szerethetem  ; 

Borúban  és  derűben 

Ég  érte  láng  e  szüben. 

S  a  szent  keresztre  esküszem, 

Nincs  e  világon  ozmán. 
Ki  elszakassza  őt  tülem » 

.Megállj,  —  kiált  föl  Haszszán  — 


Garay  János  munkái. 

Nem  dúlja  fel  Haszszán  eged, 
Te  jó,  te  szent  vagy,  —  ám  fejed 
Fiú,  az  átok  érje, 
Ha  nem  leszesz  hü  férje!. 

Szólott,  s  lovára  kanyarul 

Nj'ugodt  kebellel  Haszszán, 
Egy  nagy  könyüje  földre  hull, 

öröm  sugárzik  arcán, 
S  elő,  elő  a  büszke  mén, 
A  diadalmi  hőssel  mén. 

Utána  szél  zúgása 

A  szolga  nyargalása. 


HARCBAN  HALDOKLÓ  MAGYAR. 

Folyj  ki;  folyj  ki  vérem. 
Múlj  el  életem! 
A  hazáért  halni 
Szép  halál  nekem! 

Nagy  s  kemény  volt  a  harc, 
Vért  kivánt  s  halált, 
Vérre,  áldozatra 
Engemet  talált ; 

Ah,  de  édes  a  vér 
S  e  halál  nekem  : 
A  magyar  hazáé 
Lett  a  győzelem! 

Győzedelme  magvat 
Fog  teremni  még. 
Téged,  szent  szabadság 
S  boldog  egyesség! 

Legdicsőbb  jutalmam 
Ez  leszen  nekem, 
Folyj  ki  hát,  folyj  vérem, 
S  múlj  el  életem! 


A  SÍR. 

Sötét  éjben  sötéten 
Egy  halvány  ifjú  ült,^ 

Fölötte  vész  az  ége  i. 
Alatta  sír  terült. 

,Ki  vagy  te,  sírok  őre? 

Alattad  mely  sir  ez?' 
((Tekints  e  puszta  kőre, 

Megmondja,  mit  fedez  : 

Mi  kincsem  volt  s  világom 

E  nagy  világ  ölén. 
Legkedvesebb  barátom 

Itt  nyugszik,  —  a  remény! 

S  halmára  lehevertem, 
S  halmán  itt  hervadok, 

A  temető  lett  kertem, 
S  kertésze  én  vagyok. » 

És  mint  a  kőre  nézek, 

S  az  írást  olvasom, 
Nagy  borzadalmat  érzek. 

Remeg  minden  tagom  : 

A  sír  sötét  űrében 

Magamra  ismerek  ; 
S  a  sírásó  szemében 

Saját  könyűm  remeg. 


PARLAGI  ROZSAK. 


I. 

Tél  és  tavasz  lejárnak 


Tél  és  tavasz  lejárnak. 
Nem  szenvedéseim  ; 
Fü  és  virág  kihajtnak, 
Nem  én  örömeim. 


örömvirágaim  már 
Csirában  asznak  el, 
Kínom,  knszenvedéseim 
Mindennap  újra  kel. 


Te   vagy  napom  borúja, 
Te  tavaszom  tele  ; 
S  mégsem  lehetne  élnem 
Lelkednek  nélküle! 


II. 

Oh  mért  határt  e  lángnak  .  .  . 

Oh  mért  határt  e  lángnak  Oh  mért  nem  adhatok  szót 

Nem  szabhatok  ;  S  nyelvet  neki ; 

Látnád,  kinos  gyötrelmim  Hogy  a  kimondhatatlant 

Minő  nagyok.  Zenghesse  ki. 

Oh  mért  nem  mérhető  meg  Ah,  kínom  véghetetlen 

E  szívüreg,  Mint  a  nagy  ég. 

Látnád,  mi  tenger  érzet  Nagysága  mérhetetlen 

Fér  benne  meg!  Tenger- fenék. 


Ah  kínom,  mint  a  titkos 

Jehova-szó, 

Gyarló  ember- ajakkal 

Nem  mondható! 


SZÁMADÁS. 


Vágyjátok  őt  ismerni, 
Az  én  szerelmemet, 
Ki  keblem  országában 
Szivem  királya  lett? 

Ki  rózsa-láncra  fűzte 
Az  énekek  fiát. 
Királyi  asztalának, 
Vidám  troubadorát? 

Egy  barna  kis  leány  az, 
Oly  barna  mint  csinos, 
Kis  ajka  félcseresznye. 
Kerekded  és  piros. 

Éjfél  adott  hajának 
Holló  csilláma  szint. 
Sugár  növése  karcsú 
A  szirti  nyárfakint. 


Igaz-gyöngyöt  teremtett 
A  lények  istene, 
S  e  drága,  ritka  gyöngyből 
Lett  csillogó  szeme. 

Teremte  csattogánydalt  ; 
S  e  dalból  lett  szava. 
Kezén  a  Mátrabércnek 
Legcsillogóbb  hava. 

És  mind  ezekbe  lelket 
Oly  bájolót  adott. 
Oly  május-ég-derültet, 
Oly  kellem-gazdagot, 

Oly  fürge  és  regényest, 
És  mégis  érezőt, 
Hogy  legmerészb  dalommal 
Sem  érhetem  fel  őt. 


S  most  kérdjétek  tovább  is, 
Ti  hitlenek  tülem, 
E  barna  kis  leánykát 
Mikép  szerethetem? 

AZ  ÉN  DALOM. 


Költő  ábránd  álma  nélkül 
Életem  mi  lenne? 
Ha  nem  álmot,  e  sóvárgó 
Szív,  mi  mást  ölelne? 

Költő  szive  mint  az  Aethna, 
Lángelem'  hazája  ; 
Csak  az  élet  jégfuvalma 
Hót  ne  fúna  rája! 


Költő  szíve  mint  a  tenger, 
Fél  világra  folyna  ; 
Csak  az  ember  szikla  szíve 
Benne  gát  ne  volna! 

Költő  szíve  mint  a  kék  ég, 
Csak  malasztra  nyilnék  ; 
De  a  földön  nincs  meleg  szív. 
Mily  vele  betelnék! 

Álmodom  egy  szebb  világról, 
Mint  ez  itt  köröttem, 
Melyben  a  föld  még  virágzóbb. 
Szebb  c-  nap  fölöttem. 

Sem  szerelmem,  sem  hazám  ez. 
Ahogy  itt  találom. 
Élet  álma,  álmok  élte 
Te  vagy  én  világom! 


ÚJ-ÉVI  AJÁNDÉK. 

Tündér  leszáll  a  földre  minden  évvel, 
A  népnek  üdvöt  osztogatni  kész,  — 

Bőség-szarút  emel  mindkét  kezével. 
Szeméből  létöröm  malasztja  néz, 

S  a  nép  esengő  szóval  jár  elébe  : 

«Kit  vesz  közűlök  áradó  kegyébe ?» 

S^;  bőségszaru  ját  a  tündér  kiönti, 
özönnel  árad  mindenütt  malaszt : 

Ezt  kincs,  amazt  új  hivatal  köszönti ; 
Más  kéj  virágot,  más  babért  szakaszt, 

S  amint  vannak,  s  kegv^ében  részesülnek 

Oltárkövére  hálaadva  gyűlnek. 

Ott  a  malasztot  esdezők  körében 
Sováron  a  költő  is  föltekint,  — 

Boldogság  vágya  van  könyüs  szemében  ; 
Csak  én  maradtam  díjtalan  megint? 

Csak  én  küzdéseimnek  nincs-e  ára?» 

Ily  bánatos  panasz  jön  ajakára. 

És  rózsatrónjáról  leszól  a  tündér : 
«A  kincs  dalok  jutalma  nem  lehet! 

Érzés  világod  szebb  jutalmakat  kér,  — 
öleld,  miért  égsz,  szent  szerelmedet!* 

S  kit  a  költő  oly  régimádva  kére, 

A  barna  lányka  lett  új -évi  bére. 

KÖLTŐ  KIRÁLYSÁGA. 

Mert  kincset,  rangot  S  a  nép  alattam 

S  fényt  nem  birok,  Nem  hord  igát,  ^ 

Ki  mondja,  gazdag  Nem  ismer  osztályt. 

Hogy  nem  vagyok?  Nem  babonát ; 

A  képzeletnek  Van  díszpalástom, 

Dús  mezején,  A  tudomány. 

Királyi  joggal  Rám  ölthető  ez 

Járkálok  én  ;  Későn  korán  ; 

S  van  népem,  e  szív  Királyi  pálcát, 

Szülötti  mind  ;  Azt  is  birok, 

Kormányzom  őket  A  toll  ez,  mellyel 

Szivem  szerint,  Munkát  irok. 

De  mind  ezek  közt 
A  korona 
Szivem  szerelmes 
Menyasszonya.  — 

A  FEHÉR  RUHA. 


.Anyácska,  végy  beteg 
Lányodnak  új  ruhát ; 
Fehéret,  mint  a  hó. 
Könnyet,  mint  lenge  nád ! 


S  elhozták  a  ruhát, 
Fehér  az  mint  a  hó, 
A  lányka  hűlt,  hideg 
Testére  simuló. 


*Fiam,  jó  gyermekem, 
Annyi  van,  mint  a  fű 
Kék,  tarka,  zöld,  piros. 
Ki  tudja  hány  szinü.» 


Fejénél  gyertya  ég 
Viaszból  hosszasan  ; 
Mellette  anyja  sir. 
Keserves  kínosan  : 


, Fehér  ruhát  nekem. 
Fehéret  végy,  anyám, 
Meg  újra  esd  a  szűz  - 
Az  ilhk  énreám!' 


«Fehérbe  öltözél. 
Szerette  gyermekem! 
Hogy  istent  angyalul 
Láthasd  a  mennyeken!* 


AZ  ÖRÖMHEZ. 


öröm,  te  csalfa  vendég, 
Te  lenge  nád! 
Miért  nincs  a  szivekben 
Szilárd  tanyád? 


De  csalfa  vendég  voltál, 
S  nem  csalfa  csak  ; 
Istentelen  tolvajnak 
Kiáltalak  : 


Keblembe  is  beszálltai, 

Oh  hittelen! 

A  szív  miket  nem  érzett 

Megjöttöden! 

Keblemben  is  tanyáztál  — 
Egyek  valánk, 
Mint  két  rokon  kebelben 
Szerelmi  láng! 


Orúl  vivéd  magaddal 
Szivem  szivét, 
Egyetlen  egy  szerelmem 
Minden  hitét! 

öröm,  te  csalfa  vendég. 
Te  lenge  nád. 
Oh,  hogy  nincs  a  szivekben 
Szilárd  tanyád! 

«SlRVIRÁGOK»-BÓL. 


I. 


Kert  áll  a  városon  kivül, 

Komor-sötét, 

Lehullt  gyümölcs,  lehullt  vdrág 

Benn  szerteszét ; 

Az  életfáról  hulltak  ők. 

Mert,  oh  a  fát, 

Te  bús  enyészet  vad  szele, 

Szétszakgatád 

Ah!  nékem  is  virult  e  fán 
Egy  élet-ág, 

S  az  életágon  egy  gyümölcs. 
Még  csak  virág  ; 

De  rombolásaid  között 
Nem  nézted  őt, 
Elvitted  kérlelhetlenül 
A  drága  nőt! 

És  véle  elvivéd  a  szép, 
A  szép  szemet, 
A  nőerény  sok  kincsivei 
Gazdag  szivet. 

Elvitted  lelkét  a  dusat 

Képzelmivel, 

A  lángtüzest,  tavaszvidort, 

örökre  el! 

Oh  nincs  e  kertben  több  virág 
Ily  szép  s  derék. 
Oh  nincs  a  földön  mint  enyém 
013'  veszteség! 

TAVASZI  DAL. 

Pusztaságok  pusztasága ! 

Nincs  a  földnek  még  virága! 

Lombtalan  áll  a  berek, 

Víg  madárka  nem  cseveg  ; 

S  mégis  ah,  mi  érzet  ez, 

Ami  bennem  ébredez, 

S  mint  egy  édes  sejtelem 

Végig  rezgi  kebelem? 

Szellem-csókod  az. 

Ébredő  tavasz! 

Oh  e  bimbó-ezredek 

Nem  soká  kifej  lenek! 

Ebből  illatár  fakad, 

Abból  csörge  ér  szakad, 

Ez  növény,  az  zöldfa-ág, 

Ez  fűszál  lesz,  az  virág, 

S  ez,  mely  itt  van  keblemen. 

Érezem, 

Ez  —  szerelmi  dal  leszen. 


FAKADÓ  SZERELEM. 

Szeretnék  nem  szeretni,  Ki  az,  kiért  igy  égek? 

S  ah  mégis  lángolok.  Mi  az,  mi  így  epeszt? 

Karom  kitárul  önkényt,  Jöhet,  jöhet-e,  kérdem. 

Szivem  föl-földobog.  Istentől  ily  kereszt? 

Talány  vagyok  magamnak. 
Nincs  kit  szeretni  még  ; 
S  ah,  mégis  érzem,  érzem, 
Szivem  csak  érte  ég! 

BEREND  VITÉZ. 

Csókért  esenge  Berend  vitéz 
Lánykájától  ekkép  : 
«Csókot  nekem,  de  édeset, 
Lelkem  leány,  te  szép!» 

A  kis  leány,  egy  gyors  evet, 
Odább,  tovább  oson  : 
((Csóknak  szúró  fulánkja  van, 
Darázs  ül  ajkamon!, 

«Hát  mint  a  nap,  szerelmed  is, 
És  esküd  is  muló?» 
,Tán  esküm  is,  szerelmem  is,' 
Enyelg  a  kis  bohó. 

S  haragra  lobban  Berend  vitéz, 
Tekintete  sötét  : 
«Ki  az,  ki  végett  megtagadsz? 
Hadd  vágjam  el  fejét.» 

,Mig  a  török  Budában  ül, 

Fej  ott  elég  vagyon!' 

S  Berend  vitéz  megy  -  győz,  -  megjön: 

S  nyugszik  két  hó  karon. 


AZ  EGO  HÁZ. 

Ház,  elhagyott  és  árva  Ah  volna  bár  e  házon 

Szegény  szivem.  Egy  ablak  is, 

Benn  raj  gyanánt  sürr  és  forr  Hogy  látna  bé  leánykám, 

A  szerelem.  A  kis  hamis. 

Bizonnyal  összecsapná 
Mindkét  kezét ; 
Látván  mi  láng  emészti 
A  belsejét! 

MENYASSZONYOMHOZ. 


ölelve  tartlak, 
ölelve  végre! 
Te  hév  szerelmem 
Tündéri  bére! 


S  mely  szép  szemedből 
Szemembe  lángol ; 
Amelyet  ajkad 
Ajkamra  csókol ; 


Enyém  e  szép  szem, 
E  nyilt  mennyország, 
Amelybe  nézni 
örök  boldogság  ; 


Ameljmek  üdvét 
Melledbe  rejted, 
Enyém,  oh  hölgyem, 
Enyém  szerelmed! 


Enyém  e  szácska, 
E  báj  beszédes, 
E  csókolásban 
Szerelmes  édes, 


S  e  szerelemben 
Egész  egy  éden. 
Hol  a  boldogság 
Virágzik  nékem. 


Enyém  e  tündér- 
Hazáju  hó  mell, 
Magasra  szépre 
Gyúlt  érzetével : 


Oh  hölgy,  ez  érzés 
Oly  édes,  oly  nagy! 
Nem,  oh  nem  álom! 
Te  hitvesem  vagy! 


MONDA  ISTEN:  NAP  LEGYEN 


Monda  isten  :  nap  legyen  s  szemed  lett, 
A  szerelmi  lánggal  csillogó  szem  ; 
Monda  isten  :  rózsadomb  viruljon, 
S  rózsadomb  lett  két  virágzó  arcod  ; 
Monda  isten  :  lágy  selyem  teremjen, 
S  terme  fürtöd  drága  szálú  sehmie  ; 
Monda  isten  :  lenne  szűz  eperke. 
Édes,  ízes,  teljes  és  pirosló, 
S  lön  parányi  szácskád  az  eperke  ; 
Monda  végre  :  tündér  kert  teremjen, 
És  te  termel  csuda  bájú  lánj^ka. 

És  e  kertben  fülmiiét  teremte, 
S  én  levek  e  kertnek  fülmiiéje, 
Reggel  este  fönnen  énekelvén  : 
Vajha  engem  s  mindörökre  engem 
Boldogi tna  már  e  nap  sugara,^ 
Vajha  nékem  s  mindörökre  nékem 
Nyihiék  üdvösség  e  rózsadombon. 
Enmagamnak  kötnék  enkaromra 
Rabbiíincset  a  selyemhajakból, 
S  híven,  hiven  őrzeném  e  kertet, 
Semmi  más  jutalmat  nem  kivánó  : 
Csak,  hogy  benne  —  én  szedhessek  epret. 

HÁZI  BOLDOGSÁG. 

Arra  már  az  ég  malasztja 
Itt  a  földön  áradott, 
Aki  hölgyet  nyert  szivének, 
S  szép  hölgyétől  magzatot. 

Bár  kunyhóban  békén  él  ő. 
Kis  körében  boldogan, 
Két  őrangyal,  több  kinek  kell? 
Van  körötte  untalan. 

Egyik  a  hölgy  hü  szivével, 
Fogyhatatlan  kéj  özön, 
Másik  a  vidor  fiúcska, 
Minden  órán  új  öröm. 

Köztük  egy  félisten  áll  ő, 
Keble  szent  érzelmivel, 
Sírni  nem  tud  örömében,  — 
Keble  némán  ünnepel. 

Mert  reá  az  ég  malasztja 
Már  a  földön  áradott, 
Angyalok  közt  él  a  földön. 
Köztük  azzá  változott. 

UTI  DALOK. 

I. 

Messze  visznek  .  .  . 

Messze  visznek 
Messze  szép  hazámtul ; 
Mértföldekre, 
Mértföldek  hónán  tul. 
Merre  visznek,  meddig  érek  — 
Nem  gondom  nekem  ; 
Nyugtom  én  a  távozásban 
Föl  nem  lelhetem. 

A  szivemben 

Mint  selyembogámak 

Száleresztő 

Tündérek  tanyáznak  ; 

Menjek  a  nap  bölcsejéhez. 

Át  a  föld  szinén. 

Mindenütt  csak  szent  szerelmem 

Szálán  csüggök  én. 

II. 

Felleg  röpül  fejem  fölött  .  .  . 

Felleg  röpül  fejem  fölött, 
Az  üt  alattam  elszalad; 
De  ah  szivem  marad,  marad 
Éjszak  felé! 

Mint  mágnestű  e  szomjú  szív  ; 
Ha  százszor  délre  löktetik. 
Mind  százszor  visszaszökkenik 
Éjszak  felé. 

Éjszak  felé,  hoi  két  szép  szem, 
Nem  a  földsark  jégtengere. 
E  vonzalomnak  ingere! 
Éjszak  felé. 


KONT. 

Harminc  nemes  Budára  tart, 
Szabad  halálra  kész  ; 
Harminc  nemes  bajtárs  előtt 
Kont,  a  kemény  vitéz. 

Mind  hősek  ők,  mind  férfiak, 
Mind  hü  és  hazafi,  — 
Mint  pártütőket  hitlenül 
Eladta  Vajdafi. 

Budán  a  bősz  király  előtt 
Megállnak  zordonan  ; 
Szemökben  a  nemes  harag, 
S  a  kar  hatalma  van. 

De  trónusán  áll  a  király, 

S  szól  ajkiról  a  gög : 
«Földig  boruljon  térdetek, 
Ti  vétkes  pártütők !» 

Szólott  haraggal  s  bosszúsan,  — 
A  harminc  összenéz,  — 
Harminc  nemes  bajtársival 
Kont,  a  kemény  vitéz. 

«Nem  úgy,  király !»  kiált  a  hős  ; 
S  megrázza  ősz  fejét ; 
Vélnéd  egy  erdő  rengeti 
Hatalmas  üstökét. 

«Nem  úgy  király!  az  égre  nem! 
A  pártütő  te  vagy! 
Te  tetted  azt,  hogy  a  hazán 
Az  átok  súlya  nagy. 

Vért  s  éltet  áldozott  neked 
E  nemzet  székedért, 
S  te  rút  gyűlölséggel  fizetsz, 
Az  isten  tudja  mért! 

Vagy  visszavíjja  ős  hazánk 
Szabadságát  karunk,  — 
Vagy  érte  küzdve,  hü  felek, 
Egyért  s  együtt  halunk. 

De  térdet,  zsarnok  úr,  hogy  így 
Dúlsz  minket  és  e  hont, 
Nem  hajt  neked  sem  e  sereg, 
Sem  Hédervári  Kont! 

Szólott  haraggal  s  vakmerőn, 
Inkább  meghalni  kész. 
Sem  hogy  térdét  meghajtaná 
Kont,  a  kemény  vitéz. 

És  bősszel  a  király  viszonz, 
—  S  király  haragja  nagy  — 
«Halál  reád,  oly  rút  halál. 
Mint  felségsértő  vagy! 

Halál  reád,  nyakas  vezér. 
Te  itt  is  lázitó!» 
S  zordan  mögötte  feltűnik 
Az  óriás  bakó. 

Elsápad  a  nép,  áll  a  hős, 
S  áll  a  harminc  nemes  : 
Rajtok  Zsigmond  pillantata 
Végiglen  tévedez : 

«Kezemben  élet  és  halál, 
Halljátok,  pártütők! 
Ki  térdel,  annak  élet  int!» 
De  nem  mozdulnak  ők! 

Mind  hősek  ők,  mind  férfiak. 
Mind  hű  és  hazafi  ; 
Vérét  a  hős,  ha    halni  kell, 
Nem  retteg  ontani. 

«Hát  vesszetek  mindannjáan, 
Haláltok  a  bitó! 

—  Mond  a  király  s  így  vesszen  el. 
Ha  kell,  egy  millió !» 

És  mégyen  a  harminc  nemes 
A  gyászpiacra  föl ; 
Vérpallosával  a  bakó 
Kifárad,  s  újra  öl. 

S  a  néma  légbe  nem  vegyül 
Csak  legkisebbke  jaj  ; 
Csak  a  tömegmek  ajkain 
Egy  elnyomott  sóhaj. 

Ki  az,  ki  végsőnek  maradt 
A  harmincból,  ki  ő? 
Hogy  mindegyikkel  társhalált 
Halhasson  a  dicső? 

így  áll  az  őserdők  disze, 
Az  óriási  cser, 
A  fejszés  hozzá  sújtani 
Csak  kételkedve  mer. 

A  cser  bevárja  a  csapást ; 
A  bajnok  visszanéz, 
S  szemben  fogadja  a  bakót 
Kont,  a  kemény  vitéz. 


Garay  János  munkái. 

«Mint  bajnokot,  mint  férfiút, 
így  illet  a  halál, 
Nem  gaz,  nem  orv,  egy  honfi  az. 
Ki  most  e  törzsön  áll. 

Az  megtagadja  istenét 
Egy  szolgaéletért ; 
A  hősnek  egy  rablét  helyett 
Halála  nyújt  babért. 

Halálom  és  a  társaké, 
Eg3'  véres     áldozat. 
Melyből  a  honnak  üdv  fakad, 
Zsigmondnak  kárhozat!* 

Szólott  a  hős,  sújt  a  bakó, 
A  nap  homályba  vész  — 
így  halt  el  a  harminc  nemes, 
S  Kont,  a  kemény  vitéz. 

S  a  néma  légbe  nem  vegyül 
Csak  legkisebbke  jaj  ; 
De  a  tömegnek  ajkain 
Kel  lázadó  moraj. 

((Zsigmond  király,  zsarnok  király! 
—  S  a  zsarnok  vére  fagy  — 
ítéleted  törvénytelen. 
Az  ország  foglya  vagy!» 


HAZÁM  BÚJA. 

Hon,  dicső  hölgy,  szép  királyné, 
Oly  nagy,  oly  szent  a  kebelnek. 
Hő  fohászim  zsámolyodnál 
ím  imádva  esdekelnek! 

♦Szép,  dicső  vagy  és  hatalmas, 
Gyöngy  s  arannyal  ékszerezve. 
Oldaladnál  a  királyférj 
Mint  a  nap,  sugárövezve! 

S  fájdalom  van  írva  mégis 
Homlokodnak  szűz  havára. 
Halvány  arcod  szenvedésnek 
Néma,  csendes  tört  sugara. 

Szép  szemedből  néha-néha 
Nagy  nehéz  csepp  gy  Jngye  serked, 
Mintha  mély  neheztelésnek 
Súlya  nyomná  drága  kebled. 

Nem  vagyunk-e  hük  eléggé? 
Vagy  szegény  a  szív  szerelme? 
Nem  tiéd-e  minden  érzet  — 
Nem  tiéd-e  minden  elme? 

Te  vagy  a  gyermek  imája. 
Te  az  ifjú  lángolása, 
Te  a  hölgynek  érzeménye, 
Te  az  aggnak  végfohásza. 

És  a  férfi  őrfigyelme 
Véled  alszik,  véled  ébred, 
Szent  nevednek  hallatára 
Szíve  dobban,  lelke  éled. 

Hon,  dicső  hölgy,  szép  királyné. 
Oly  nagy,  oly  szent  a  kebelnek, 
Hő  fohászim  zsámolyodnál 
Búd  okáért  esdekelnek! 

S  aminő  szent,  aminő  nagy 
S  óriási  hő  szerelmünk  : 
Búborúdat  felderítni 
Óriásokká   leendünk  : 

Kérdd,  s  kitépi  mind,  fejenként, 
Vérző  keble  hü  barátját ; 
Tompa  néma  fájdalommal 
Néked  adja  egy  magzatját ; 

S  aki  minden  volt  szivének, 
Szive  hölgj'ét,  örüléssel ; 
S  a  javak  legfőbb  malasztját. 
Életét,  kéj  erezessél! 

S  föl!  magasra,  föl!  lobogva 
Oltárodra  szökken  vére! 
Üdvöd  és  virágozásod 
Egyedüli  tette  bére!» 

így  imád,  így  sír  a  dalnok, 
Keble  égvén,  szíve  fájván, 
Néma  éjfél  sátorában 
Rákos  ősi  hantin  állván, 

És  minek  szó  és  minek  lant 
Hangot  adni  képtelen  még, 
Mint  a  gyémánt  föld  ölében 
Drága  tisztán  könyüén  ég. 

És  a  szent  hölgy,  egy  istenné, 
Méltósága  fönségében 
S  földi  mégis,  mint  anyának, 
Köny  remegve  szép  szemében, 

A  sirót  egy  néma  csókkal 
Felszorítja  két  karára. 
Arca  gyászán  áttör  a  kedv. 
Mint  borún  a  nap  sugara. 

Ah,  de  kedve  mint  a  csillám. 
Megszületve,  már  enyészik, 
A  ború  felvonja  gyászát. 
Régi  sebe  újra  vérzik. 


«Eg5''enként,  igen,  szerettek! 
Ah,  de  együtt  szétoszoltok  ; 
Magzatok,  mig  így  gyötörtök. 
Nem  lehet  az  anya  boldog. » 

BÁTHORI  ERZSÉBET. 


A  büszke  Csejthe  várnak 
Hatalmas  asszonya, 
Nehézkes  álmokat  lát. 
Ha  megjön  alkonya. 


«Átok  reá  örökké 
Ki  engemet  megölt ; 
Az  ég  ne  adjon  üdvöt. 
Ne  néki  sírt  a  föld!» 


Mélyen,  sötét  üregben, 
Nagy  sziklavár  alatt, 
Sok  ember-csontokat  lát, 
Halomra  hordtakat. 


S  harmadszor  is  leányzó 
S  negyedszer  is  tünék  ; 
S  igy  véghetetlen  végig 
Sok  száz  leányka  még. 


A  szörnyű  csonthalomból 
Feláll  egy  síri  lány, 
Három  sebet  mutatva 
Ifjonti  homlokán. 

Néz  és  kinos  nézése 
Halotti  gyötrelem. 
Nyög  és  halálnyögése 
Elhangzik  végtelen. 

,  Legszebb  virágkoromban 
Ontád  ki  véremet! 
Vérem  kiált  az  égre, 
A  gyilkost  verje  meg.' 

S  eltűnik  a  leányzó  — 
Helyén  egy  második 
Bíborpiros  sebekkel 
Mint  rém  masraskodik. 


S  mindannyi  egy  ajakkal 
Csak  egy  átkot  süvölt : 
«Az  ég  ne  adjon  üdvöt. 
Ne  néki  sírt  a  föld.» 

És  végre  mondni  szörnyű. 
Sok  száz  leány  után, 
Feláll  egy  új  halott  még, 
S  ily  szó  jön  ajakán  : 

«Nem  szántad  ön  leányod, 
Oh  kőnél  kőbb  kebel! 
Ifjú  piros  vérünket 
Arcodra  mostad  fel!» 

így  álmodik  naponként 
A  várnak  asszonya, 
Kinos  szívmardosás  közt, 
Ha  megjő  alkonya. 

Körötte  rémítőleg 
Börtön-falakra  lát, 
Tükrében  szörnyedezve 
A  lányok  gyilkosát. 


HYMNUS. 

Kárpátoktól  Adriáig 
Zengjen  a  közének, 
S  vesszenek,  kik  ellenállnak 
Forró  zengzetének! 

Kárpátoktól  Adriáig 
Egy  zenét  akarnak  : 
Adjon  isten  szebb  jövőt  az 
Ébredő  magyarnak. 

Szebb  jövendőt  mint  a  múlt  volt, 
Jobbat  a  jelennél ; 
Szebb  jövőről  régen  él  egy 
Szent  hit  e  nemzetnél. 

Adjon  néki  hírt,  hatalmat 
A  kivitt  csatákra  ; 
Nyugodalmat,  de  dicsőét, 
Annyi  belvitákra. 

Légyen  egység  a  királynak 
S  nemzetnek  közötte  ; 
Egyiránt  mondják  az  áldást 
Papjai  fölötte. 

Védje  törvény  a  parasztot 
Ura  ellenében, 
És  az  úr  jogát  a  jobbágy 
Tartsa  épségében  ; 


59 


És  mint  vére  egy  anyának 
Hitben  és  reményben, 
Legyen  egy  a  szétszakadt  nép 
Nyelvben,  érzeményben. 

S  lészen  áldás  fénykörében 
A  magyar  hazája, 
Századokról  századokra 
Egység  óceánja. 

E  hitért  élünk  halunk,  mint 
őseink  halának, 
S  általadjuk  gyermekinknek 
S  gyermekink  magvának. 

S  ivadékról  ivadékra 
Nem  szűnünk  remélni : 
Kárpátoktól  Adriáig 
Hogy  magyar  fog  élni! 

Kárpátoktól  Adriáig 
Zengjen  hát  az  ének  : 
Adjon  isten  szebb  jövendőt 
Árpád  nemzetének! 

KÉT  DALNOK. 

Egy  völgynek  oldalában, 
Falucska  végiben, 
Két  dalnok  él  szerényen 
És  egyszerűn  igen. 

A  csattogány  az  egyik, 
Egy  bánatos  fiú, 
Megfosztá  szépségétől 
őt  a  szerelmi  bú. 

A  másik  a  pacsirta. 
Alázva  van  porig, 
Kopott  fakó  ruhát  hord 
S  az  út  felén  lakik. 

Da  hogyha  dalra  kelnek 
Pacsirta,  csattogány  ; 
Az  egyik  égbe  kelve, 
A  másik  lombhonán : 

A  bájoló  zenére 
Egész  föld  megvidul, 
S  rajok  s  reá  az  égnek 
örömkönyüje  hull. 


A  HETYKE  HUSZÁROK. 

Ekéje  mellett  a  suhanc  áll, 
Egy  vakmerő  legény  ; 
Előtte  büszkén  a  huszárhad 
Kardot  csörtetve  mén. 

,Hová,   hová,   kardos  vitézek  ; 
Ti  cifra  büszke  had?' 
Kiált  a  pórlegény  utánok, 
S  forr  melle  és  dagad. 

«Hová  megyünk-e,  hej   hová-e? 
Prádéra,  földike!» 
Riad  kevétyen,  elbizottan 
Reá  mindegyike. 

S  hegykén,  kevélyen  eltekintnek 
Gúny  és  kacaj  között, 
Daróc  ruháján  a  fiúnak 
S  a  kérdező  fölött. 

,Azt  véltem  a  labancra  mentek, 
S  velők  lesz  háború, 
Hogy  annyi  büszkeséggel  vagytok! 
Mond  a  paraszt  fiú. 

,Ha  majd  a  harcba  mentek  egyszer  ; 
Köszöntsetek  be  itt : 
Meglássuk  akkor  hánynak  űH 
E  vad  gőg  arcait. 

Szól  s  visszalép  ekéje  mellé, 
Élén  egyet  törül,  — 
S  villámot  láttak  a  huszárok, 
Kettőt  a  domb  mögül. 

Az  egyik  a  suhanc  magasra 
Emelt  ekéje  volt, 
A  másik  önnön  két  szeméből 
Szikrázva  villámolt. 


AZ  UDVARI  BOLOND, 

Ment  eg5^kor  a  fényes  király 
Sétálni  a  mezőre  ; 
Leánya  volt  s  a  víg  bolond 
Mezőre  kisérője. 

Ekéje  mellett  a  parszt 
Darócba  van  niházva  ; 
Végig  hasítja  föld  rögét. 
Verítékében  ázva. 

S  szól  kérdezőleg  a  leány 
Részvéttel  szép  szemében  : 
,Mi  ember  az,  király  apám. 
Az  ott  a  nap  hevében?' 

«Földet  ruház  az,  jó  leány, 
Kenyéradó  vetéssel.» 
,S  a  föld  viszont  nem  ad  neki?, 
«Beéri  ő  kevéssel. » 

,Folt  folton  ül  ruházatán, 
Arcán  sanyar  van  és  bú!' 
«örömmel  dolgozik,  ne  bánd!» 
,Mért  hát  mögötte  hajdú?' 

,,,Miért,  miért,  no  hát  azért, 
—  Szól  a  király  bolondja  — 
Hogy  amit  az  vet  ott,  ez  itt 
Komám  csűrébe  hordja.'" 


A  NÉPTÖRTÉNETBOL. 

Zsarnok  ül  a  hősi  nép  nyakán. 

Karja  súllyal  fekszik  a  hazán  ; 

Száműzetve 

Benn  a  szent  igazság  ; 

Rabbilincsen 

A  dicső  szabadság. 

S  tür,  sok  évig  tür  a  hősi  nép 
De  türelme  partjain  kilép,  — 
Kél,  s  kelése 
Tenger  áradat  ja, 
Vív,  s  vivása 
Győzelmét  aratja. 

Börtönében  már  a  zsarnok  úr, 

Égbe  átkot  szór,  a  földbe  túr! 

Mind  hiába! 

Köny  nem  árad  érte  ; 

Őt  az  isten 

És  a  sors  elérte. 

Vígad  a  nép,  s  győző  dalja  zeng, 

Hő  dalától  honja  visszareng  : 

Néptül  áldva 

Légy,  oh  szent  igazság! 

Üdvözölve 

Te,  arany  szabadság! 

MÁTYÁS  KIRÁLY  GÖMÖRBEN. 

Mátyás  király  nem  értett  honn  ülni  kényesen, 
Értett  a  harci  ménen  megülni  győztesen, 
S  ha  harci  nem  valának,  bársony  nyugágy  helyett. 
Mátyás  király  kezébe  birói  pálcát  vett. 

Bejárta  szép  országát,  s  mint  béke  angyala, 
Törvényt,  igazságot  tett,  amerre  járt  vala, 
Bejárta  a  Dunának  s  Tiszának  mesgyeit. 
Kihallgatá  urával  a  pór  sérelmeit. 

Törvény  után,  követvén  az  ős  magyar  szokást, 
Tartott  az  utazásra  Gömörben  áldomást ; 
Az  áldomások  árja  enyelgő  és  komoly, 
Mikép  Maros  aranyja,  Tokaj  nedűje  foly. 

Van,  aki  a  királyért  üríti  a  kehelyt, 
A  hon  virágozása  dobogtat  más  kebelt. 
Ez  a  német  vesztére  nagy  rettentőt  iszik, 
Az  a  török  halálán,  ez  a  csehén  bizik. 

S  végig  lakoztanak  már.  és  végig  ittanak,  — 
Egyért  feledtek  inni  a  vigadó  urak, 
S  vigalmok  a  hegyig  hat,  hol  munkás  hangyakép 
A  tő  tövét  kapálja  pőrén  a  póri  nép. 

Mátyás  király  a  tréfát  fölötte  kedveié, 
Mátyás  király  föláll  s  int  a  szőlőhegy  felé  : 
♦lm,  dolgozott  a  munkás,  mig  vigadánk,  urak! 
Ne  váltanék  fel  őket,  hogy  ők  vigadjanak? 

Fel,  a  király  nyomába !»  Szól  és  előre  mén, 
Mikép  a  felkelő  nap  a  fénj^es  ég  ivén, 
Utána  mén  az  úrnép  vontatva  s  kénytelen 
Mikép  a  lomha  árnyék  a  test  után  megyén. 

S  bámészan  a  parasztok  reá  tekintenek, 
Kiváncsilag  megállnak  a  vándor  fellegek, 
A  nap  kibú  alóluk,  meglátni  a  csodát, 
A  hős  király  kezének  ügyében  a  kapát. 

Mátyás  kiráiV  megedzett  s  dologszokott  vala. 
Az  úrinép  puhán  nőtt,  és  otthon  lomhula  ; 
Mátyás  király  ügyes  volt  és  könn\^ü  termetű. 
Az  úrinép  nehézkes,  tömör  tekintetű. 

Mondjam  tovább,  ne  mondjam  a  tréfa  folyamát. 
Mint  ŰH  a  veríték  az  úrnép  homlokát? 
Mondjam  tovább,  ne  mondjam :  a  gyors  király  mögől, 
Miképen  jobbra  balra  az  úri  nép  kidől? 

«Urajn  király  —  kiáltnak  —  pogány  dolgot  mivelsz. 
Kegyelmetes  tréfáddal  még  mind  rakásra  ölsz  — 
A  kardot  elviseljük,  kapáljon  aki  tud!» 
És  a  panasz  keserve  Mátyás  fülébe  jut. 

De  mint  a  könnyű  sólyom  fölöttök  a  király 
A  megkapált  barázdán  nem  fáradottan  áll, 
Arcára  méltóság  ül,  szigor  van  homlokán 
S  a  ielkendő  urakhoz  ily  szó  jön  ajakán  : 

«Ám  hagyjuk  a  szokatlan  dolog  kísérletét. 
De  megjegyeznetek  kell  nehéz  verejtékét : 
A  föld,  urak,  kemény  rög,  s  ki  azt  megmíveli. 
Véres  verejtékének  gyöngyével  öntözi. 

Azért,  ha  máskor  isztok,  nem  kell  felednetek 
Az  áldomásba  szőni :  hogy  éljen  a  népetek!)) 
Szólott  —  s  az  úri  nép  megjegyzé  az  oktatást,  — 
Mátyás  király  Gömörben  igy  tárta  áldomást. 

GAZDAG  SZEGÉNYSÉG. 

Színaranyból  fényes  ékszert 
Szántam  hó  nyakadra, 
Mely  sok  ékes  hölgy  közöl  fényt 
Vonna  csak  magadra  ; 
Ah  de  ékét  ékszereknek 
Bírod  önmagádban, 
Ritka  szíved  tündököltet 
Soknál  gazdagabban. 

Szép  szövetből  drága  köntöst 

Szántam  erre,  néked, 

S  már  örültem,  új  szabása 

Mint  emeli  éked  ; 

Ah  de  szebben  nem  ruházna 

India  kelméje, 

Mint  ruház,  emel  ki  lelked 

Tiszta  nőerénye. 

Fris  virágból  szép  bokréta 

Annyi  éke  mellett. 

Mint  diszítné  ifjúságod 

Hajnalában  melled  ; 

Ah  de  rajta  ápolód  már 

A  legszebb  virágot. 

Kis  fiacskád  —  s  benne  s  véle 

Egy  egész  világot. 

Hő  keblemből  ezt  a  szívet 

Végre  hát  kitépem, 

Egy  igaz-gyöngy  értékét  tán 

Véle  csak  fölérem  ; 

Ah  de  szívem  is  birod  már, 

S  minden  dobbanását  — 

Ily  szegény  és  gazdag  együtt! 

Vedd  e  köny  hullását. 

Költőd  lelke,  érzelemnek 
És  dalnak  bányája. 
Dalt  merít  ki  szent  mélyéből, 
Hogyha  sorsa  hányja, 
Dalt,  ha  létöröm  derül  rá 
S  szép  szemed  sugara  — 
Akkor  égő,  ekkor  édes 
Harmat  hull  arcára. 


KONT  FEGYVERNÖKE. 

Elénekeltem  Kont  vitézt, 
A  hőset,  a  keményt, 
Harminc  nemes  bajtársival, 
Szivem  sugalltaként. 

Elmondtam,  hogy  szabad  halált 
Haltak  mint  honfiak, 
S  haláluk  szép  volt  és  dicső. 
Mert  elvért  haltának. 

Miért  ne  mondjam  őt  is  el, 
A  hü  fegyvernököt? 
A  harminckettedik  nemest, 
Ki  együtt  halt  velők. 

Ott  volt  urának  harciban 
A  hűséges  legény, 
Ott  álla  most  is  s  látta,  mik 
Történnek  György  terén, 

Mint  álltának,  mint  hulltak  el, 
Harmincan  egyiránt, 
Mint  álla  Kont,  mint  hulla  el 
Egy  félország  gyanánt. 

A  hős  elhullt,  a  hü  apród 
Utána  porba  hull, 
Nagy  veszteségét  erezi 
Kimondhatatlanul . 

<(Ki  a  szegénynek  napja  volt, 
A  hősek  csillaga, 
Egész  hazában  serget  ért 
Karával  egy  maga. 

Kivel  csatákban  vért  ivám, 
Békében  áldomást. 
Ki  ád  helyette  énnekem, 
Ki  ád  kárpótolást  ?» 

így  sír  ;  szivének  kérgeit 
Föltépik  kínjai, 
Könyüt  nem  ismert  két  szeme 
Tengernek  árjai. 

S  mind  látja  őt,   mind  sír  vele 
A  véres  holt  felett  ; 
Csak  a  király  bámul  maga 
Ily  hűséges  szivet. 

,Ki  e  legény,  —  borzadva  szól, 
S  kérdőleg  széttekint  — 
Ki  egy  felségsértő  felett 
Érezhet  ennyi  kínt?' 

«Nem  felségsértő,  nem  király! 
—  Kiált  a  hü  legény  — ^ 
Kontért,  a  hős-  és  honfiért 
S  gazdámért  sirok  én. 

Vágasd  ki  a  fát,  s  mely  reá 
Kulcsolta  szíverét. 
Kivágtad  a  hü  ih  szalag 
Kölcsön  tenyészetét. 

Szakaszd  ki  a  meleg  szivet, 
S  mely  éltetett,  nevelt. 
Tátott  koporsóvá  tevéd 
A  gazdátlan  kebelt. » 

És  újra  sír  és  újra  szól : 

«Nem  ad  kárpótolást. 

Oh  nem,  nem  ad,  sem  föld,  sem  ég 

Kontnak  helyébe  mást!» 

Szólott  s  karával  görcsösen 
A  csonka  tetemet 
Közelb  szorítja  ajkihoz, 
Sír,  átkoz  és  nevet  .  .  .  ! 

S  mélyen  megindul  a  király 
Ily  nagy  hűség  fölött : 
,Kelj  föl  —  kiált  —  helyed  legyen 
Testőreim  között. 

Kelj  fel,  fiú!  hűségedért 
Te  veszteségedet 
Királyilag  kipótlom  én. 
Ha  szolgálsz  engemet., 

De  az  őrjöngve  visszaszól 
S  mint  rém  reá  mered  : 
«Inkább  a  poklok  ördögét 
Mint  tégedet  —  cseh  eb!»> 

S  váltott  inkább  éltén  halált 
A  hűséges  legény, 
A  harmincketttdik  nemes 
Szent  Györgynek  vérterén  : 

Sem  hogy  szolgálna  oly  királyt, 
Ki  törvény  s  jog  helyett 
önkény  alá  hajtand  vala 
Egy  hősi  nemzetet. 

A  HOS  ES  KEDVESE. 


Elment  a  hős  csatába, 
Hő  keble  dobogott, 
Kivíni  fegyverével 
Szabadságot,  jogot. 


A  hős  jön  oly  lobogva,  — 
Hit  és  remény  dobog 
Keblén,  hogy  boldogi tni, 
Hogy  boldogulni  fog. 


A  harcolók  sorában 
Első  volt  mindenütt, 
Mint  vakmerő  oroszlán. 
Mint  lelkes  honfi  vitt. 


A  hölgy  közelgni  látja. 
Sikolt,  szivére  nyúl  .  .  . 
Egy  perc  —  és  a  magasról 
A  vár  sáncába  hull. 


S  kiért  kivítta  harcát. 
Győzelmes  lett  a  hon  ; 
Budában  új  király  ül 
Az  ősi  trónuson. 


Mit  ér  itt  már  a  hősnek] 
Mit  ér  az  uj  király? 
Szabadság,  győzedelme 
Az  elnyomott  viszály? 


De,  őt  szerelem  vonja, 
Mely  hősi  tetteért 
Majd  myrtuságba  fonja 
Fürtén  a  harcbabért. 


A  hölgy,  aki  iránta 
Megszegte  volt  hitét, 
Nem  birta  elviselni 
Az  érkező  szemét. 


A  hős,  ki  ily  jutalmat 
Ily  véres  bért  talált. 
Nem  tudja  elviselni 
A  kétszeres  halált. 


KET  LEÁNY. 


Ketten  együtt  két  leány 
Dombon  álltának, 
Rózsa  együtt  s  liliom 
így  virágzanak. 

Garay  János  munkái. 


Domb  alatt  vitéz  pihen, 
Egy  sugár  fiú  ; 
Mint  a  dér  sütött  fényű. 
Néma,  szomorú. 


50 

Dalnok  ő,  s  a  két  leány       S  összenéz  a  két  leány, 
Szépen  kéri  őt :  Leikök  elborul ; 

<(Mondj  nekünk  egy  éneket,  Szép  szemükből  hő  könyük 
De  szerelmi  hőt.»  Kristálygyöngye  hull. 

És  az  ének  megzeneg.  Egyikének  atyja  lelt 

Dalnok  ajkiról ;  Sírt  Mohács  alatt ; 

Benne  szerelem  helyett.  Másikának  kedvese 

Gyásznak  hangja  szól :  Volt,  ki  ott  maradt. 

A  mohácsi  vércsata  Kettejök  közt  melyike 

Napját  hozta  fel :  Volt  a  vesztesebb?  — - 

Meghasonlás  a  magyart  Mint  a  dalnok  bánata. 

Mint  temette  el.  Nincs  keservesebb! 

Ő  anyát  veszíte  el. 
Egyetlen  anyát, 
Egy  csapással  mindenét, 
A  szabad  hazát. 


II. 

Éve  múlt ;  a  dombtetőn  A  leányok  egyike 

Elvonult  a  tél,  Dús  rokont  talált ; 

A  vidék  új  zöldet  ölt.  Másik  a  dombon  gyűrűt 

Mosolyog  s  remél.  Új  jegyessel  vált. 

Domb  alatt  egy  sírorom 
Fű  s  virágtalan  ; 
Benne  a  dalnok  vitéz 
És  keserve  van. 

GŐZHAJÓN. 

I. 

Búcsút  mondtam  kedvesimnek  .  .  . 

Búcsút  mondtam  kedvesimnek, 
Búcsút  gondjaimnak  ; 
Fájdalom  s  örömkönyűim 
Csaknem  összefolynak! 

Mint  madár  könnyen  repülnék 
Szél  s  hab  ellenébe  ; 
Csakhogy  egyik  szárnyamon  még 
A  kalitka  lépé! 

Lelkem  és  a  gőz  hatalma 
Mind  előbbre  tolna  ; 
Csakhogy  a  szív  száz  fonállal 
Kötve  honn  ne  volna! 

Vissza  vágyom  és  előre, 
Kin-  és  kéj  tusával ; 
Mind  hiába,  elragadt  már, 
S  visz  hajóm  magával! 

II. 

Ingatag  hajón  lebegve  .  .  . 

Ingatag  hajón  lebegve 
Égnek  és  viznek  közötte, 
Itt  vagyok  pár  deszkaszálon 
Én  a  biztos  föld  szülötte! 

Hánykódó  habok  honában 
Nyugtát  szívem  nem  találja  ; 
Mint  a  felkapott  katángot 
Hord  a  vágyak  tétovája. 

És  kinyílj tom  mind  a  két  kart, 
S  nincsen,  akit  megölelnék. 
Messze  tőlem  mind  a  ketten. 
Kiktől,  és  kikhöz  eveznék  : 

Jobbom  el  nem  éri  már,  kit 
Honn  hagyék,  nőm  és  családom, 
Mig  balommal  el  nem  érem, 
Melybe  térek,  ősi  házom. 

Oly  nehéz,  oly  könnyű  szívem, 
Mintha  égbe  kéne  szállnom, 
Vagy  le,  mélyen  elmerülve. 
Sírom  a  mélyben  találnom. 


AZ  ÖRÖMEK  ÖRÖME. 

Mellettem  ül  szelíden, 

Mellette  ülök  én, 
Ó  homlokom  simítja. 
Keblére  dűlök  én. 

Nem  szólok,  és  nem  szól  ő, 
Mindketten  hallgatunk. 
Csak  szűnk  verése  mondja  : 
Mi  boldogok  vagyunk! 

Lábunknál  a  két  gyermek. 
Egy  kis  galambkapár. 
Virág  között  a  fűben 
Csevegve,  játszva  jár  ; 

Lovával,  ostorával 
A  pajkosabb  fiú  ; 
Bábjával  a  leányka 
Félénken  összebú. 

Az  egyikből  hazámnak 
Én  képzek  egykoron 
Egy  szebb  jövőre  polgárt, 
Neked,  te  drága  hon! 

A  másikat  szivének 
Hő  érzeményivel 
Jó  honfiú  számára 
ö  nevelendi  fel. 


CSALÁDI  KÉPEK. 


Egy  új  világ  környékez, 
Üj  lég  lehel  reám  ; 
Sajkám  elért  a  révhez, 
Hová  ohajtozám. 

Az  új  világ  szivemben, 
Áttüícrözé  magát. 
Visszhangzik  énekemben, 
A  lant  új  hangot  ád.  — 

Serdűlő  ifjúságom 
Virágzó  tavaszán 
Szerelem  volt  világom, 
E  zúgó  óceán. 


I. 

Ki  a  sajkást  követted 
Szerelme  tengerén, 
Dalát  meg-megfigyelted 
Szép  holdas  éjjelén. 

Jer,  lépj  szerény  lakába, 
Nézd,  e  hűs  fák  között, 
Házának  templomába 
Csend  s  béke  költözött. 

A  sajka,  pitvarához 
Kötözve  nyugoszik  ; 
A  lant,  a  ház  falához 
Békén  támaszkodik. 


Vágy  és  remény  harcában  A  csónakost  szelíden 

Kis  sajkám  evezett ;  Hív  nő  karolja  át, 

A  szív,  örök  tusában  S  mutatja  rét  füvében 

Vesztés  s  birás  felett.  Enyelgő  magzatát. 

Most  karján  kedvesemnek  A  csónakos,  faláról 

Előttem  a  határ.  Felkapja  hangszerét. 

Hol  rám  a  küzdelemnek  S  a  házi  boldogságról 

Szerelmi  dija  vár.  —  Dalolja  énekét. 

II. 


Megint  egy  év  repült  el 
Ifjú  fejed  fölött, 
S  megint  csak  úgy  talállak, 
Mint  esztendők  előtt. 

Nem  hullott  el  csak  egy  is 
Virágaid  közül ; 
Mint  év  előtt,  szemedben 
Szemem  megidvezül. 

Más  asszony  óvakodva 
Titkolja  éveit, 
Te  büszkén  számítod  fel, 
Mint  nőinek  gyermekid, 

örülsz,  hogy  évre  év  múl  ; 
Mert  minden  év  után, 
Értelmesül  fiacskád. 
Szépül  a  kis  leány. 

Az  ég  meg  is  fog  áldni, 
S  áldjon  meg  rényedért,* 
Ki  gyermekidnek  élsz  csak 
És  gyermekeidért, 

S  én  aki  mindezeknek 
Szemlélője  vagyok. 
Még  én  is  ennyi  kéjben 
Még  vissza  ifjadok. 

III. 

Köröttem  itt  futosnak  ők, 
A  kedves  gyermekek  ; 
Anyjánál  a  kis  harmadik 
Bölcsőben  szendereg. 

*  Rény  =  erény.   Kölcseytől  használt  szó. 

Csendet  parancsolok  nekik, 
Az  egyik  könyvet  nyer  ; 
A  másik  felmász  térdemen. 
És  tollat  Írni  kér. 

A  könyvet  cim-  s  több  lap  hián 
Még  vissza  kaphatom. 
De  képe,  egy  szép  Gőthe-fej, 
Szem-  s  orrnélküli  rom. 

A  másik,  mig  szétnézhetek, 
A  téntát  dönti  el. 
Vagy  szörnyű  gólyalábakat 
Rak  írt  ivemre  fel. 

Hagyján!  a  cél  elérve  van, 
S  én  nem  neheztelek  : 
Anyjánál  a  kis  harmadik 
Még  egyre  szendereg. 


IV. 

Kell-e  nékem  zaj  s  mulatság 
Csendek  emberének? 
Aki  rabja  —  igy  gúnyoltok  - 
Házi  életének. 

Kell  nekem  zaj  és  mulatság, 
De  nem  a  világé, 
Vagy  bizony  azt  vélitek  tán. 
Síri  csend  a  házé? 

Kell  nekem  zaj  és  mulatság. 
Mennyit  ők  okoznak! 
Síppal,  dobbal  kis  vitézim. 
Hogy  ha  rám  robognak. 

Kell  nekem  zaj  és  mulatság, 
Sőt  csak  ebben  élek  ; 
És  ha  mégis  megsokalnám  — 
Szerepet  cserélek. 

S  gyermekek  közt  gyermek  állok 
Együtt  szökdécselünk! 
Ki  tagadja,  hogy  mi  itthon 
Jó  zajoskán  élünk? 


És  mennek  ők  s  hadd  menjenek 
A  nagy  világ  szerint! 
Megyünk  mi  is,  miként  s  hová 
Szivünk  sugalma  int. 

Bársonyt  és  selymet  öltsenek 
Háromszor  egy  napon  ; 
öltünk,  ha  kell,  ékszert  mi  is. 
Amennyi  s  mink  vagyon. 

Ök  a  divattár  bábjait 
Igaz  s  ál  ékivel ; 
Én  a  fiút,  te  a  leányt 
Öltöd  karodra  fel. 

Utcákra  ők,  hogy  lássanak 
S  láttassák  magokat, 
Szinházba  most,  bálokra  majd, 
Mint  ez  vagy  az  divat. 

A  zöldbe  mi,  hol  fű  virág, 
S  szökellő  csermelyek, 
S  a  szent  természet  báj  ölén 
Velünk  örül  az  ég. 

Az  ég  egy  nagy,  szent  templomiv 
Leszen  fejünk  felett, 
Körül  a  vig  madársereg 
Zeng  édes  éneket. 

S  mi  négyen  ottan  térdelünk, 
Némán  eláll  szavunk! 
A  némaság  egy  háladal : 
Mily  boldogok  vagyunk! 


VI. 

A  városból  ha  megjövök, 
Elém  vigan  szökellenék. 
Ezer  kérdés  és  csók  között. 
Mind  hárman  rajtam  csüggenek. 
Egy  vár  vagyok,  mit  hős  sereg 
Száll  meg,  s  vészen  be  ostromul ; 
Csakhogy  csatánkban  vér  helyett 
Kéj  és  örömnek  könyje  hull. 

Ha  elmegyek,  a  távozót 
Híven  körülveszik  megint. 
Mindegyik  édes  szót  rebeg. 
Mindegyik  búcsu-csókot  int. 
Hajó  vagyok,  mely  gazdagon 
Kincsekkel  rakva  útra  kel ; 
Csakhogy  a  kincs,  mit  én  viszek, 
Egy  kéjjel  telt  boldog  kebel. 

S  ha  érkezem,  ha  távozom, 
Ha  csendben  otthon   dolgozom 
A  kis  sereg  mint  méhiraj, 
Körülraj ogj a  asztalom, 
S  valóban  és  végtére  is, 
A  kedves  édes  gyermekek. 
Nem  mások  én  szívemnek  ők. 
Mint  döngicsélő  méhsereg. 

Miként  a  méhnek,  nékik  is, 
Egy  rózsakert  még  a  világ. 
Édes  gyönyört  rejt,  nyiijt  nekik 
Minden  bokor,  minden  virág. 
S  miként  a  kis  méh  a  köpüt, 
Megmézesítik  szívemet, 
Belé  hordván  szinméz  gyanánt 
Ezernvi  édes  érzetet. 


VII. 

,A  tavasz  elnyilt  virági, 
Már  tudom  nem  kellenek, 
Sem  az  ősz  késő  rózsái 
Még  hozzád  nem  illenek. 
Szólj,  miből  tűzzek  tehát 
Fürteidre  koronát?' 

«Nyár  hevében,  tél  fagyában 
Hogyha  tiszta,  hogyha  hív, 
Két  szerető  birtokában 
Legbecsesb  virág  a  —  szív  ; 
E  virágot,  ha  birod, 
Legkedvesb  ajándokod.)> 

Szólt  a  férj,  felelt  az  asszony 
Bú  s  örömben  régi  pár, 
S  mégis  ifjak,  bár  fölöttük 
A  tavasz  nyárára  jár  ; 
Mert  a  szív  nem  hervadó 
Téhzöld,  ha  tiszta  s  jó. 

.Kebelemnek  birtokában 
Tiszta  és  hü  szív  lobog.' 
«Nyár  hevében,  tél  fagyában 
Az  enyém  érted  dobog. » 
Szól  a  férj,  a  nő  felel  — 
S  keblen  nyugszik  hő  kebel. 

Egy  szó  s  két  csók  csattanása, 

S  a  virág  átadatik, 

Két  kebel  egy  dobbanása, 

És  a  szív  megértetik. 

Mert  a  szív,  e  ritka  kincs! 

Legszólóbb  —  hol  nyelve  nincs! 


VIII. 

ő  nem  jött  földi  Idnccsel, 
Én  neki  nem  vivék  ; 
Mégis  frigyünk  az  égtől 
Mégis  megáldaték. 

Én  is  letettem,  ő  is 
Alapnak  egy  követ. 
Mindketten  egyezőleg 
Egy  szerető  szivet. 

A  szerelem  malasztja 
Erőt  lehelt  belénk  ; 
Minden  szívdobbanással 
Kőt  kőre  épiténk. 

S  látatlan,  észrevétlen 
Épitve  lőn  a  ház. 
Falai  között  kedély  és 
Szerény  öröm  tanyáz. 

A  szikra,  mit  szerelmünk 
Oltárán  ápolánk, 
Élesztő  napsugárként 
Világit  most  reánk. 

S  csendes  meleg  tüzénél 
Mely  ül,  a  kis  család, 
A  házi  boldogságnak 
ÉnekU  hymnusát. 

IX. 

De  hát  ugyan  már  melyik  az, 
Kit  szívem  legjobban  szeret : 
E  kékszemű  lányt,  e  nyúlánk. 
Vagy  ezt  a  tömzsi  gyermeket? 

Ha  nézem  e  bogárszemüt, 
Azt  érezem,  hogy  ő  maga 
LegkedveselDb,  mivelhogy  ő 
Szerelmünk  első  záloga. 

Ha  nyakamon  a  lányka  csügg, 
S  viszont  én  a  kis  csacska  szán  : 
Ö  nekem  a  legkedvesebb. 
Mert  két  fiú  közt  ő  a  lány. 

Igen  de  itt  a  harmadik, 

S  szívemben  újra  kész  a  harc  — 

Ö  legkisebb,  úgy  gondolom, 

S  most  legkedvesb  ez  angyalarc. 

Válasszon  aki  tud  s  akar! 
Én  nem  tudok,  s  nem  akarok  ; 
Egy  asszonyt  s  három  gyermeket 
Szeretni  tán  csak  elbirok! 


X. 


Itt  a  karácson!  mint  örülnek 
A  kedves  magzatok! 
Hitben,  reményben,  szeretetben 
Mind  milyen  gazdagok! 

Mint  repdes  a  szív  mindegyikben^ 
Hogy  Jézus  eljövend, 
Hogy  tőle  mindenik,  ki  jó  volt 
Ajándékot  nyerend! 

Ablak  közé  tányért,  kosárkát 
Teszen  fiú  s  leány, 
Arany  hegyekről  álmodoznak 
Egész  nagy  éjszakán. 

S  a  holnapot,  ki  írja  azt  le? 
A  kedves  holnapot. 
Midőn  mindenki  megpillantja 
A  szent  ajándokot? 

A  szép  karácsonfát,  e  képet, 
E  bábut,  e  lovat  — 
Ezt  is,  meg  azt  is,  mind  ő  kapta, 
Mert  jó  volt  s  szót  íogadt! 

Mint  égi  tárgyhoz  áhítattal 
Nyúl  remegő  keze,  — 
Tapsol,  nevet,  szökell  örömben, 
Kéj  minden  érzete! 

A  szív  önkényt  jónak  s  erénynek 
Varázsát  erezi  — 
S  isten  e  kéjt  egy  jobb  életre 
Foglalóul  veszi. 


XI. 

Ha  most  apám,  az  ősz  úr.  Anyánk,  hő  érzeményit 
így  látna  köztetek  ;  Tovább  nem  bírva  el. 

Ha  most  anyám,  a  jó  szív.  Fejenként  megfürösztne 
így  együtt  lepne  meg!         örömkönyűivel. 

A  jó  öreg  remegve  S  mi  kéjben  és  örömben 

Kitárná  két  karát,  S  e  három  kis  virág  ; 

Elmondnaá  fölöttünk  Én,  anyja  gyermekimnek 

Áldása  szent  szavát.  S  a  kisded  unokák, 

Mi  kéjben  és  örömben 
Keblökre  hullanánk  — 
Az  ég  egész  terhével 
Szakadhat  így  reánk! 

XII. 

.Bölcsömtől  az  oltárig'  Másik  felét  utamnak 

Volt  hő  kivánatom  ;  Megint  ezen  teszem  ; 

Bölcsömtől  az  oltárig  ,Az  oltártól  a  sírig,' 

Hozott  el  csónakom.  Mely  végutam  leszen. 


AZ  OBSITOS. 
I. 

Az  obsitos  és  Napóleon. 

Hárman  valának  együtt,  a  potrohos  biró, 
Egy  obsitos  vitéz,  és  a  furfangos  iró  ; 
A  többi  asztaloknál  együtt  és  szerteszét. 
Vidám  paraszt  legények  itták  a  hegy  levét. 

Ott  ültek  iddogáltak  vecsernye  óta  már, 
Keringett  és  fel  is  dőlt  a  bujdosó  pohár  ; 
Mátyás  király  sem  nyert  tán  több  éljent  a  Dunán, 
Mint  mennyit  Háry  János,  az  obsitos  magán. 

S  volt  is  miért  e  nag}'  zaj,  ez  éljen-háborű, 
Az  obsitosnak  párját  nem  látta  hat  fahí, 
A  szem,  a  száj  elállott  merész  beszédein, 
Ország-világ  csodálta  vitézi  tettein. 

Most  is  kezébe  kapván  az  öblös  meszelyest, 
Kalandos  életéből  regét  regére  kezd  ; 
Hol  s  merre  járt,  mit  látott,  mit  tett  ő  s  társai, 
S  hallgatva  függtek  rajta  mindnyáj  ok  ajkai. 

ö,  ki  ármádiákat  vert  széjjel  egy  magán, 
Túl  jára  hadnagyával  az  Óperencián, 
Ki  francia  fejekkel  sátrát  körül  raká, 
És  a  világ  végénél  lábát  lelógatá. 

<(De  még  ez  mind  csak  semmi»  szokása  mondani, 
S  közelb  csoportosulnak  a  többit  hallani. 
«Mit!  semmi?  —  mond  a  bíró  —  a  soknál  is  sokabb, 
Igyék,  komám !»  és  isznak  mindnyájan  mint  a  csap. 

«Nem  addig  van  —  kiált  most  a  furfangos  diák, 
A  legjavát  elhagyta  —  és  most  őt  hallgaták  — 
Kendtek  még  mit  sem  tudnak,  ha  egyet  el  nem  mond, 
Hogyan  foga  el  bátyó  a  nagy  Napóleont. » 

«Hm!  mond  az  obsitos  hős,  —  a  nagy  Napóleon! 
Nagy  ő  a  franciák  közt  —  és  vállán  egyet  von, 
De  engem  ugy  segéljen,  nem  a  magyar  között, 
S  hát  még  —  veté  utána  —  magyar  huszár  előttit 

És  itt  magát  értette  az  obsitos  baka, 
Ámbár  lovon  soh'sem  volt  éltében  jó  maga  : 
De  annyit  emlegette  és  annyiszor  lovát. 
Hogy  végre  is  huszárnak  kellett  hinni  magát. 

«Hol  volt ,  hol  nem,  bizonnyal  már  meg  nem  mondhatom , 
Kétszázezer  vitézzel  jött  ránk  Napóleon, 
Mi  tán  mindössze  százan,  vagy  kétszázan  valánk. 
Mind  nyalka  szép  huszárok,  mind  tűz  és  annyi  láng.» 

A  furfangos  diák  itt  szörnyet  prüszente  rá, 
De  Háry  ő  beszédét  tovább  is  folytatá  : 
«Kétszázezemek  ellen  kétszáz,  az  angyalát! 
Mit  gondol  kend,  biró  úr,  ki  adta  meg  torát ?» 

«Ki  adta  volna,  hát  ki!    viszonz  a  kérdözött. 
Csak  volt  a  kapitányban  ész,  és  nem  ütközött?)) 
«Volt  ám,  de  volt  kurázs  is,  komék,  és  mekkora ; 
Megütközénk  biz,  és  hogy!»  kiált  a  vén  baka. 

«Magam  valék  az  első,  ki  közbe  vágtaték, 
Hullott  a  franciája  mint  hull  a  fű,  a  jég! 
A  nap  megállt  fölöttünk  bámulni  a  csodát. 
Hétszázezret  hogy  vert  meg  kétszáz,  az  angj'alát!* 

És  a  diák  ujonta  szörnyet  prüszente  rá, 
De  Háry  ő  beszédét  tovább  is  folytatá  ; 
«Futottak  már  a  francok,  mint  szélben  a  katáng, 
Utánok  a  magyarság,  hogy  szinte  fulladánk! 

S  im  a  futóknak  közte  meglátom  a  vezért, 
Arany  kengyelben  lába,  lovával  szél  sem  ért, 
De  én  is  paripámat  utána  rúgtatom, 
S  egy  sürü  erdő  szélén  —  vitézül  elfogom. 

«Az  angyalát!  kiálték,  s  megcsípem  őt  nyakon, 
Most  valld  meg,  úgy-e,  hogy  te  vagy  a  Napoleon?» 
«Való,  ami  való  —  szólt  —  vitéz,  hogy  az  vagyok, 
Csak  éltemnek  kegyelmezz,  adós  nem  maradok. 

Kérj   tőlem  ami  tetszik,  vitéz  magyar  legény, 
A  franciák  császára  kincsekben  nem  szegény !» 
«Az  angyalát!  —  kiáltám  —  uram,  nem  addig  a! 
De  jősz  a  kapitányhoz  lánchord ta  francia. » 

És  a  diák  ujonta  szörnyet  prüszente  rá, 
De  Háry  ő  beszédét  is  folytatá  : 
«Mentünk  és  mendegéltünk,  s  kiérvén  a  sikon, 
Egy  hat  lovas  hintó  áll  előttünk  gazdagon. 

A  hat  lovas  hintóban  egy  úri  asszony  ült, 
Aranj^tól  és  gyémánttól  ruhája  nehezült. 
Amint  reánk  tekinte  :  Oh  Jézus  Mária ! 
Kiálta  ;  mert  hogy  ő  volt  i\Iária  Luiza. 

«Igy  kell-e  téged  látnom,  oh  nagy  Naploeon! 
Én  nagy  felségü  férjem,  kegyetlen  láncokon? 
S  ki  vagy  te,  jó  vitézem,  ki  őtet  elfogad ?» 
«Vitéz  Joannes  Háry,  —  mondám  —  az  ang3'alát!» 

<(Halld,   amit  én  tenéked  itt  mondok,   jó  vitéz  ; 
—  Szólt  most  az  úri  asszony,  s  mélyen  szemembe  néz  — 
Te  oly  vitézi  tettet  követtél  itten  el, 
Minőt  még  egy  magyar  sem,  mely  nagy  díjt  érdemel. 

Ha  őt  te  elbocsátod,  Ígéretet  teszünk. 
Hogy  holtom-  s  holtodiglan  enyém  tiéd  leszünk.*  — 
«Az  angyalát!  kiáltám,  felséges  asszonyom, 
Tudom,  mi  a  becsület,  legyen  szabad  rabom. 

Szép  asszonyért,  szép  lányért  az  igazi  vitéz 
Tüzet  vizet  kiállni,  pokolba  menni  kész. 
Vitéz  Joannes  Háry  igaz  magyar  nevem. 
Üljön  fel  a  császár  úr,  —  itt  van  reá  kezem!* 

ís  a  diák  szörnyűén  s  nagyot  prüszent  közé. 
De  Háry  ő  beszédét  ekképen  végezé  : 
((Mondottam  és  a  császár  legott  elvágtatott. 
De  két  kezembe  két  szép  arany  órát  nyomott. 

Az  egyiket,  gondoltam,  kapitányomnak  hagyom, 
A  másikat  későbben  elkérte  hadnagyom  ; 
Az  angyalát!  csak  egyet  tartottam  volna  meg. 
Mert  most  el  is  hihetik,  nem  is,  kigyelmetek.* 

De  ők  hitték  mindannyin,  a  potrohos  biró, 
A  vígadó  legények,  meg  a  gonosz  iró, 
A  furfangos  diák  is  nagyot  hörpentve  szólt : 
Nincs  oly  vitéz  a  földön,  mint  Háry  bátya  volt. 

II. 

Az  obsitos  látogatása  Ferenc  császárnál. 

Nagy,  derék  vitéz  kend,  vitéz  Háry  János, 
A  sereg  kend  nélkül  bizony  nagy  hiányos. 

Vajh!  sokat  beszélt  el  sok  vitéz  dologról, 
Amit  ember  nem  hall  hetvenhét  országról, 

Garay  János  munkái.  5 

Elbeszélte  nekünk  :    Franciaországban, 

A  tengernek  partján  hogy  járt  Padovában, 

Látván  ő  nagy  partján  óriási  rákot, 
Ollójával  felvett  egy  lovas  kozákot. 

És  midőn  bejárta  szép  Tirolországot, 

A  stájer  hegyekben  oly  magasra  hágott  : 

Hogy  haját  a  napnak  lángja  meg  ne  kapja, 
A  hegyet  végiglen,  csak  hason  mászhatta. 

Máskor  Mantovában  kedvre  táborozván, 
Hétfejű  sárkánnyal,  vitt  mint  egy  oroszlán. 

És  ki  tudná  végét,  és  ki  tudna  mindent, 
Vitéz  Háry  János,  vajmi  nagy  vitéz  kend. 

De  ha  még  ezerszer  oly  vitézlő  volna. 
Mint  amekkorának  tudja  kendet  Tolna, 

Azt  nem  engedjük  meg,  ily  jó  kedvben  lévén. 
Hogy  ne  mondatnók  el  e  vidám  tor  végén  : 

Mint  s  hogyan  járt  el  kend  Bécsnek  városában. 
Király  ő  felsége  látogatásában. 

És  az  obsitos  hős,  társin  eltekintvén. 
Megsodorja  bajszát,  kettőt  is  köhintvén, 

Kémlelődve,  nincs-e  tán  diák  körötte, 
Aki  elprüsszentse  jó  magát  fölötte. 

De  diák  ez  egyszer  nem  volt  a  bokorban, 
Mind  igaz  hívő  vett  részt  az  éji  torban. 

S  vitéz  Háry  János  isten-igazában, 
Elvété  a  sulykot  ő  bátorságában. 

((Bécsbe  —  kezdé  —  Bécsbe,  hát  no    hébe-hóba, 
Kedvem  szottyan  menni  kis  látogatóba. 

Sok  barátom  él  ott,  s  nem  egy  generális, 
Sőt  valót  beszélve,  maga  a  király  is. 

Kinek  ő  felségét  a  halál  torkából 

Én  mentettem  meg,  nem  messze  Padovától. 

Mentem  mendegéltem  —  vagy  mit  is  beszélek? 
Gyors  fakóm  vitt  hátán,  mint  igaz,  hogy  élek. 

Hej  ha  élne,  most  sem  látná  senki  párját, 
S  mint  a  szél  elértem  rajta  Bécsnek  várát. 

És  hogy  a  hajnallal  a  városba  értem, 
A  király  házára  mindjárt  ráismertem 

Kétfejű  sasáról,  mely  a  háztetőn  űl, 

S  mindennap  egy  tulkot  költ  el  egy  ebédül. 

Ott  fakó  lovamról  kényesen  leszöktem, 
A  sövény  fajához,  mint  illik,  kötöttem. 

Magam  végig  mentem  az  isterázsákot. 
Egytől  egyig  ismert,  régi  jó  barátot. 

Végre  eljutottam  a  tornác  végére. 
Kezem  egy  ajtónak  tevén  kilincsére. 

Vasból  volt  az  ajtó,  de  nem  nyilt  szobába. 
Szép  fehér  ezüstből  másik  nyilt  nyomába. 

Az  ezüst  után  a  harmadikba  buktam, 
Tiszta  színaranyból,  ott  be  is  nyitottam. 

Hát  nem  is  hogy  én,   de  amint  rám  tekinte. 
Maga  ő  felsége  szólt  s  magához  inte. 

5* 

«Tsten  hozta  kendet,  régi  jó  barátom, 

Nos,  hogy  állunk,  —  kérdé  —  frissen  amint  látom.. » 

«Hála  isten  —  mondám  —  megvagyok  biz  ott  még ! 
Még  a  régi  bőrben,  mint  láthatja  íölség. 

Jó  fakóm  is,  az  no,  meh'en  ő  felségét 
Egykor  megmentettem  ;  járja,  de  a  végét. » 

S  jó  hogv  emiitettem  a  szegény  páráját, 
Mert  legott  a  jó  úr  igy  kezdé  m.ondását  : 

«Hát  ugyan  hol  hagytad  a  szegénj't?   azonnal 
Istállóba  vele,  parádés  lovammal : 

Egy  azon  jászolból  kapjon  eleséget, 

Még  pedig  aranyból))  —  s  küldte  a  cselédet. 

«Hát  te  már  ettél-e ?>^  kérdezé  jósággal. 
«Nem  bizony  még,  felség!  kérem  átos5ággal.» 

«Semmi  no,  csak  ülj  le  —  monda  és  leültem,  — 
Van  még  vacsoráról  egy  darabka  sültem. » 

S  asztala  fiából  egyben  ki  is  vette, 
S  egy  fehér  cipóval  én  elém  letette. 

Erre  bekiálta  a  mellék  szobába, 
«Van-e  még,  hej  anyjuk,  a  slivovicába?» 

«Nincs  bizony,  felséges  férjem  és  királyom, 
Most  kapa  utolsó  kortyát  a  lokájom!» 

Szólott  a  királyné.  «Ej  no,  küldjön  el  hát, 
A  zsidóhoz  át,  itt  a  pénz,  egy  gárdistát !» 

Dictum  factum,  úgy  lett,  hej  de  nem  hiába 
Hogy  királynak  hozta,  gyorsan  is  járt  lába. 

S  Mózsi,  nem  hiába,  hogy  királynak  mérte. 
Finomul  kitellett,  mondhatom,  mértéke. 

És  amint  ekképen  ittunk,  eddegéltünk, 
Régi  harcainkról  jóizün  beszéltünk  : 

Hát  köröttünk  egyszer  oly  sikoltozás  van, 
Mint  mikor  két  tábor  van  hadakozásban. 

A  királyi  urfik  (most  látám  őket  meg) 
Cifra  tarsolyomért  összeverekedtek. 

«Gyermekek!  —  kiálta  rajok  édes  apjok  — 
Hát  ki  van  a  háznál,  hogy  ti  hajba  kaptok? 

Hát  az  angyalát  is,  vitéz  Háry  bácsit 

Egy  sem  látja?  mindjárt  parolát  és  pacsit. » 

Dictum  factum,  a  kis  urfik  rendre  jöttek, 
Vas  markomba  pompás  parolát  ütöttek, 

Én  pedig  benyúltam  cifra  tarsolyomba, 

S  egy-egy  karajcárkát  vettem  a  markomba. 

<(Nem,  barátom,  ezt  nem  engedem  neked  meg, 
—  Szólott  a  király  —  pénz  nem  való  gyermeknek. 

Pénzre  több  szükséged  van  neked,  vitézem.* 
Mire  markomat  már  tömve,  dugva  érzem. 

Szépen  megköszöntem,  rája  elbúcsúztam. 
Jóllakott  fakómat  aklából  kihoztam. 

S  a  királyi  abrak  nem  is  volt  hiába, 
Mert  ahg  került  be  huszonnégy  órába, 

S  Bécsből  itthon  voltam,  megcsinált  gavallér. 
Mert  a  pénz  ezüst  volt,  s  mind  meg-annyi  tallér. 

Tallér,  az  angyalát!  még  pedig  lázsiás, 

Hej,  hogy  elfogyának,  mint  ezernyi  sok  más! 

De  azért  az  Isten  tartsa  meg  királyom, 
Soh'  se  lesz  nekem  több  olyan  jó  barátom. 


DEÁK  SZAVA  ÉS  DEÁK  SZAVAK. 

Nem  hallhatta  Deák  szavait  termében  az  ország, 
S  fájt  vala  a  vesztés  a  haza  rendéinek. 

Egy  ki  nagyot  gondolt,  s  nagy  rögtön  szóla  deákul, 
S  im  az  egész  gyűlés  hallá  deák  szavakat. 

Melyike,   mondjátok,   volt  kínosb  elviselésre  ; 
Nem  hallhatni  amazt,  vagy  pedig  hallani  ezt? 


KANDALLÓ-DAL. 

Kályha  mellett  fűi  a  német. 
Sert  iszik  s  tobákol. 
Fojtó  szénnel  fűt,  süt  és  főz 
A  nehézkes  angol ; 
Magyar  ember  kandallóba 
Maga  gyújtja  fáját. 
Versenyt  szíjjá  füsti  mellett 
Hosszú,  nagy  pipáját. 

Üdvözöllek,  jó  barátim. 

Kik  meglátogattok, 

E  hazának  jó,  balsorsban 

S  nékem  hívem  vagytok. 

Néked  is,  hej   vándor,  ott  künn 

Hóban  és  viharban, 

A  meleg  kandalló  mellett. 

Ha  magyar  vagy,  hely  van. 

Mint  e  cserfa  légyen  a  szív 
Ép  s  kemény  a  mellben  ; 
Mint  e  láng  lobogjon  a  szív 
Tiszta  szeretetben  : 
Szeretetben  a  hazáért, 
Mely  tettekre  gyújtson  ; 
Szerelemben  a  leányért, 
Mely  megboldogítson. 

Enkezemmel  raktam  a  fát, 

Lángját  felszítottam  ; 

A  rakásban,  a  szításban 

Két  dolgot  gondoltam  : 

így  rakassék  máglya,  minden 

Áruló  számára, 

S  égjen  el,  mint  itt  ezen  fa, 

ö  a  hon  javára. 

Másik,  amit  elgondoltam, 
Vágyam  és  imám  lett : 
Vajha  lángra  így  lehetne 
Szítni  minden  keblet. 
Hogy  miként  e  fahasáb  itt, 
Ahogy  égni  látod. 
Bárcsak  annyit  eszközölne, 
—  Meleget  s  világot! 

Rakj  a  tűzre,  szép  leányka, 
Barna  kis  galambom. 
Tápot  adni  kell  a  tűznek. 
Hogy  felsustorogjon,  — 
Nem  elég,  szívben  szerelmet 
Gyújtni  szép  szemekkel, 
A  dics  az,  fentartni  lángját 
Uj  s  új  kellemekkel. 

És  ti  szíves,  jó  barátim, 
És  te  messze  vendég. 
Gyújtsatok  rá,  mig  a  tűz  ott, 
Mig  a  szív  itt  benn  ég! 

üssük  össze  serleginket, 
Vígan  egyre  másra  ■ — 
Sürü  nagy  füstöt  bocsátván 
A  nagy  áldomásra. 

A  nagy  áldomást  a  honnak 

S  minden  jó  fiának, 

És  a  sűrű,  hosszú  füstöt 

Régi  borujának,  — 

Hog5%  miként  e  füst  sötéten 

Nehezült  fölébe, 

Hogy,  miként  e  füst,  enyésszék 

Semmiség  űrébe! 

De  mi  zúg  künn  a  vidéken, 
Mi  süvölt  fülünkbe? 
A  vihar  hárfája  zendül 
Társas  énekünkbe. 
Rajta  szélvész  a  viharban. 
Rajta,  társak  itt  benn! 
Fölmelegszik  lélek  és  szív. 
Lelkes  énekekben! 

S  ha  dalunk  oly  hangosan  szól 

Mint  a  vész  hárfája. 

Ha  szivünk  oly  melegen  ég 

Mint  e  tűz  lávája  : 

Mit  nekünk  hó,  mit  nekünk  tél. 

Dermesztő  fagyában? 

Csakhogy  a  szív  országában 

Ébredő  tavasz  van! 


A  VESZ  SZELLEME. 

Lenn  mélyen  a  földben, 
Melynek  közepette 
A  néma  enyészet 
Lakát  felütötte. 
Tanyázom  én. 

Világom  az  éjfél 
Vak,  síri  homálya, 
A  rom  diadalma, 
Az  élet  halála 
Én  életem. 

Köröttem  üvöltnek. 
Amelyek  uralnak. 
Vad  harcban  a  vészek, 
Mint  annyi  hatalmak. 
Csak  int  kezem  — 

S  föllázad  a  szélvész. 
Mely  tombol  alattam, 
Zúgó  paripáját 
Bérembe  fogadtam      — 
Elő,  elő! 

Nyakába  hajítom 
Kezembül  a  féket. 
Nem  nézve,  hová,  hol? 
Bezúgom  a  léget  — 
Ki  áll  utat?  .  .  . 

Lesodrom  a  szirtet. 
Mely  csúccsal  eget  vert. 
Mint  nádat  az  erdőt, 
Mint  pelyhet  az  embert 
Odább  fuvom. 


Felszítom  a  szikrát. 
Mely  ős  elemében 
Sustorgva  cikázik 
A  föld  üregében, 
S  ha  lángra  kelt : 

Órjási  hegyekből 
A  földre  okádom, 
Hogy  ami  van  és  él 
A  messze  világon. 
Hamvadjon  el.  — 

Medrébe  lesújtok 
A  néma  vizeknek. 
Hogy  bőszen  előttem 
Mint  rémek  ügetnek 
Hegy-  s  völgyön  át. 

Elöntni  a  földet. 
Elnyelni  az  éltet, 
Elsodrani  mindent, 
Mi  veszhet,  enyészhet. 
Merüljön  el! 

S  ha  nyargal  a  szélvész. 
Föllázad  a  tenger, 
A  láva  tüzet  hány, 
Őrülten  az  ember 
Porban  jajong. 

Felsíva  kedemben,* 
Magasra  repülök, 
Csattogva  megállván, 
Kéj  árba  merülök 
Munkám  felett! 


*   Kedvemben. 

Most,  ember!  emeld  föl 
Fődet,  a  kevélyét, 
Hirdesd,  hogy  erős  vagy. 
Hogy  gyáva  szeszélyed 
A  föld  ura. 

Gránit  palotáid 
Szédelgve  inognak, 
Kincsedre  a  tenger 
Mélységi  vihognak, 
Hajód  elült! 

Mondd  zöldnek  a  rétet, 
Kalászod  aranynak,  — 
Árvíz  iszapában 
Temetve  rohadnak 
Vetéseid ! 

Csak  állj  ki,  csak  állj  ki 
A  puszta  vidékre, 
Kiáltsd  ki  az  átkot. 
Vagy  esdj  fel  az  égre! 
Késő  vagyon! 


Kétségbeesésed 
Végső  sugarául. 
Utánad  uszítom 
Éjedbe  világul 
Fáklyám  tüzét! 

És  fenlobog  a  láng, 
Üvöltöz  a  szélvész, 
Megárad  az  árviz, 
Nincs  semmi  menekvés, 
Sehol,  sehol! 

Csak  én  vagyok  ébren 
S  órjási  hatalmam,  — 
A  vész  diadalma 
Fölöttem,  alattam. 
Az  én  dücsöm. 

Király  vagyok  és  úr 
Amerre  halál  van. 
Rettegjetek  engem 
Életben,  halálban 
A  vész  urát! 


MAGYAR  HÖLGY. 


Magyar  hölgynek  születtél. 
Áldd  érte  sorsodat! 
Magyar  hölgynek  születni 
Nagy  és  szép  gondolat. 
Oh  hölgy,  ki  azt  megérted. 
Mi  szép  vagy  és  mi  nagy! 
Rendeltetés  az  égből, 
A  földön  áldva  vagy. 

Szépnek  teremte  isten  — 
Mert  hölgynek  alkota ; 
Virág  a  hölgy,  az  élet 
Szépsége,  illata  ; 

Gyöngy,  drága  s  ritka  gyöngy  ő 
A  szívnek  tengerén. 
Szelíd  és  tünde  csillag 
A  szerelem  egén. 

De  te  midőn  születtél, 
Két  hivatást  nyerél : 
A  hölgyét  s  honleányét, 
Mert  hölgy  s  magyar  levél,  — 
Te  néked  szebb,  dicsőbb  tért 
Szabott  a  végezés  ; 
Születni  és  szeretni  — 
Magyar  hölgynek  kevés! 

Te  egy  alvó  hazának 
Lányául  születél. 
Fölébredő  nemzetnek 
Anyjává  tététel ; 
Mit  érne  tündökölnöd 
Egy  büszhödt  tó  fölött? 
Mit,  szép  virágnak  lenned 
Gyász  sírhalmok  között? 

Te  néked  korcs  apákat 
Jutott,  ébreszteni. 
Hazádnak  tűzhelyéhez 
Férjed  téríteni, 
S  szived  lángjába  mártván 
Vezér  szövétneked. 
Hazád  szeretetére 
Nevelni  gyermeked. 

Hogy  légyen  ami  nincsen. 
Egység  e  bús  hazán  ; 
Minden  magyar,  mi  nem  volt. 
Csak  honfi,  honleány,  — 
Hogy  egy  gyűrűvé  forrjon 
Árpádnak  nemzete! 
S  e  szép  arany  gyűrűben 
A  gyémánt  gyöngye  —  te! 


Magyar  hölgynek  születtél. 
Tedd  hivatásodat! 
Egy  hon  nemtője  lenni, 
Mi  szép  egy  gondolat! 
Oh  hölgy,  íci  ezt  betöltéd. 
Mi  szép  vagy  és  mi  nagy! 
Rendeltetés  az  égből, 
A  földön  áldva  vagy. 


VAHOT  IMRÉHEZ. 

Pest,  augusztus   i-jén   1844. 

Ágat  kivántál  pályalombjimból 
S  jegyzékeket,  hogy  életrajzomat 
Megírd  belőlük.  Hagyd  el,  jó  barátom! 
Mit  érdekelhet  éltem  egy  hazát, 
Melynek  (ne  vedd  dicsekvő  álerénynek) 
Még  oly  parányit  adtam  :  mit  nyerend 
A  nagy  közönség  vagy  lapod  vele. 
Ha  feljegyezzük,  hol  s  mikor  születtem. 
Mit  Írtam  és  mit  tettem  ekkorig? 
Ha  az,  mit  irtam  s  tettem,  önmagát 
Fönntartni  képes,  fennmarad  nevem ; 
Ha  nem  :  haláltól  meg  nem  óv  lapod. 

Vagy  azt  jegyezzem  föl,  hol  iskoláztam. 
Melyik  tanitóm  vert  legtöbb  diákot 
Fejembe,  melyik  büntetett  leginkább. 
Ha  szép  hazám  nyelvén  beszélni  mertem  .  .  . 
Az  iskolát  nem  úgy  tanultam  én. 
Hogy  édesen  gondoljak  vissza  rá  ; 
Lelkemnek  azt,  mit  vágyott,  meg  nem  adta, 
S  igy  én  viszont  adósa  maradék. 
Pécset  Virágon  és  Zalánfutásán 
Csüggött  szivem  s  a  Himfy  hősregéin  ; 
Pesten  cométának  hitt  a  tanító 
Mint  ritka  vendégét  mathesisán, 

S  mert  télen  a  könyvtárnak  olvasóját 

Jobban  fűtötték,  mint  szállásomat, 

Tanyát  ütöttem  foliansi  közt  .  .  . 

Az  isten,  aki  keblemben  lakott, 

A  szent  művészet  tündér  csarnokát 

Mutatta  fel  lelkemnek  álmain, 

S  mindent  tanultam  hangya-szorgalommal, 

Csak  azt  nem,  amit  az  élet  kivánt. 

Miért  mutatnál  fel  ily  életet? 

Melyet,  ha  visszaélnem  kellene, 

Igaz,  megint  csak  ügy  élném  magam  ; 

De  hogy  fiam,  vagy  más  kövesse  azt, 

Föltételetlen  nem  tanácslanám. 

Mert  Írva  van,  ki  e  pál3-ára  lép, 

Az  a  világgal  már  számot  vetett. 

Avagy  kevés  örömvirágimat. 

És  szenvedésim  hosszú  táborát 

írjam,  s  Írassam  újra  általad? 

Azok,  barátom,  mást  nem  érdekelnek. 

Mint  engem  és  legfölebb  titeket. 

Kikhez  szivem  rokonszerelme  vonz, 

Az  ősz  szüléket  s  jó  testvéreket. 

Egy  két  barátot  és  a  szende  nőt. 

Kiben  megüdvözültem  itt  a  földön. 

Az  öröm  törékeny  harmatcsepp,  barátom, 

Az  a  keserv  is  :  míg  a  rét  virágán. 

Vagy  a  szemeknek  pilláin  ragyog. 

Tükrözve  áll  gyöngyében  egy  világ, 

A  szép  szivárvány  minden  színeiben! 

De  ejtsd  tengerbe  a  csepp  harmatot, 

Vagy  a  világ  ölébe  könnyedet, 

S  ki  mondja,  hogy  gyöngyöt  vetél  belé? 

A  tenger  is,  mint  a  világ  is  abban 

Csak  a  vizet,  a  csepp  vizet  fogadja  .  .  . 

Maradjanak,  hát  szívemé  tovább  is 

Maradjanak,  barátom,  birtokomban 

Az  öröm  s  keservnek  átélt  percei. 

Nekem  s  talán  tinektek  gyöngyök  ők  ; 

A  nagy  világ  nélkülök  ellehet.  — 

tíz  év  előtt,  huszonkét  éves  ifjú 

Meleg  szivemnek  érezvén  ütését, 

Sírtam  magányom  csendes  rejtekében, 

Hogy  ennyi  korra  jutván,  nem  lelek 

E  nagy  hazában  szívet,  mely  szerelmet 

Esdő  szivemnek  testvérlángolással 

Megossza  forrón  égő  lángjait  ; 

Most  újra  sírok,  edzett  férfiú. 

Hogy  ennyi  korra  jutván,  mily  csekély  az, 

Mit  vágyaimhoz  mérve  tehetek. 

E  hon  nem  a  lant  és  babér  hazája, 

A  dalnok  ihlett,  ihletlen  dala 

Egyképen  elszáll  szellők  szárnyain, 

A  nép  nem  érti  meg  apostolait. 

S  mi  néha-néha  visszazeng  dalukból, 

Nem  a  szive,  a  sziklabérc  echója. 

Mit  is  törődik  azzal  a  világ. 

Az  ég  esőjén  nőtt-e  a  virág  fel. 

Vagy  hű  kertésze  könnyel  öntözé? 

Csak  ablakán  vagy  keblén  illatozzék! 

Mi  gondja  rá,  miből  termett  a  gyöngy. 

Melyet  füzérben  hord  nyakán  a  nő  ; 

Érzéketlen  kis  kődarabka-e. 

Vagy  érező  állatka  könnyűje? 

Csak  szép  nyakát  ékítse  csillogása! 

Mi  gondja,  vígan  szőtte  szálait 

A  száleresztő  kis  selyembogár. 

Vagy  életét  temette  el  müvébe? 

Csakhogy  szövése  szép  kelméket  adjon! 

Ez  a  világ  —  az  a  dalnok,  barátom! 

Vagy  azt  tudassuk  szíves  olvasóddal, 
Mi  rangban  állok  a  polgári  pályán? 
Mily  hivatalban,  melyek  címeim? 
Kunyhóban  élek  avagy  palotában, 
És  több  eféle  fontos  dolgokat? 
Rangomra  kurtán  hangzanék  a  válasz  : 
«Iró  vagyok»  —  vagy  ha  hizelgeni 
Szabad  magamnak  —  «költő!»  ebbül  áll. 

Ennél  egyébre  nem  vágyódom  én, 

S  nagyobbra  nem  kell,  hogy  lelkem  törekjék. 

Polgári  pályám  megvagy on  nekem, 

A  legszivélyesb  nő  rokon  szivében, 

S  egy  gyermekimben  szépen  sarjadó 

Családi  élet  földi  édenében. 

Ennek  s  hazámnak  minden  érverést 

Szentelni,  tartom  legszebb  hivatalnak  ; 

S  igy  címem  is  csak  úgy  legyen  s  csak  egy 

Az  emberé  és  a  hü  honfié. 


HIT,  REMÉNY  ÉS  SZERETET. 

Téged  hiszünk  nagy  Isten, 
Mindenható  király! 
Ki  földön  és  az  égen 
örökké  vagy  s  valál, 
Ki  térben  és  időben 
Megfoghatatlanul, 
Múlt  és  jelen  s  jövendőn 
Áldásként  átvonul. 

Benned  remélünk  Isten! 
Mert  nyilatkoztatád, 
Hogy  úgy  imádhatunk  mint 
Kegyes  szelid  atyát, 
Ki  szent  gondviseléssel 
Fejünk  felett  viraszt, 
Ki  té védőknek  is  nyújt 
Szelid,  kegyes  vigaszt. 

Téged  merünk  szeretni 

Fiadnak  általa. 

Ki  szent,  dicső  tanával, 

Mely  szeretet  vala. 

Az  isten  és  ember  közt 

Szent  híd  gj^anánt  felállt, 

S  ki  által  így  az  ég  s  föld 

Egy  szép  egésszé  vált! 

Téged  hiszünk,  nagy  Isten, 
Ég,  föld  dicső  ura, 
Benned  remélünk,  Isten! 
Szelid  keg3'es  atya. 
Téged  merünk  szeretni 
Fiadnak  általa  ; 
Mert  te  vagy  a  szeretet 
Legtisztább  hajnala! 

MAGYAR  LEÁNY  DALA. 

Magyar  leány  vagyok  — 
E  szóra  szívem  feldobog  ; 
S  ha  nem  dobogna  hangosabban. 
Kitépném  enmagam  .  .  . 
Inkább  mi  sem,  mint  nem  magyar  szív, 
Ez  esküm  s  jelszavam! 

Magyar  leán}^  vagyok  — 
Hazám  nyelvén  szólok,  tudok  ; 
E  nyelven  esdek  istenemhez 
Imámban  a  honér'  ; 
E  nyelven  esküszöm  szerelmet, 
Síromba  ez  kísér. 

Magyar  leány  vag^'ok  — 
Szívemben,  érzem,  láng  lobog. 
Szeretni  egykor  tiszta-híven. 
Szeretni  lelkesen  .  .  . 
De  kit  szivem  választ,  magyar  íi, 
És  honfiú  legyen ! 

Magyar  leány  vagyok  — 
Magyar  nő  lenni  lángolok. 
Hogy  szebb,  nemesb  jövőt  teremtsek. 
Mint  volt  a  múlt  s  a  jelen, 
Hol  minden  féríi  honfi  s  a  hölgy 
Mind  honleány  legyen. 


Magyar  leány  vagyok  — 
Mert  lenni  más  nem  is  tudok, 
A  könyv,  mely  lelkem  nemesíti, 
Rosszabb-e,  ha  magyar? 
S  a  honi  kelme,  melyet  öltök, 
Tán  rútabbúl  takar? 

Magyar  leány  vagyok  — 
S  az  lenni  síromig  fogok. 
Ne  légyen  a  hon,  dalnokával 
Sohajtni  kénytelen  : 
Hogy  nőtlen  ország  Magyarország  ; 
Mert  hölgye  —  idegen ! 

Magyar  leány  vagyok  — 
Érzem,  ha  szívemhez  nyúlok  .  .  . 
Magyar  leány  és  hon  leánya, 
Mily  büszke  öntudat ! 
Hitem,  szerelmem  szent  könyvében 
Ez  legszebb  ágazat ! 


BEZERÉDI  ISTVÁNHOZ. 

Pest,  januárban   1845. 

Haliám  a  hírnek  gyász  kongásiból 
A  nagy  csapást,  mely  kebledet  találta, 
A  szörnyű  rablást,  melyet  házadon, 
Elkövetett  az  ó  év  angyala. 
Hogy  megrengett  belé  az  ősi  ház. 
Meg  íiéríi  kebled  gránit  temploma. 
S  midőn  az  új  év  földerült  reád. 
Feldúltan  állott  a  ház,  a  kebel. 
Mert  a  mi  éke  és  reménye  volt, 
A  testben  és  lélekben  ékesen 
Fejlett  virágot,  szíved  büszkeségét. 
Tolnánk  virágzó  Flóráját,  halálos 
Lehelletétől  elhervasztva  lelted. 


Garay  János  munkái. 

Hallottam  és  elképedek,  .  .  .  előttem 
Állott  egész  nagyságában  keserved  : 
A  gyermekvesztés  sajgó  érzete, 
Mely  átnyilalta  kebled  húrjait, 
A  kín,  a  hosszú,  tompa  fájdalom, 
Mely  rákö vétkezek,  előttem  állt,  — 
S  nagy  vakmerőség  volna,  érezem, 
Ily  kínok  ellenében,  a  vigasznak 
Szavát  emelni,  rút  szentségtörés. 
Sajgó  sebeit  föltépni  általa. 

Te  nem  szorultál  érzelgő  vigaszra, 
Elég  neked,  ha  résztvevő  szivekkel 
Találkozol.  Lelked  magasztosabb, 
Kebledben  edzett  férfi  szív  dobog, 
S  nagyobb  csapás  nem  görbitendne  meg  ; 
Mert  mind  a  kettőt  egy  nemzet  baján 
Edzéd  meg,  egy  hullámon  hányatott 
Ország  hajóján  neveléd  szilárddá  .  .  . 
Te  a  hazáé  vagy,  —  nem  durva  Brútus, 
Ki  hajthatatlan  sziklaként  tekinti 
A  bárd  alatt  elhullni  gyermekit, 
S  a  mélyen  érző  szív  legemberibb 
Tolmácsait  szégyenli,  a  könyüt ; 
S  nem  is  könyűkben  fürdő  asszonyember, 
Ki  lágy  panaszba  fojtja  életét  ; 
De  mint  a  régi  Hellás  hősei. 
Szálkardra  hívod  üldő  sorsodat. 
Melynek  minél  nagyobb  csapása  rajtad. 
Annál  erősbnek  érzed  karodat. 
Annál  magasztosb  hévvel  gyúl  ki  benned 
Az  égi  szikra  :  tenni  halhatatlant. 

lm  mostan  is,  míg  törzsöd  pusztítója, 
A  zord  halál  kegyetlen  angyala. 
Házad  köré  cyprusberket  kerít  : 
Te  a  hazának  sivatagjain 
Egy  nagy  oázist  ültetsz,  mely  utóbb 
(Az  isten  adja,  hogy  megérd)  virágzó 

Kertté  bűvölje  Brassóig  Posonytól 

És  Kárpátoktól  Adriáig  e  hont ! 

És  míg  az  ó  év  fájdalmas  sebet  hagy 

Házad-  s  szivedben  :  Te  az  újat  azzal 

Kezded,  hogy  a  honnak  egy  ó  sebére 

Erőd  szerint  első  rakj  gyógytapaszt, 

Midőn  nemes  lelkednek  ösztönéből 

Első  sietsz,  nem  szóval  és  csak  elvben, 

De  tettel  a  közterhben  részesülni. 

Légy  üdvözölve,  Tolna  büszkesége! 

S  engedd,  hogy  én  is.  Tolna  hü  fia, 

Hazánk  első  adózó  nemesének 

Egy  tölgygalyat  kötözzek  homlokára, 

S  kevély  "örömmel  hirdessem  hazámnak, 

Hogy  ennyi  milliók  között  ez  évet, 

Kik  azt  megüdvözölték  e  hazában, 

Bezerédi  üdvözlé  meg  legdicsöbben, 

Midőn  kezedben,  mintegy  istenülve 

Ez  oklevéllel  léptél,  tapsaink  közt 

Az  ujdon  évbe,  vajha  mint  te  he, 

Mások  belőle  akként  lépjenek  ki ! 

S  ne  légyen  egy  magyar  nemes  hazánkban, 

Aki  magasztos  példád  ne  kövesse ! 

Azok  pedig,  kik  táborunknak  eddig 

Elméletei  hánytak  föl  félszegen, 

És  puszta  szép  szót,  elnémuljanak! 

A  vád  ezentúl  megcáfolva  áll, 

S  barát  és  ellenoldal  egyaránt 

A  tettek  emberét  tisztelje  benned. 

így  lesznek  íme,  nagy  hazámfia, 
Az  üldöző  angyalnak  sebei. 
Miket  szivedbe  döf  tűzfegyvere, 
Gyémánt-kövekké  honfi-melleden  ' 
És  a  halálnak  cyprus-ágiból, 
Babér-füzért  fejedre  így  varázsol. 
Ki  kebeledben  él,  a  génius, 
A  halhatatlanságnak  angyala. 

ZRÍNYI  ILONA. 

1699. 

Munkács  magas  várában  ül  Zrínyi  Ilona, 
Körötte  vérbiborban  a  téják  alkonya  ; 
A  karszék,  mely  nyugalmat  fáradt  testének  ád, 
Márvány  pallóra  ejti  ruhája  bársonyát. 

Karszék  előtt  asztalka,  aranyzott  lábakon. 
Asztal  fölött  kitárva  nagy  kapcsos  könyv  vagyon 
A  könyvet  a  magas  hölgy  csak  most  lapozta  át, 
S  mintegy  pihenve  rajta  nyugasztja  hó  karát. 

Fürtös  fejét  a  könyvről  majdan  fölemeli, 

S  felcsillog  a  könyücsepp,  mely  szép  szemét  teli 

Ilyen,  midőn  fenséggel,  de  fellegek  közül 

A  nap,  megtört  sugárral,  az  égen  fölmerül. 

S  hosszan,  sokáig  néz  még  e  nedves  pillanat, 
Mig  nedve  gyönggyé  fagy\'a,  arcán  alászalad,  — 
Mert,  melyet  olvas,  a  könyv,  nagy  dolgokat  jegyez 
Dicső,  de  gyász  családja  gyász  krónikája  ez! 

Olvassa  szép  apjáról  Szigetvár  ostromát, 
Hol  honja  veszni  hagyta  legelső  bajnokát, 
Ki  húszezer  törökkel  raká  körül  a  sírt. 
Melyet  dicső  nevével  a  hir  könyvébe  irt. 

De  aki,  bár  dicsőn  halt,  mint  áldozat  esek  — 
Mert  a  dicső  dicsére  szűkkeblű  törpeség 
S  vágytársi  féltékenység  irigy  agyart  fene  ; 
És  Zrínyi  Miklós  vesztét  megérte  ellene. 

Nagy  atyja,  György,  öröklé  Miklós  erényeit, 
De  együtt  örökölte  irígyit,  ellenit ; 
Országos  harci  híre,  ajkán  a  nyilt  szavak, 
Wallenstein  táborában  szálkául  voltának. 


£5 


S  a  fővezér  Prágában  asztalt  terít  neki, 
De  ételét  a  hősnek  éltére  tette  ki, 
A  németek  vigadtak,  folyt  Rajna  tűz  bora  ; 
De  Zrínyinek  utósó  a  szörnyű  vacsora! 

Olvasta  nagybátyjának,  más  Miklós  életét, 
A  nagy  hirü  vitézét,  a  kedves  dalnokét, 
Ki  ésszel  a  tanácsban,  fegyverrel  a  csatán, 
Ki  lantja  zengzetével  tündöklött  két  hazán. 

S  kit,  mig  pápák  s  királyok  méltatják  érdemit, 
Honn  Montecuculinak  ármánya  elveszít, 
S  kinek  akár  a  vadkan  akár  csel  ölte  el : 
Ártatlan  ontott  vére  kiált  az  égre  fel!  — 

Olvasta  és  erében  megjegedett  a  vér  : 
Péter,  tulajdon  apja,  kit  most  a  gyász  sor  ér  ; 
Kit,  mert  a  sereimnek  emelte  zászlait, 
Bécsnek  ítélőszéke  palloshalálra  vitt. 

Péterrel  hullni  látja  s  elveszni  egyaránt 
Anyjáról  anyahátyját,  a  hősi  Frangepánt, 
S  könyűt  ejt  és  átkot  mond  a  véres  nap  felett, 
Mely  a  testvércsaládnak  ily  rémes  sírja  lett. 

Olvasta  első  férje,  Rákóczy  napjait, 

S  még  egyszer  átforgatja  lelkének  lapjait. 

Hol  régi  csalt  remények,  nagyság  s  fény  álma  jár, 

Vágyának  egykor  réve  —  most  csak  sírhalma  már. 

Hol  sorsa  szövedékén  mint  hosszú  gyász  fonál, 
Egy  cselszövő  napának  vészjósló  képe  áll,  — 
S  csendes,  szelíd  imát  mond  szegény  Rákóczyra! 
Báthori  Zsófiáért  könyezni  nem  bíra! 

A  gyásznak  nincs-e  vége?    s  te  .sorsok  hírnöke, 
Sötét  könyv,  a  kapoccsal,  koporsó  vagy-e  te? 
Nincs  vége  még  a  gyásznak,  mert  él  még  Zrínyi  vér ! 
S  a  könyv  az  érckapoccsal  még  tápot  egyre  kér! 

S  még  olvasott  tovább  is  Munkácsnak  asszonya. 
Saját  házának  áll  ott  hanyatló  alkonya  ; 
Benn  második  férjének  döbbentő  rajza  van, 
Egy  háborított  tenger,  vész  csapkodásiban. 

Elhagyta  a  szerencse,  elhagyta  Tökölit ; 
Árulóvá  lett  rajta  ember,  szerencse,  hit. 
Török  rabságban  tartják  őt,  Bécsnek  karjai, 
S  Munkács  alatt  —  mi  kell  több?  —  Karaffa  ágyul. 

De  rendületlen  áll  még  a  várnak  kőfala.. 

Erőben  és  reményben  áll  Zrínyi  Ilona  ; 

Az  ostromló  seregnek  ágyúgolyója  száll 

S  az  úri  hölgy  székénél  a  bársonyban  megáll. 

«Nem  szenvedett-e  már  meg,  oh  isten,  e  család! 
Mikor  veszed  le  rólunk  karodnak  ostorát?* 
Szólt  s  felriad  helyéről  az  ékes  úri  nő,  — 
Egy  viharoktól  sújtott,  de  büszke  cédrus  ő. 

«A  könyvet  nyitva  hag3^tam!  kezemben  a  tolú, 
Mit  írjak  még  beléje,  derü-e  vagy  ború, 
Mit  végzésed  parancsol?*  —  s  a  tollal  szép  kezén. 
Áll,  istenétől  várva,  mi  lesz  a  végzemény  .  .  . 

S  megnyílik  ím  az  ajtó!  Bécsből  egy  gyors  követ 
öccséről,  Boldizsáról  ily  hirrel  érkezett : 
.öcsédről,  Boldizsárról  hírt  hoztam,  asszonyom!' 
«Szólj  —  mond  a  hölgy  —  ártatlan  fogságát  jól  tudom. ♦ 

,Már  nincsen  börtönében !  —  mond  tompán  a  követ ! 
Sok  év  után  igazság  győzött  a  bűn  felett ; 
De  haj,  mit  ér  az  ifjan-őszültnek,  hogy  szabad? 
Agyában  őrült  lelke  örökké  rab  maradt.' 

<(Isten  ne  hagyj !»  —  kiált  fel  a  hölgy  s  székébe  hull? 
Vélnéd  egy  szikla  rendül  a  föld  ingásitul. 
<(A  legutolsó  Zrínyi  —  szól  s  kínja  iszonyú!  — 
Van-e  kezedben,  isten,  több  töviskoszorú !» 


A  gyászkövet  kifordul,  utána  mint  a  fal, 
Sápadtan  és  fehéren,  beront  egy  őr  s  rivall : 
«Mentsd  meg  magad  s  amid  van,  kegyelmes  asszonyom, 
Elárult  rőt  diákod,  a  hűtlen  Absolon! 

S  mit  három  éven  által  mint  hős  oltalmazál, 
Munkács  utósó  várad  császár  kezére  száll ; 
Reád  pedig  s  fiadra  Bécsnek  fogsága  vár!» 
S  szólt  még  —  midőn  Karaffa  előttök  álla  már! 

«Karaffa  e  teremben  ;  sokat  mért  rám  az  ég! 

—  Szólt  megadással  a  hölgy  s  fölegyenesedék  — 

Legyen,  vezér,  meghozva  a  legfőbb  áldozat : 

Vidd  Bécsbe  meg,  mert  úgy  kell,  meghódolásomat.n 

« Kötésünk  áll,  —  folytatja  —  én  s  népem  hódolok, 
S  fiam  kezesnek  elmegy,  többet  nem  adhatok  .  .  . 
A  nő  kitépi  nektek  kebléből  gyermekét, 
S  ti  —  megnyitjátok  érte  férjemnek  börtönét.* 

Szólott  s  gyengéd  karokkal  átfonja  kis  fiát. 
Hosszan  végig  csókolja  szép  arcát,  homlokát. 
«Vidd  most,  vezér !  de  tudd  meg,  —  szólott  —  hogy  a  helye , 
Honnan  kitéped,  véres  —  s  ez  anyja  kebele  •» 

S  a  könyv,  az  érckapoccsal,  ujabb  gyásszal  telek, 
(Hogy  a  gyász  rajzolója,  a  toll,  nem  vérezek!) 
A  toll  s  a  lap  nem  vérzik,  de  annál  véresebb 
A  legnemesebb  hölgy  szívén  az  óriási  seb! 

S  harmadszor  nyilt  az  ajtó  —  a  hölgy  sikoltva  kél. 
Tököli  lép  elébe,  —  most  már  mindent  remél! 
«A  bécsiek  szótartók  ;  szabad  vagy  s  újra  itt!» 
Kiált  s  férjére  fonja,  mint  repkény,  karjait. 

,Szabad  —  ha  úgy  akarjuk  —  mint  légben  a  madár, 
Kit  egyaránt  lőhet  le  vadász  és  vadkufár!' 
Viszonz  a  férj  sötéten  s  gúny  görccsel  ajakán.  — 
.Földönfutókká  lettünk;  száműztek,  Ilonám!' 

«Nincs  hát  egyéb  számunkra  csapásnál !»  szól  a  nő, 
S  áll  megtompult  érzéssel,  dermedten  mint  a  kő, 
A  nagynevű  családnak  utósó  sírköve,  — 
A  könyv  utósó  lapja  nevével  telve  be! 

S  hajóra  száll  férjével,  roncsolt  hajó  maga, 
Melynek  nehéz  viharban  ketté  tört  árboca  ; 
Melyen  kötélt,  vitorlát  széthasgatott  a  szél  — 
De  ércerős  keblében  töretlen  a  sziv  él. 

Rég  sir  takarja  immár  férjével  Ilonát, 
Szép  Ázsiának  földe  nem  bántja  hűlt  porát  ; 
A  könyv  az  érckapoccsal  itthon  maradt  nekünk. 
Illik  :  szent  borzalommal  benn  széttekintenünk !  .  .  . 


KELET  NÉPÉHEZ. 

Mi  vagyunk-e  még  a  hét  vezérnek 
Sarjadéki,  tiszta,  szittya  vér? 
Mi  vagyunk-e  vére  még  a  vérnek, 
Melj-et  ontott  a  szent  hét  vezér. 
Amidőn  nag\'  Árpád  nemzetének 
Hont  szerezni  esküt  eskü  vének? 

Ök  az  esküt,  a  szentet,  kimondák, 

S  vérben  itták  rá  az  áldomást : 

Mi,  kikért  a  hősi  vért  kionták. 

Elfeledjük  a  nagy  tartozást? 

Vagy  tán  nem  köt,  mert  nem  esküvésünk? 

És  a  vér,  mit  ittak,  nem  mi  vérünk? 

Itt  van  a  jöld!  Kárpátok  tövében, 
Völgye,  halma  e  vértől  kövér  : 
A  kaszás  derékig  áll  füvében, 
Dús  kalászin  áldás  a  kenyér ! 
S  van  bizalmas  nyája,  van  borága, 
Drága  ércet  rejt  a  bánya  ága. 

lm  de  a  föld,  oly  gazdag  magában, 
Mért  virágzék  csak  felére  fel? 
Mert  a  föld  lenyügző  bérigában, 
Mert  a  nép  rajt  bérigát  visel : 
Mert  a  földön  ég  masztja  mellett 
Emberátok  vad  burjána  termett! 

Itt  van  a  viz !  négy  folyó  medrében, 
Dráva,  Száva,  nagy  Dunánk  s  Tiszánk  ; 
Annyi  életér  a  hon  szivében. 
Mennyi  cseppje  áldást  hozna  ránk. 
Itt  a  tenger,  őr  gyanánt  a  szélen,  — 
Mint  egy  isteneszme  terjedékben! 

lm  de  a  víz,  négy  f  oly  ód  zúgása, 
Többször  átok,  mint  áldás,  mit  ad  ; 
Négy  szilaj  mén  ádáz  nyargalása. 
Mely  kocsit  kocsissal  elragad  — 
S  tengerünket,  ész  és  kor  dacára, 
Tétlenségünk  vas  lakatja  zárja! 

S  itt  van  a  nép  !  mely  nyolc  századon  túl 

A  nemessel  együtt  vérezek. 

Mely  ekéhez,  kardhoz  egyaránt  nyúl, 

Ahogy  a  harc  kérte  vagy  a  bék  ; 

Itt  van  a  nép,  vére  még  a  vérnek. 

Sarjadéka  a  szent  hét  vezérnek!  .  .  . 

De  a  népet  megtöré  igája. 

Nyolc  száz  évet  könnyel  áztatott, 

És  ha  van,  tövisből  van  virága, 

És  ha  vet,  magának  vet  magot? 

Láthatára  sűrű,  vastag  éjjel .  .  . 

S  fáklya  nincsen,  mely  oszlassa  széjjel! 

Mi  vagyunk-e,  mi  vagyunk-e,  kérdem  : 

A  nagy  Árpád  sarjadékai? 

Mi  vagyunk-e,  váltva  ősi  véren, 

ös  elődink  méltó  fiai? 

Kik,  midőn  véren  hazát  szerzének, 
Nagy,  dicső  nemzetté  esküvének? 

Az  elődök  a  törvényt  kimondák, 
S  megtarták  az  eskü  szent  szavát : 
Hogy,  kik  mint  ők  verőket  kiontják. 
Legyen  egy  a  nagy  nemzetcsalád,  — 
És,  ki  híven  küzd  a  köz  hazáért, 
Köz  javából  egyaránt  vegyen  bért. 

Mi  a  törvényt,  esküt  és  a  népet 
Megvetettük  sok  száz  éven  át  ; 
Jog  fölé  a  kény  hatalma  lépett, 
S  szörnyen  megcsonkult  az  őscsalád ! 
És  a  földön,  vízen  és  a  népen 
Isten  átka  fekszik  szmyűképpen ! 

Fel  tehát,  ha  még  egy  szikra  benned, 
Fel,  keletnek  népe,  tettre  fel! 
Őseidnek  lelke  még-e  lelked? 
Megmutatni  új,  nagy  esküvel. 
És  az  eskü  szent  zsolosmaképpen 
Kárpátoktól  Adriáig  érjen. 

Oldassék  meg  a  földnek  bilincse, 
A  tulajdon  szent  legyen  s  örök  ; 
S  lészen  a  föld  népeidnek  kincse, 
Színarany  az  istenadta  rög  ; 
Ami  szárnya  a  madárseregnek, 
A  szabad  föld  az  a  nemzeteknek ! 

Fékre  vedd  a  víznek  tombolóit, 
A  világnak  njásd  meg  kapuját  — 
öt  világrész  lássa  lobogóid. 
Lássa  gályáidnak  árbocát ! 
Tenger  a  föld  vére,  —  lüktetése 
Népek-  és  hazáknak  érütése. 

És  a  nép,  mely  vér  a  régi  vérből, 
Nyerje  vissza  régi  részjogát : 
Osztalékát  vizből  és  kenyérből, 
És  a  törvény  védő  paizsát ; 
S  mert  terhet  visz,  oszt  a  köz  hazáért 
Köz  javából  egyaránt  vegyen  bért! 

És  te  isten,  a  véghetlen  égben. 
Magyaroknak  védő  istene ! 
Szentesítsd  meg  összes  összeségben 
A  mi  esküt  a  nemzet  teve,  — 
Add  hozzá  az  ember  legfőbb  kincsét : 
Szabadítsa  fel  a  szellem  bilincsét ! 

S  fény,  dics  árad  Árpád  nemzetére, 

Mely  megérti  vére  érdekét ; 

Vagy  halál  lesz  hosszú  bűne  bére. 

Mint  ki  elvetette  istenét  — 

És  betelve  ezredévi  átkunk  : 

Hogy  maguktól  jöjjön  pusztulásunk!  . 


A  ZARÁNDOK. 

Ott  volt  Palesztinában 
Mint  bűnbánó  barát ; 
Fejére  hinte  hamvat, 
És  ölte  szőrcsuhát. 

Saruját  elvetette, 
Hogy  merre  tévelyeg, 
A  kő  s  útféli  tüske 
Talpát  tépdezze  meg. 

Böjtöt  szabott  magára. 
És  kínos  szomj  ázást  ; 
Magát  hántatni  hagyta, 
De  ő  nem  bánta  mást. 

Hosszú  zarándok-útja 
Imádkozásba  múlt, 
Ah  mégis  lelke,  mégis 
Nyugodni  nem  tanult. 

A  Szentföldről  Rómába 
Ment  új  sanyar  között, 
A  pápa  szent  székénél 
Két  térde  megtörött. 

Sirván  borúit  lábához  : 
«0h  mondd  meg,  szent  atyám, 
Nagy  bűnömért  bocsánat 
Ha  száll-e  én  reám?» 

S  meggyónja  borzalommal 

És  súgja  nagy  bűnét  .  .  . 
A  pápa  összecsapta 
Imára  két  kezét. 

A  kegy  sugara  arcán 
Haraggá  változó. 
És  aj  kin  mint  az  égnek 
Dörgése  zeng  a  szó  : 

«Istennél  a  bocsánat! 

S  bűnért  irgalmazás  ; 

Csak  egy,  mit  nem  bocsát  meg 

A  hazaárulás !» 

ÁLDOMÁS  DEÁK  FERENCRE. 

Ápril  20-án   1845. 

Csordultig  áll  a  telt  pohár 
Somlyó  arany  nedével, 
Csordultig  telve  szívem  is 
Kedvemnek  érzetével ; 
Kelyhem-  s  szivemnek  fenekét 
Ma  még  mindenki  lássa  — 
Az  áldomás,  mit  ma  iszom, 
Deáknak  áldomása! 

Midőn  pohárt  tölt  a  magyar, 
Előbb  azt  föl  nem  önti, 
Mig  égre  nem  fohászkodik, 
Vagy  társra  nem  köszönti : 
S  igy  a  magyar,  ha  bort  iszik, 
Nagyot,  dicsőt  említhet ; 
Az  áldomás  megszenteli 
Hő  aj  kin  a  beszédet. 

Hiún  tehát  nem  játszom  én 

Deák  dicső  nevével, 

Midőn  együvé  fűzöm  azt 

E  bor  nemes  gyöngyével ; 

A  gyöngyfüzért  mint  áldomást 

Tölt  poharamba  ejtem  : 

S  hogy  érte  ittam  veletek  — 

Haláhg  nem  felejtem. 

Fel,  fel  tehát,  mint  a  patak 
Somlyó  aranya  folyjon! 
Minden  pohár,  minden  kebel 
Fenékig  felbuzogjon! 
Mert  mint  a  földnek  feneke 
A  legjobb  ércet  rejti, 
Tengerbe  Istennek  keze 
A  legszebb  gyöngyöt  ejti. 

Miként  a  szívnek  rejtekén 
Az  érező  kebelnek, 
A  szív  leghőbb  érzései 
Látatlanul  teremnek  : 
Úgy  a  pohárnak  fenekén 
Utósó  csepp  borában 

—  Ki  nem  hiszi  kisértse  meg  — 
A  legnemesb  ital  van! 

De  ezt  a  cseppet  azután 

—  Hogy  senki  ne  felejtse!  — 
Mindenki,  aki  itt  vagyon, 
Deákunkra  köszöntse! 

Ügy  légyen  a  vér  benne  vér, 
Igaz,  való  magyar  vér  : 
Mint  poharát  kiissza  ma 
Az  ország  Deákjáér  ! 

BARNA  BANDI  ÉS  KEDVESE. 

Szép  finom  lent  sodra  pergő  rokkafán 
A  menyecske,  cifra  mint  a  tulipán, 
Csipkés  újjá  gyolcs  ingének  hófehér, 
Tarka  szoknya  s  kendő  rajta  mint  a  vér. 

Rokka  mellett  a  menyecske  fenviraszt, 
Várva  várja,  kinek  gondja,  akit,  azt. 
«Hej  galambom  —  igy  sóhajt  fel  —  kedvesem. 
Tán  hogy  már  ma  nem  is  lát  meg  én  szemem! 

Jaj  biz  érted  még  ma  szívem  meghasad, 
Fehérítni  nem  is  kell  már  fontamat  ; 
Könyeimmel  hófehérré  áztatám. 
Szinte  szemfödélnek  illenék  reám.» 

Szólt,  s  kivül  az  éji  szélvész  rája  zúg. 
A  falórán  tizet  szólott  a  kakuk. 
De  nem  zúg  a  szél,  sem  óra  annyira, 
Hogy  kívülről  mégis  neszt  ne  hallana. 

Lónyeritést  hall,  s  rokkája  elakad, 
A  pitarba,  tudja  kihez,  kiszalad. 
A  pitarban  hóka  lován  Bandi  áll, 
De  lováról  most  az  egyszer  le  se  száll. 

«Egy  ital  bort,  Borcsa  lelkem,  frissibe! 
Négy  órája  hogy  nyomomban  a  megye  ; 
Még  csak  a  hidig  juthassak  el  hamar, 
Azt  felrántom,  s  túl  az  erdő  eltakar. » 

S  friss  italt  hoz  a  menyecske,  enyhadót, 
Ad  mellé  egy  hosszú  csókot,  biztatót. 
«Soha  mint  ma,  oly  forrón  nem  vártalak  ; 
Jobb  lesz  mégis,  hogy  megmentve  tudjalak.* 

S  a  zsivány  száll,  mint  szellő,  mint  gondolat, 
A  menyecske  szívverése  elakad  ; 
Piros  arca  elhalványul  mint  a  fal. 
Lódobogás,  százszoros  az,  amit  hall. 

Az  igazság  van  nyomában  Bandinak, 
Már  a  hajdúk  a  kert  alatt  hajtanak  .  .  . 
A  menyecske  nem  gondol  csak  Bandira, 
S  rémes  eskü  száll  vonagló  ajkira. 

«Meg  ne  fogják,  istenemre,  aki  él,)> 
És  kezében  fáklya  lesz  a  rokkanyél .  .  . 
A  zúgó  szél  mintha  mondva  zúgana  .  .  . 
S  pillanatban  lángban  áll  a  kis  tanya. 

Hol  van  a  szív,  mely  ne  könyörülne  meg 
Égő  házáért  siró  nő  könyinek? 
A  tüzet  eloltották  a  pandúrok,  — 
Barna  Bandi  már  a  folyón  túl  robog! 

Pandúrokkal  Bandi  nem  találkozott. 
Ámde  kedvesével  még  kezet  fogott. 
«Felgyujtottad  életemért  házadat. 
Hol  fogod  most  kipihenni  magadat? 

««Ád  az  isten  nyáron  árnyat,  lágy  füvet, 
Télen  által  ránk  terítjük  szűrödet, 
S  ha  még  a  rakásfa  sem  lesz  jó  meleg, 
A  meleget  forró  csókom  hozza  meg!»» 


AZ  ÉJI  LÁMPÁHOZ. 

Jó  lámpa,  régi  társam  és  virasztóm, 
Előled  az  éj  korma  elhalad  ; 
És  én  tövises  pályám  bérces  utján 
Közelb,  közelb  vergődöm  általad. 

Vedd  haladásom  a  nyújtott  világért! 
De  ah,  mi  ez?   elalszol-e  tehát? 
Költőd,   ha  kell,   világokat   teremthet, 
De  nem  teremtheti  meg  —  olaját!  .  .  . 

Minek  kívánjak  fényes  ragyogást, 
Elég,  ha  tettem,  amit  te  nekem  .  .  . 
S  ha  egy  könyü  hull  is  sirom  porára  : 
A  nap  fényét  nincs  mért  irígyleneml 


HAZAMHOZ. 

1846. 

Hazám,  hazám!  Árpád  dicső  hazája, 
Multadban  szépnek,  nagynak  hős  tanyája! 
Mivé  levél  e  szűk  jelen  karán, 
S  mi  vár  reád  még  a  jövő  nyomán? 
lm  elhalának  a  dicső  apák, 
Kik  érted  szívok  vérét  áldozák, 
Kik  megrakák  a  nagy  épületet, 
Melyet    csodált  és  félt  nyugat,  kelet, 
S  a  hét  vezér  hajh!  s  Árpád  szent  neve 
Emlékeinkben  már  csak  hitrege! 

Elhaltak  István,  László,  szenteink! 
Kálmánról  vannak  csak  sejtelmeink ; 
Tudunk  kevéskét  Béla  harciról, 
A  vad  tatárok  bősz  csatáiról ; 
S  a  pusztítás  nem  fájna  annyira, 
Melyet  hazánkon  tett  dúló  kara  : 
De  pusztitóbb  volt  a  halál  szele. 
Mely  Endrével  vég  ágát  törte  le 
Az  ősi  törzsnek.  A  vér  elfogya. 
Melyet  nagy  Árpád  e  honnak  hagya! 
Helyébe  új  vér  szivárgott  belénk  .  .  . 
S  mi  változást  alighogy  érezénk! 

Elhalt  Lajossal  nagy  Mátyás  király. 
Nevére  még  csak  emlékkő  sem  áll! 
Dicső  apjára  ha  emlékezünk, 
Magasztosabban  lángol  kebelünk  ; 
De  szent  erényét,  hány,  ki  követi? 
Mint  ő,  hazáját  úgy  ki  szereti? 
Nyomban  követte  őket  a  csata. 
Amely  Mohácsnak  «sír»  nevet  ada  ; 
A  sirnak  hantján  könyekhez  szokánk, 
S  midőn  fölérzénk  —  készen  volt  igánk. 

Igát  viseltünk  gyáván,  csúfosan, 
(Gyalázatunk  könyvünkben  irva  van) 
Igát  viseltünk  Árpád  fiai, 
A  hős,  szabad  nemzetnek  sarjai! 
Békóban  a  nép  nyögve  görnyedett ; 
A  hős  csatában  küzdve  elveszett ; 
A  hon  javát,  savát  —  hallgasd  meg  ég! 
A  zsarnok  és  —  az  áruló  szedek. 

Kiszenvedők  ezt  is.  Megtört  igából 
S  ketté  hasított  lánc  kemény  vasából 
Fegyvert  kovácsolt  Árpád  gyermeke 
Szabadság  lett  győzelmi  éneke  : 
És  elvonulván  a  nehéz  vihar, 
Üj  életet  kezd  élni  a  magyar. 

Garay  János  munkái.  7 

Hónába  visszahozta  két  kincsét  ; 
Vallása  istenét  és  szép  nyelvét, 
S  lerontva  külbálványok  szobrait, 
S  mindent,  mit  abba  ellensége  vitt, 
Kinyitta  nékik  isten  templomát, 
S  szabad  tanácsa  szabad  csarnokát  : 
Onnan  miként  a  csattogány  dala. 
Költő  lantjáról  szerte  számyala. 

És  most  —  ez  új  lét,  új  regg  hajnalán 
Indulsz-e  újra  veszni,  én  hazám? 
Állásod,  oh  hon,  aggalomra  költ ; 
Ingóbb  alattad,  mint  tán  volt,  a  föld. 
ön  táborodban  a  vész  mételye, 
A  sűlyedésnek  megkapott  csele  : 
Féhg  kivívott  szép  babéridat 
Még  föl  sem  tűzted  jól,  saját  fiad 
Saját  magadtól  megirigyeli. 
Egymás  fejéről  dühvel  tépdeh. 
S  részeg  tanyákon  ittas  kortesek 
Közé  hajítja.  Öt  más  érdekek 
Vonják,  nagyobbak,  mint  a  szent  hazáé  - 
A  hivatalkór,  s  kártya-asztaláé  .  .  . 
Isten!  ne  hadd,  hogy  kit  oly  sok  vihar 
Nem  dönthetett  meg  eddig,  a  magyar, 
Tanuljon  végre  hazaárulást, 
S  magánakadja  meg  a  végcsapást! 

EGY  NAGYÚRI  KASTÉLYBAN. 

Gödöllő,    1846.  május  31. 

Ki  helyhetett  e  bájvidék  ölébe, 
Némán  borongó  kastély,  tégedet? 
A  természet  s  művészet  frigybe  lépve, 
Ékitni  nyájas,  szép  környékedet. 

Körötted  a  kert,  nagyszerű  díszében, 
Az  új  tavasznak  pompájában  áll ; 

Zöld  lombjaid  közt,  édes  hangcserében, 
Ezer  madárka  lejt  és  hangicsál. 

Itt  tarka  népe  a  virágligetnek. 
Ott  a  mosolygó  rét  enyelg  körül ; 
Amott  az  ősi  sorfák  integetnek, 
Lankadt  kebelnek  édes  enyhéül. 

Ezüst  tavadban  rátartó  negéllyel 
Úszkál  hattyúid  játszi  serege, 
S  ahányszor  benne  megfürdik  szemével, 
Szebben  derül  fel  a  táj  kék  ege. 

Mértföldre  terjedt  nyéked*  egy  kis  ország. 
Ezernyi  vadnak  ád  mentő  tanyát. 
Völgyed  hüsében  a  gazdag  majorság 
Dúsan  mutatja  barmaid  sokát. 

S  köröskörül  a  helység  duska  népe, 
Mint  raj  sűrr  és  forr  fáradatlanul ; 
Mindenütt  az  élet  és  a  munka  képe! 
Ily  képen  a  szem  s  szív  megittasul. 

És  mindezek  közt,  ennyi  báj  körében. 
Némán  te  állsz  csak,  kastély,  egy  magad! 
Mi  átok  ül  épületed  kövében. 
Hogy  rajt  ez  élet  viszhangot  nem  ad? 

Volnál  sötét  rom,  pusztaság  tanyája. 
Megérteném  e  síri  csendedet  .  .  . 
De  im  tetődnek  fenáll  koronája. 
Fehér  faladhoz  jártas  út  vezet. 

Kapud  kin3álik,  a  pitvar  seperve. 
Virágsorok  közt  a  lépcső  megyén, 
S  a  néma  kastélyőr  kegyét  kinyerve. 
Végig  megyünk  a  pompás  termeken. 

Nyék  —  környék. 


Dús  termeid  fényt  és  pazart  lehelnek  ; 
A  fényes  bútor  vendégkészen  áll ; 
Itt  hangszerek,  ott  játmüvek*  hevernek, 
A  fal  remek  föstvénj^ekkel  kinál. 

Mindent  találok  .  .  .  csak,  ki  ennyi  kincsen 
örülne,  embert  nem  és  életet! 
A  fény  s  pazar  holt,  mert  gazdája  nincsen  . 
A  szív  szorongást  érez  kéj  helyett. 

Hol  állok  én?  élőknek  csarnokában? 
Vagy  néma  holtak  közt  járok,  kelek? 
Mindütt  kísértetes,  mély  hallgatás  van, 
A  tárgyak  újak  s  mégis  régiek. 

Egy  Herculanum  sülyedett-e  itt  el, 

S  most  régi  keble  újra  felnyílott? 

S  én  itt  magasztos,  szent  gyermekded  hittel 

Csodálhatom  a  régi  szép-  s  nagyot? 

Nem,  nem!  szobáid  tündér  ékessége 
Újabb  időnek  hordja  bélyegét  .  .  . 
Ez  egy  magj^ar  családnak  ősi  fészke  .  .  . 
Csak  az  hagyhatja  így  el  örökét! 

A  fecske  visszatér  szerény  lakához, 
A  gólya  régi  fészkéhez  siet  .  .  . 
Csak  ember,  aki  hütelen  hónához. 
Vadász  hazáján  kívül  élveket. 


*  Játmü  =  játékszer. 


LEVÉL  VACHOTT  SÁNDORHOZ. 

Pest,  júliusban   1846. 

Te  vígan  éled  s  egyszerűn,  barátom, 
Künn  a  vidéken  élted  perceit ; 
Boldog,  mivel  nem  érzed  a  világnak 
S  az  embereknek  cselszövényeit. 

Mindenkor  édes  andalgás  borít  el, 
Majd  a  vidáman  csörgő  csermelyek. 
Majd  berkeidnek  enyhadó  homálya 
Lelkedben  édes  kéjt  ébresztenek. 

S  eltelve  dőlsz  a  Músa  báj  ölébe, 
Zengesz  szerelmet  és  zengesz  hazát,  .  .  . 
Egyszerre  kedves  nőd  virágokat  hoz, 
S  megkoszorúzza  szíve  dalnokát. 

így  múlnak  évid,  míg  a  holt  falak  közt 
Én  mint  tövéről  vágott  ág  vagyok, 
S  a  büszke  város  pompás  csarnokában 
És  cifra  bábjain  jéggé  fagyok. 

Boldog,  kit  a  lant  koszorús  leányi 
A  szent  költészet  szárnyán  hordanak, 
Kinek  lantjára  s  ihlett  homlokára 
Rózsák-  s  babérból  füzért  fontának. 

Nem  bántják  annak  szíve  nyugodalmát 
A  nagy  világnak  színjátékai, 
S  ha  ragyogás  és  fény  dagasztja  keblét, 
Az  érdem  bérét  kérik  vágyai. 

És  míg  a  hivság  lelketlen  csoportja 
Múlékony  földi  élvekért  siet : 
Ö  a  dicső  természet  égi  keblén 
Nemesb  valóval  tolt  lelket,  szivet. 


S  a  kis  pataknak  csörgő  szökdelése, 

A  víg  madárka  zenge  hangjai 

Lesznek  szerelme  —  s  mint  ezek  vidámak. 

Élet-  s  erőben  dúsak  dalai. 

Ah,  éltem  én  is,  éltem  én,  barátom, 
Árkádiának  báj  virányain, 
Csüggtem  barátság-  s  forró  szerelemnek, 
Csendes  középszer  boldog  karjain. 

Most  mint  az  angyal,  kit  Isten  haragja 
A  fényes  égből  el-kiszámüzött. 
Állok  kopár  falak  közé  szorítva. 
Járok  szú  nélkül  szütlen  nép  között. 

Az  ifjú  álma,  férfi  küszködési 

Partot  nem  érnek  itten,  érezem  ; 

Mit  érnek  álmim,  mit  legszebb  reményim, 

Ha  küzdelemben  kell  elvérzenem? 

Mit  ér  a  lant,  hideg,  kopár  falak  közt. 
Ha  zengeménye  tompán  visszahull ; 
Mit  ér,  ha  volna  koszorúm?  sirok  közt 
A  koszorú  is  bágyadtan  virul. 

Adj  csörgő  csermelyt,  friss  szellőt,  barátom! 
Zengő  hegyek  közt  árnyas  berkeket. 
Hol  én  a  pap  s  oltárom  a  természet. 
Hol  rám  a  kék  ég  s  a  zöld  rét  nevet. 

Elmondom  én  is  m.ég  ott  a  dal  árját, 
S  a  dal  zsolozsma  lészen  ajkimon  ; 
Nap  és  a  hold  lesz  csendes  hallgatója, 
S  szellők  viendik  völgyön,  ormokon! 

Mit  bánom  én,  mit,  hogyha  hallgatóim 
Köz  lesznek-e,  nem  lesznek  emberek? 
Ott  lesz  az  erdő,  ott  a  bérc  echója. 
Akik  dalomra  tetszést  intenek. 


Ott  lesz  te  s  szép  nőd,  ott  lesz  kis  családom, 
Anyjával  a  lány  s  két  pajkos  fiú  .  .  . 
Hol  kell,  barátom,  mondd  meg,  és  mi  áron. 
Költőnek  ennél  kedvesb  koszorú? 


ŐSZI  DAL. 

1846. 

Elküldtem  őt,  hozzon  virágot, 
Mert  nemcsak  a  tavasz, 
De  hoz  virágot  még  az  ősz  is  — 
S  elment  a  kis  ravasz. 

Elment,  de  ekkor  gondolám  meg, 
Mi  gyermek-kábaság! 
Már  rég  a  szőlőt  is  leszedtük, 
Hol  nőne  most  virág? 

És  im  betoppan  a  virággal. 
Egy  zöld  csomó  kezén  ; 
Mint  édes  ajkán,  friss  eperke 
Piroslik  levelén. 

Oh  ősz!  ha  ily  bűvös  varázzsal 
Bir  szent  lehelleted, 
S  az  ég  szabadján  a  gyümölcsöt 
Másodszor  érleled ; 

Oh,  bájos  ősz  csodás  fuvalma! 
Hozzád  száll  hő  imám  : 
Te  járj  át  érlelő  szeleddel 
E  senyveteg  hazán! 

Hogy  ami  fattyusarjadékot 
Hajtott  a  kikelet ; 
Mit  érlelés  helyett,  tüzével 
A  nyár  kiégetett, 

Te  hozd  újabb  virágozásra! 
Nem  kérek  én  csodát ; 
Az  0  helyett  egy  é  betücske, 
Megmentné  a  hazát! 


A  PÁSZTORTŰZ. 

Sötét  az  éj,  amerre  eltekintek, 
Alig  két  lépésig  terjed  szemem  ; 
Gyermekkoromtól  ismerőm  e  tájék. 
Hová  visz  utam?    meg  nem  mérhetem! 

Aludni  ment-e  valamenn^d  csillag. 
Vagy  megvakult  köröttem  a  világ? 
Ott  mégis  ah,  egy  csillagocska  látszik, 
Vagy  földi  tűz?   mi  a  látkörre  hág?  .  .  . 

Egy  csepp  a  tenger  véghetetlenében! 
Parányi  mint  a  Jánosbogara  ; 
Miként  ha  sírdomb  volna  a  kerek  föld, 
S  ez  egy  lámpácska  égne  rajt  maga. 

Ne  félj,  a  fénypont  nem  lidérc  az  éjben  ; 
Sem  égi  csillag,  el  nem  érhető. 
Pásztortűz   az,   csak   közelebbről   érd   el, 
Elég  világos  és  melengető. 

így  gyújt  világot  a  költő  az  éjben, 
A  tüz  sugári  messze  látszanak  ; 
Kísértetes  lidércnek  tartja  egyik. 
Másnak  hideg  fény,  tünde  légalak. 

Oh  lépj  közel,  eloszhk  a  lidérc  rém, 
A  légi  csillag  máglyául  lobog  ; 
Meleg  tüzénél  csendesen  cserélnek 
Dalt  és  regéket  csendes  pásztorok. 

S  ha  megpihenvén  meghallgattad  őket, 
Megáldod  a  tüz  enyhe  melegét  ; 
S  talán  egy  és  más  dalban  vagy  regében 
Szivednek  enyhét,  vagy  kéjét  leled! 


KÉT  ÁRVA. 

Sírján  a  jó  anyának 
Két  árva  sírdogált, 
Kesergő  bánatának 
Irt,  enyhet  nem  talált. 

«A  föld  ölébe  vitted 
Szerelmed,  jó  anyánk! 
Kinek  lesz  most  helyetted. 
Kinek  lesz  gondja  ránk?» 

S  a  sírt  szelíd  virággal 
Körülültetgeték, 
Könyííjök  harmatával 
Naponként  öntözék. 

De  a  legszebb  virágot 
Mindenkor  elvivék. 
Egy  sziklakőbe  vágott 
Szent  szűznek  szentelek. 

«0h  szent  szűz,  esdve  kérünk. 
Tekints  keggyel  reánk  ; 
Te  légy  hitünk,  reményünk, 
Anyánk  helyett  anyánk!* 

Szólottak,  s  a  virággal 
Behintek  zsámolyát, 
Szólván,  letérdelének, 
S  mondák  a  hő  imát. 

Ki  vitt  a  szűz  anyának 
Drágább  ajándokot? 
Ki  ajkai  mondának 
Buzgóbb  imádatot? 

A  sírvirág  kelyhében 
Két  árva  könyje  ég  — 
Ha  ily  szivek  kértét  nem, 
Mit  hallgat  meg  az  ég? 

BALATONI  KAGYLÓKBÓL. 

A  BALATON. 
I. 

Megteremte  isten 
A  kerek  világot, 
Közepébe  tette 
Szép  Magyarországot. 

Bércekkel,  folyókkal 
Feldiszesitette, 
A  malaszt  tömlőjét 
Kiönté  felette. 

S  ami  szép  s  dicső  volt 
A  kerek  világon. 
Kis  tükörben  együtt 
Lőn  Magyarországon. 

És  amint  lenézett 
Csodaszép  müvére. 
Kéje  érzetében 
Köny  tolult  szemére. 

A  könnyű  lecseppent 
A  legszebb  vidéken  ; 
A  föld  meg  nem  itta. 
Megtartotta  épen. 

Tükre  Ion  az  égnek, 
S  szép  Magyarországnak 
Nevezik  e  könyet 
Balaton  tavának. 


II. 

Úszik  hajóm  feletted, 
Vitorlám  fenn  lobog, 
Keblem  feszül  örömtől, 
Szívem  ver  és  dobog, 
Egy  új  világban  állok 
Magas  hullámidon, 
Hazámnak  tókirálya, 
Tündéri  Balaton! 

Mint  gondolat  repülök 
Vized  hullámain, 
Veszprém,  Somogy,  Zalának, 
Merengek  partjain  ; 
Köszöntnek  és  köszöntöm 
E  szép  hegyek  sorát, 
A  várromokkal  ékes 
Csobáncot,  Tátikát. 

S  előttem  áll  hazámnak 
Regényes  hajdana, 
Mint  vérlepel  borul  rá 
A  napnak  alkonya  ; 
Felém  csendül  a  széllel 
A  költő  éneke, 
A  régi  szép  időkből 
Egy  régi,  szép  rege! 

Ússzál  szívem  hajója! 
Ringassatok  habok! 
A  Balatonnak  tükrén 
Két  ég  között  vagyok  : 

Majd  fölfelé  a  kék  ég 
Felé  kívánkozom  ; 
Majd  mélyen  zöld  öledbe, 
Hullámzó  Balaton! 


III. 

Messze  körben  csendes  a  táj, 
Fenn  a  kék  ég  mosolyog  : 
Mégis  zajlik,  habzik  e  viz, 
«A  Balaton  háborog!)) 

Mily  varázsnak  bűv-hatalma 
Ostorozza  e  vizet? 
A  nép  ezt  igy  magyarázza : 
«A  szélvész  belé  veszett !» 

Ekkép  zajlik  kebelemnek 
Néma  rejtekén  a  szív! 
Míg  kivül  az  ész,  nyugalmat 
És  derűt  arcomra  vív. 

Csak  midőn  nehéz  tusáját 
Nem  bírván  meg  a  kebel. 
Pilláimmal  egy  hívatlan 
Könyücseppet  ziizok  el : 

Riadok  fel  álmaimból, 
S  hogy  mi  volt  ez?  kérdezem  .  . 
«Reményimhez  új  halott  szállt !» 
Ettől  mozdult  meg  szívem. 


IV. 

Ottan  álltam  Badacsonnak 
Lejtőjén  a  szent  helyen. 
Hol  a  regék  dalnokának 
Áll  hajléka  a  hegyen. 

Ittam  a  forrás  vizéből, 
Mely  csörögve  serked  itt ; 
Hippokrene  bü-vizének 
Véltem  inni  cseppjeit   . 

A  diófa,  mely  alatt  ült, 
S  melytől  zengett  szép  dala, 
Terebélyes  sátorával 
Szent  hüsébe  csal  vala. 

S  széttekintek  a  vidéken 
Kéjgyönyörtől  ittason, 
Lenn,  előttem  játszva  zúgott 
A  tündéri  Balaton. 

S  im,  kibukkan  sima  tükrén 
Háromszínű  lobogó, 
Mint  egy  óriási  hattyú 
Tör  felém  a  gőzhajó. 

Mintha  a  költőnek  lelkét 
Látnám  jőni  a  vizén  .  .  . 
Kél  a  szellő  s  ajkaimról 
Hozzá  üdvözlést  viszen. 

Ó  tovább  száll,  végig  ússza 
Balatonnak  árjait, 
Megmosotygja  partja  hosszant 
Hegyeit,  várromjait. 

Melyeket,  mig  élt  közöttünk, 
Megdicsőjtett  szép  dala  — 
Én  pedig  szívembe  irom, 
Amiket  láttam  vala. 


Két  tündér  szózata  csábit 
A  hold  s  a  kies  Balaton  ; 
A  hold  egy  ezüsthajú  hárfás, 
A  másik  egy  szép  hajadon. 

Csolnakra,  lapátra,  barátim! 
Az  est  oly  tiszta,  oly  hűs, 
Hab  habbal  ölelkezik,  a  szél 
Pajkos  játékokat  űz. 

Dalt  mondjatok  a  Balatonnak, 
Dcdt  kedvel  az  éjjeli  hold, 
Dalnok  vala  ő  is  a  hárfás, 
Mig  ifjú  s  szerelmes  volt. 

Mit  suttog  e  játszi  szellő? 
Mért  olyan  csendes  az  ár? 
Szerelmet  vall  Balatonnak 
Méz  ajkival  a  csapodár. 

Légy  üdvöz,  ezüsthajú  hárfás I 
S  te  pajkos,  hűs  fuvalom! 
Szépen  köszönjük  a  táncot. 
Te  kékszemű  szép  hajadon! 

VI. 

Gyógyulni  jöttem  én  ide, 
A  Balaton  tavára! 
Talán  megenyhít  gyógyvize, 
Felüdít  szép  határa. 

Beteg  vagyok,  testemnek  ír, 
Balzsam  kell  a  kebelnek  ; 
Itt  már  a  lég  is,  a  vidék 
Envhületet  lehelnek. 


III 


Adj  gyógyvizedből  egy  italt, 
Fürednek  szép  tündére! 
S  te  ál  barát,  ejts  egy  kigyó- 
Könyűt  habzó  vizére. 

Adj  hozzá  csókot,  kedvesem  ; 
—  Mind  hárman  megcsalátok  — 
Ha  ettől  meg  nem  gyógyulok, 
Sírom  megáshatjátok! 


TIHANY. 

VII. 

Tihanynak  bérctetőjén,  a  Balaton  felett. 
Sötéten  és  magán  áll  egy  régi  épület; 
Csendes  kolostorával  az  Úrnak  temploma, 
Falán,  majd  ezredévnek  van  vésve  szent  nyoma. 

Alatta  mély  üregben  nyolcszázados  sír  áll. 
Hol  álmait  alussza  András  magyar  király  ; 
A  sir  felett  a  templom  két  tornya,  a  kereszt, 
Mint  két  imádkozó  kéz  a  mennyekhez  fölesd. 

S  ha  mélyen,  ünnepéllyel  a  néma  alkonyon 
Megcsendül  a  harangszó  e  tisztes  ormokon. 
Mint  nyögdelő  sóhajtás  repül  a  légen  át, 
Középen  áthasítja  a  Balaton  tavát. 

S  lecsendesül  percekre  a  háborgó  elem, 
Mint  sírok  birodalma  a  csend  oly  nesztelen. 
Oly  bűvös,  oly  csodás  lesz  egyszerre  a  harang, 
Mikéntha  fenekéről  csendülne  fel  a  hang  .  .  . 

Visszhang-e  ez  felülről?  vagy  lenn  a  viz  alatt 
A  tiilvilágból  hallni  e  csoda  hangokat? 
Ne  kérdd !  istent  dicsérik  a  földek  és  vizek !  .  .  . 
Belé  vegyül  e  csepp  is,  mely  szememen  rezeg. 

REGE  A  TIHANYI  VISSZHANGRÓL. 
VIII. 

A  régi  szép  időkben 
Egy  szép  királyleány. 
Aranyszőrű  kecskéket 
Őrzött  Tihany  fokán. 

Sok  kinccsel  ért  föl  a  nyáj, 
Mely  a  hegyen  legel ; 
Még  többel  a  leányka. 
Szépsége  ékivel. 

Szemének,  éj  hajának. 
Arcának  párja  nincs  ; 
Csak  rózsabimbó-ajkán 
Van  néma,  bús  bilincs. 

((x^dj,  szép  leán^^  nyájadból 
Egy  csésze  friss  tejet. 
Beteg  íiam  számára, 
S  megoldom  nyelvedet.* 

Szólt  Balaton  tündére. 
Az  ősz  hullámkirály  ; 
Ajkáról  térdig  érvén 
A  hófehér  szakáll. 

Adott  tejet  fiának 
A  szép  királyleány, 
S  a  szót  a  víz  királya 
Megoldta  ajakán. 

S  csengőbb  lőn  .szép  ezüstnél, 
A  méznél  édesebb 
A  szép  leány  beszéde  ; 
Meggyógyult  a  beteg. 

De  büszkeség  kapa  meg 
A  lánykát  s  vad  negéd. 
Hallván,  mi  szép,  mi  bájos 
Most  ajkán  a  beszéd. 

Mint  pénzfukar  kincsével, 
Bánt  nyelve  bajival ; 
Nem  zenge,  csak  magának 
E  csattogányi  dal. 

Isten  dicsőségére 
Meg  nem  nyitotta  azt, 
Szegénynek  panaszára 
Nem  zenge  lágy  vigaszt. 

Testvérnek  és  barátnak 
Irigyen  zárta  be. 
Az  esdő  szerelemnek 
Nem  nyilt  meg  kőszive. 

S  amily  hamar  megnyerte 
Sok  ifjúnak  szivét, 
A  rózsaláncot  gőge 
Oly  rögtön  tépte  szét. 

Csak  egyet  vitt  sírjába 
A  mélyebb  erezet ; 
Fiát  a  tókirálynak, 
Ki  érte  elepedt. 

Az  aranyszőrű  nyájnak 
Tejéből  itt  szegény 
Bűvös,  varázs  szerelmet, 
Mely  méreg  lett  szivén  .  .  . 

A  tónak  ősz  királya 
Haragra  gyúlt  ezért, 
A  bérctől  a  leányra. 
S  a  nyájra  átkot  kért. 


Garay  János  munkái. 


114 


A  bérc  tüzet  bocsátott, 
Sziklája  mind  kigyúlt, 
Három  nap,  három  éj,  rvAnt 
ítéletnapja  dúlt. 

A  nyáj  a  Balatonba 
Rohant,  de  benn  veszett  — 
A  tó  máig  kihányja 
A  kecskekörmöket. 

A  lányt  pedig  örökre 
Bűbáj  kötötte  meg. 
Foglyául  tartja  máig 
Ki  tudja  mely  üreg? 

Szemmel  nem  látja  senki. 
Kézzel  nem  fogható  — 
De,  bár  ki  megszóhtja. 
Visszhangja  hallható. 

Mert  büntetésül  mondta 
A  tündér  átka  ki : 
Hogy  nyelvével  lakoljon, 
Mellyel  vétett  neki. 

S  ki  csengő  szép  szavával 
Kevélyen  visszaélt. 
Istennel  és  emberrel 
Negédből  nem  beszélt  : 

Most  —  bár  ki  szóljon  hozzá, 
Bár  gazdag  és  szegény  : 
Felelni  köteles  rá 
E  bércek  tetején. 

IX. 

Tihany  szikláin  álltam 
Szép  nyári  hajnalon  ; 
Ketten  valánk  csak  ébren. 
Én  és  a  Balaton. 

Kelet  felől  az  égnek 
Szép  arca  felpirúlt, 
S  a  nap  első  sugara 
A  Balatonba  hullt. 

A  szép  sugár  aranyja 
Oly  szép,  oly  gyönyörű, 
A  tónak  kék  szemében 
Ég  mint  örömkönyü. 

A  második  sugár  a 
Klastrom  tornyán  rezeg, 
A  hajnali  harangszót, 
S  ez  őt  üdvözli  meg. 

A  kis  harang  fölkelti 
Távol,  közel  a  tért ; 
S  mely  ott  honol  határán, 
A  szózatos  tündért. 

S  még  egyszer  oly  regényes. 
Oly  bűvös  lesz  a  hang. 
Miként  ha  túlvilágról 
Csendülne  a  harang. 

A  nap  sugara  felszállt, 
A  hang  elhallgatott ; 
S  midőn  magamhoz  tértem. 
Csak  szívem  dobogott. 

A  KIRÁLYLEÁNY  ÉS  APRÓDJA. 


Volt  egy  öreg  királynak 
Szép  leánya  hajdanán  ; 
Ketten  szerették  egymást, 
Egy  ifjú  s  a  leány. 

Az  ősz  király  kegyelte 
Szerette  gyermekét, 
De  gyűlölé  az  ifjút, 
S  átszúrta  hő  szivét. 

<(Atyám,  atyám,  hová  lett 
Apródom,  a  lovag? 
Nem  jő  szolgálatomra. 
Érette  szívem  agg!» 

,A  Vértes  erdejében 
Egy  rózsaszál  terem, 
Elküldtem  az  erdőre, 
Hadd  hozza  el  nekem.' 

A  Vértes  erdejébe 
Elment  a  szép  leány  ; 
Ott  lelte  az  apródot 
A  zöldfü  bársonyán. 


Szép  arca  mint  a  liljom 
Oly  halvány,  oly  fehér ; 
Szivén  piroslik  a  rózsa, 
Az  ontott  ifjú  vér. 

A  lányka  mellé  térdel, 
Megmossa  könyivel. 
Megtörli  szép  hajának 
Aranyló  fürtivei. 

Ketté  hasítja  keblén 
Hónál  havabb  mezét, 
S  gyengéden  bepólyázza 
Az  ifjúnak  sebét. 

Éles,  acél  kardjával 
Sírt  ás  szegény  neki, 
S  két  hattyú,  szép  karával 
Beléje  fekteti. 

Sírjára  eg}'  virágot, 
Egy  árva  rózsát  tüz  : 
O  maga  volt  e  rózsa, 
A  bús  királyi  szűz. 


VÁSÁRFIA. 

Három  leányka  kére 

Apját,  egy  jó  apát  : 

«Hozz,  jó  apánk,  ha  elmégysz, 

Nekünk  vásáríiát.» 

,Ha  jók  lesztek  s  szelídek!' 

«Szelídek  s  jók  igen, 

S  munkásak  is  fölül  rá.» 

Fogadták  összesen. 

Az  egyik  kére  ékszert, 
Aranyból  fényeset ; 
A  másik  öltözéket. 
Mint  illik  ékeset ; 
Könyvet  kivánt  magának 
A  harmadik  leány. 
Mellyel  szivét  mi  vélje 
Játék  s  dolog  után   . 

Elment,  s  miként  Ígérte, 
Hozá  ajándokát  ; 
De  útban  útonállók 
Kifoszták  az  apát  ; 
Az  öltözék,  az  ékszer 
Rabló  kezébe  mén,  — 
A  könyvek  ott  maradtak 
A  láda  fenekén. 

Három  leányka  otthon 
Jó  és  szelid  vala. 
Mint  fogadásuk  tartá, 
A  munka  is  folya  ; 
De  öltözéket,  ékszert 
Elszedvén  a  zsivány, 
Vásárfiát  csak  egy  kap, 
A  harmadik  leány. 

«Ha  csillogó  külsőség 
Volt  lelki  vágyatok, 
A  szenvedt  veszteségen 
Meg  kell  nyugodnotok  — 
Szólt  apjok  —  mert  veszendő 
Mindig  a  földi  kincs  ; 
A  szellem  az,  s  mit  ez  bír. 
Minek  rablója  nincs.» 

A  két  csalatkozott  lány 
Lassan  megnyugovék. 
Ámbár  a  veszteséget 
Sokáig  érezek  ; 

A  harmadik  gyönyörrel 
Olvasta  könyveit : 
Velük  mulat,  belőlük 
Kéjt  s  oktatást  merít. 

De  mint  patak  folyása 
Az  ember  élete  ; 
Bármely  simának  látszik 
A  víz  fölülete, 

Minden  csepp,  minden  hullám 
Percenként  más  alak, 
Amint  a  habjátékban 
Együvé  omlanak. 

Házát  a  kis  családnak 
Tűzvész  emészti  fel, 
S  a  kis  leány  adózik 
Mindannyi  könyvivel ; 
A  kettő  káröröm  közt 
így  ejti  most  szavát : 
«Lám,  lám  a  drágalátos 
Könyv  is  vesző  tehát !» 

,A  könyvek  elveszének, 
S  elveszhetők,  igen! 
—  Mond  a  leányka  nyugton  — 
De  szellemkincse  nem! 
Mi  könyveimben  állott, 
Lelkem  s  szivemben  áll : 
Onnét  ki  nem  ragadja 
Kincsem,  csak  a  halál! 

VACHOTT  SÁNDORNÉNAK. 

Mondják  :  a  házasság  hamis  szer, 
Kivált  költőnek  rossz  dolog  ; 
S  csattogánydal.  rózsafelleg 
Nők  oldalán  elpárolog. 

Költőd  felett,  ne  félj,  ne  féljen, 
El  nem  borúi  a  májuség ; 
Mert,  mely  örök  derűt  mosolyg  rá, 
Magad  vagy  a  költőiség. 


KOMOLY  SZÓ  A  VIHAR  ELÓTT. 

Március  9-én,    1848. 

Utósó  farsang  éje  van, 

A  mámor  és  toborzás  éjjele ; 

A  magyar  embert,  mint  embert,  s  magyart 

Oly  sok  keserv  és  bánat  sújtja  le  : 

Hogy  nem  vehetjük  néki  rossz  nevén, 

Ha  kedvmámorban  fúl  ez  éjjelen. 

Ki  fogja  kárhoztatni  a  szegényt, 
Ki  nappá  teszi  rövid  éjjelét, 
Hogy  reggel  arca  vér  verejtékével 
Ehesse  könnyel  sózott  kenyerét? 
Ha  borra  költi  pénzét  e  napon 
S  vigságot  vásárol  a  mámoron? 

Ki  vádolandja  mezején  a  népet, 
Mely  nem  magának  vet  s  másnak  arat, 
Ha  egyszer  egy  évben,  ez  éjjelen 
Kezébe  kapja  a  tölt  poharat 
S  cigánya  bús  nótáján  felvidul? 
Holott  borába  most  is  könyje  hull .  .  . 


Utósó  farsang  éje  van, 

A  mámor  és  toborzás  éjjele  ; 

Csak  egy  viraszt,  csak  egy  virasszon  ébren, 

A  honfiúnak  edzett  kebele  .  .  . 

Az  ő  szivén  legterhesb  súly  vagvon, 

Melyért  remeg  —  a  szív  imádta  hon! 

Az  ő  szeméből  a  szegény  könyüi 
Mint  hü  tükörből  visszarezgenek  ; 
Az  ő  szivén  a  nép  fájdalma  ég, 
Mely  azt  aggállyal,  búval  tölti  meg  ; 
De  nem  magáért,  nem  egy  életért. 
Agg  ő  s  remeg  az  összes  nemzetért. 

Kockán  az  alkotmány,  a  szent  szabadság! 
Vagy  elveszítjük  bünös-hanyagon, 
Vagy  visszanyerjük  fényes  győzelemmel, 
Nem  állhatunk  s  nem  állunk  fél  utón  ; 
Gördül  s  megindul  immár  a  kerék  .  .  . 
Hol  áll  meg?  Isten  tudja  és  az  ég! 

Utósó  farsang  éje  van, 

A  mámor  és  toborzás  éjjele  ; 

Jobb  vigadozni,  mint  renyhén  aludni. 

Ébren  van  még  a  nemzet  jobb  fele! 

S  ha  lelke  van  még  s  szíve  a  magyarnak. 

Elébe  áll  mint  férfi  a  viharnak! 

Pozsony  felől  uj  zászló  lengedez, 
Hir  és  dicsőség  szele  lengeti ; 
Az  ige  rajt  tisztán  olvasható, 
Mit  tennetek  kell,  fennen  hirdeti : 
Függetlenség,  önnállás  e  hazának ! 
S  közös  szabadság  minden  hü  fiának ! 

Tudjátok-e  mint  testesíti  meg 

Egy  nép  az  igét,  melyre  rámutat? 

Ha  millió  szív  egyet  üt  reá  .  .  . 

S  ez  egy  ütésnek  neve  :  akarat ! 

Ki  az  közöttünk,  aki  nem  akar?  .  .  . 

Korcs  szolga,  de  nem  honfi,  nem  magyar! 

SZABADSÁGI  DAL. 

Légy  üdvözölve,  szent  szabadság, 
Te  szép  menyasszonyunk! 
Érted  dobog  szivünk  verése  ; 
Érted,  ha  kell,  vérünket  adjuk, 
Vérünket  s  meghalunk! 

Igázva  voltál  s  eltapodva, 
Széttéptük  láncaidat. 
Repülj  magasra,  hófehéren. 
Csattogtasd  győzelem-zászlóként , 
Csattogtasd  szárnyaidat ! 

Soká  feküdtél  koporsóban, 
Repdess  most  szabadon  ; 
Mi  betemetjük  addig  a  sirt.^ 
Hogy  fel  ne  ássa  soha  többé 
Soh'  semmi  hatalom! 

S  ha  tiszta  lesz  szennyétől  a  föld, 
S  oltárunk  állni  fog  : 
Oh  szállj  közénk  s  maradj  közöttünk, 
Maradj  jegyese  hő  szivünknek. 
Mely  éretted  dobog. 

lm  összetépett  láncaidra 

Istennél  esküszünk  : 

Mikép  magunkhoz,  hozzád  hívek, 

Hozzád  szerelmünk,  szent  szabadság, 

örökre  hük  leszünk!. 

Mindnyájan  egyért  s  minden  egyes 
Mindnyájunkért  kiáll ; 
Nincs  párt  közöttünk,  nincs  hasonlás, 
Nincs  mától  fogva  magyar  átok  : 
Temetve  a  viszály! 

Mint  Árpád  és  Hunyad  csatáztak, 
Vivunk  oltárodért ; 
Mint  Zrínyi  és  Losonczy  haltak, 
Ontunk,  ha  kell,  vért  szíveinkből 
Meleg,  szent  honfivért! 

Légy  üdvözölve,  szent  szabadság! 
Isten  tekints  reánk! 
Áldd  meg,  miért  hozzád  e  nép  esd. 
Áldásoddal  nagy  és  dicső  lesz, 
Szabad  magyar  hazánk! 


PETŐFI  SÁNDOR  EMLÉKKÖNYVÉBE. 

Pesten,  mart.   15-kén  1848. 

S  szent,  e  nagy  napon,  melyen  végtére 

Megtestesült  a  kimondott  ige  : 

S  nép,  függetlenség,  alkotmány  s  szabadság 

Magyar  hazánkban  többé  nem  rege  ; 

Melyen,  kezében  széttépett  bihnccsel, 

Győzelmi  zászlóval  másik  kezén. 

Áll  köztünk  a  kivitt  sajtó-szabadság  ; 

Melyen  egy  jobblét  dicső  reggelén 

A  leigázott  óriás,  a  nép. 

Üdv  néki!  a  kigyó  fejére  lép  — 

Dobogjon  össze  szívem  hő  sziveddel, 

Mint  egybeolvad  lantom  énekeddel. 

UNIÓ. 

Kimondatott,  kimondatott  végtére, 
A  rég  epedt,  a  hőn  várt  égi  szó  ; 
Eggyé  lőn  a  magyar  hazával  Erdély, 
Kimondatott  a  szent  szó  :  unió ! 
Oh  ne  szakadj  meg  szív  e  pillanatban. 
Midőn  magyar  s  magyar  közt  kapcsolat  vau! 

Mióta  a  világteremtő  <(légyen»-t 
Kimondta  isten  s  lett  e  szép  világ, 
Nem  monda  senki  e  földön  nagyobb  szót, 
Mint  ők,  kik  e  szent  szót  elharsogák  ; 
Megszületett  e  föld  a  «légyen»  szóra, 
Testvérré  forrt,  eggyé  az  «unióra». 

Magunk  valánk  a  nagy  kerek  világon 
Két  árva,  idegenek  közepett ; 
Erdély,  miként  a  pásztortűz  az  éjben, 
Mi  a  világtengerben  kis  sziget ; 
Láttuk  szünetlen  egymást  és  epedtünk. 
De  karjainkkal  egymást  el  nem  értük! 

ölelve  tartjuk  végre  mostan  egymást, 
Ajk  ajkon  csügg,  szivén  dobog  szivünk  ; 
Nem  puszta  vágy  többé,  nem  kétes  álom. 
Hogy  újra  egymásé  s  eggyé  leszünk. 
Kitelt  a  tűrés  s  távollét  határa. 
Egyek  vagyunk,  egy  test  s  vér  valahára! 

Mint  esküvője  szent  pillanatában 
Áll  szép  arájával  a  vőlegény. 
Állunk  egymással  boldog  ölelésben 
Két  honnak  eggyé  lett  oltárkövén  ; 
Mint  két  kebelnek  egy  szív  dobbanása. 
Magyarhon  s  Erdély  egybeolvadása. 

Dobogj,  dobogj  szív,  hangos  dobogásod 
A  szeretetnek  legszentebb  dala  ; 
Lobogj,  lobogj  testvériségnek  lángja, 
Sugárod  a  szabadság  hajnala! 
Isten  van  e  lángoknak  szikrájában. 
Mint  volt  Horéb  hegyén  a  csipkelángban. 

Te  vagy  e  lángban,  te  vagy  e  jelekben. 
Oh  magyaroknak  védő  Istene! 
Ki  ezredéven  át  megvédted  e  hont 
A  vésznek  és  ármánynak  ellene! 

Megismerünk,  mert  kebelünkben  érzünk, 
Mert  benned  volt,  van  és  leszen  reményünk! 

Légy  üdvözölve  újjászületésünk 
Előpostája,  rég  várt  égi  szó! 
Magyarország  s  Erdély  egyesülése. 
Légy  üdvözölt,  váltságunk.  Unió! 
Lefolyt  az  átok,  egy  lett  Árpád  népe  .  .  . 
Hol  az  erő,  mely  újra  ketté  tépje? 


INDULÓ. 


Feg\'verre  a  hazáért, 
A  nép  szabadságáért, 
S  ha  kell,  hü  honfivért! 
Készen  vag3mnk  csatára, 
Hazánkért  hős  halálra 
Mind  együtt  és  egyért! 


Ügyünk  magas  szentsége 
A  nemzet  egyessége 
S  jogban  testvériség! 
Nem,  nem  lehet,  hogy  isten 
Ne  áldja  meg,  mi  itten  lenn 
Oly  szent  lángokban  ég! 


Esküdtünk  hűségére, 
Zászlónk  három  szinére. 
Magyar  bennünk  a  szív! 
Készen  lel  indulóra 
Bennünket  minden  óra, 
Mely  honvédésre  hiv. 


Dobogj  szív  a  kebelben, 
Lobogj  zászló  a  szélben. 
Jelszónk:  hazánk  java! 
Dalunk  :  győzelmi  énke 
Árpád  szabad  népének! 
Szavunk  a  nép  szava! 


Szép  élni  a  hazáért, 
Szebb  adni  éltet  és  vért 
A  vész  napján  neki ; 
A  harc  borostyánága 
A  föld  legszebb  virága. 
Ha  szent  ügy  kelti  ki! 


Egy  szóban  szentháromság 
Egyenlőség,  szabadság, 
S  testvériség  a  cél. 
Előre  hát,  előre! 
E  szent  háromság  őre 
A  nép,  az  isten  él! 

ÜTÖTT  AZ  ÓRA. 

Ütött  az  óra  ;  Kárpátok  tetőit, 
A  gazdag  alföld  áldott  téréit, 
Szomjazzák  Kunság  és  Bánát  kalászait, 
Ménes  s  Tokajnak  szőlőhegyeit ; 
Szomjazzák  a  magyarnak  szép  hónát. 
Egy  ezredéve  ősi  birtokát. 

Téged  kivannak  Árpád  szent  hazája, 
E  drága  földet  négy  folyók  között. 
Melyet  verőkkel  szerzettek  apáink, 
A  hív  utód  vérével  öntözött  ; 
Melyben  apáink  sirja  hamvadoz. 
Hol  gyermekink  bölcsője  ringadoz. 

Téged  kivannak  gazdag  aranyoddal. 
Szép  hölgyeiddel  dús,  magyar  hazánk! 
Vad  szenvedéllyel  köszörülik  a  tőrt, 
Uszitják  egymást  ellenink  reánk  ; 
Sem  kevesebb,  sem  több,  amit  akarnak  : 
Mint  vég-  és  irtóharcot  a  magyarnak. 

Fel,  fel  magyar  nép,  ősi  szép  hazádért, 
Fel  hölgyedért,  fel  gyermekeidért! 
Kelhetsz-e  szebbért,  víhatsz-e  nagyobbért. 
Mint  mikor  értök  ontasz  hősi  vért? 
Fel,  fel  magyar  nép,  boszuló  csatára! 
Hazád,  szabadságod  lesz  harcod  ára! 

Kockán  hazád,  kockán  a  szent  szabadság! 
Vészben  oltárod  s  házi  tűzhelyed! 
Van-e  mid,  amit  föl  ne  áldozz  értök? 
Hazádé,  vagy  a  vészé  mindened? 
Le  ujjaidról  mátkagyürüdet. 
Az  ország  abból  harci  pénzt  veret! 

Le  köntösödről  az  aranyt,  a  gyöngyöt, 
ötvös  helyett  csiszárok  kellenek  ; 
Ezüst,     arany     helyett  kemény  acélból 
És  vasból  kardot,  fegyvert  verjenek, 
Miért  aranyláncon  zsebedben  óra? 
Veszélyben  szív  az  óra  mutatója! 

Gazdag,  szegény,  öregje,  ifja  indul, 
A  férfi  fegyvert  ölt,  életovót, 
A  nő  menyasszony-kötöséből  varrja 
S  kitűzi  a  buzdító  lobogót  ; 
Ágyúvá  lészen  a  torony  harangja 
Előbb,  mint  a  hon  temetését  kongja. 

És  mindnyájunkért  és  mindnyájan  egyért! 
A  jelszó  áll:  vagy  élet,  vagy  halál! 
Halál  az  árulásnak  s  szolgaságnak! 
Neked,  szabadság,  szent  oltárod  áll! 
Körötted  élet  és  halálra  készen 
Az  áldozó  Árpádnak  népe  lészen! 

Ti  akaratok,  hogy  csatára  keljen. 
Ti,  hogy  véres  legyen  az  áldozat! 
Reszkessetek,  mert  harca  szörnyű  lészen. 
Az  igaz  ügy  szent  diadalt  arat! 
És  mint  a  phönix  hamvadó  porából, 
Kelend  ki  a  magyarnak  népe  a  csatából. 

HAZÁM  HÖLGYEIHEZ. 

Kondul  a  vész  harangja, 
A  harci  kürt  riad  ; 
Férjed  csatára  száguld, 
Kardot  fen  a  fiad! 
Csókold  arcukra  búcsúd 
Magyar  hölgy,  honleány! 
Kárpáttól  Adriáig 
Veszély  van  a  hazán. 

Kettő  forog  kockán,  a 
Szabadság  és  haza  — 
Ki  fogja  ótalmazni, 
Ha  nem  saját  fia? 
Te  kösd  fel  oldalára 
A  kardot,  honleány! 
Kárpáttól  Adriáig 
Veszély  van  a  hazán! 

Te  add  vitéz  kezébe 
A  lengő  lobogót, 
Saját  gyengéd  kezeddel 
Varrván  belé  a  szót. 
Mely  hősi  tettre  gyújtsa 
Mindenkor  a  csatán  ; 
Kárpáttól  Adriáig 
Veszély  van  a  hazán! 

Mi  az?  saját  ruhádból 
Szab  lobogót  kezed? 
Édes  szemed  könnyével 
Meg  és  fölszenteled? 
Ki  az,  ki  nem  rohan,  zúg 
Ily  szent  zászló  után? 
Elő,  elő!  kiáltod, 
Veszély  van  a  hazán! 

De  te  tovább  s  tovább  mégysz, 

Letéped  gyöngyödet, 

A  láncot  szép  nyakadról, 

Kezedről  gyűrűdet! 

S  kardot  cserélsz  be  érte 

Segítni  a  hazán! 

Kárpáttól  Adriáig 

Veszély  van  a  hazán! 

Légy  üdvöz  az  új  pályán, 
Hagyd  fennen  zengenünk  : 
Rómának,  Karthágónak 
Hölgyei  vannak  velünk. 
Köss  koszorút  előre 
Babérból  honleány! 
Mert  nagy,  dicső  lesz  e  hon 
Ily  áldozat  után. 

Leróva  lesz  a  nagy  bűn, 
A  súlyos  régi  vád  : 
Hogy  hölgye  nem  szerette 
A  szép  magyar  hazát! 
Odadta  íme  kincsét 
A  magyar  honleány  — 
Férjét,  fiát,  szerelmét, 
Midőn  vész  volt  hónán. 

Fel,  fel  magyar  csatárai 
Lobog  az  áldozat! 
A  véres  fellegekből 
Dicsőbb,  szebb  nap  fakad. 
S  a  dicsnek  szent  sugarát. 
Mely  leng  majd  a  hazán, 
Testvérileg  megosztja 
A  honfi  s  honleány. 


HONVÉD  HALÁLA. 

Ott  volt  véres  csatában. 
Küzdött  mint  senki  még. 
Kilenc  nehéz  sebétől 
Végtére  elesek  .  .  . 

A  sírásók  csodálva 
Bámulják  tetemét. 
Megvizsgálják  egyenkint 
Kilenc  nehéz  sebét. 

«Ez  él!»  kiált  az  egyik, 
Mert  fölnéz  a  vitéz  — 
S  azonnal  ápolyára 
Hajlik  mindannyi  kéz. 

«Légy  megnyugodva  —  mondják 
Derék  vitéz  valál ; 
Illő,  hogy  martalékul 
Ne  kapjon  a  halál. 

Pajtásid  elhullanak. 
Csatátok  elveszett  ; 
De  te  karunk  közt  vissza 
Kapod  az  életet.* 

«Mit!  szól  az  éledő  hős, 
S  megint  megdermedett  — 
Pajtásim  elhullanak? 
Csatánk  is  elveszett? 

Ügy  mért  nekem  az  élet, 
Ha  ők  elestének  .  .  , 
Ha  nem  hazám  a  győztes, 
Úgy  csak  temessetek!* 

S  kilenc  nehéz  sebéről 
Letépi  kötegét  — 
A  sirásók  könyezve 
Ássák  el  tetemét. 


EGY  ALOM. 

Meghalva  voltam,  úgy  rémlék  előttem. 
Ej  félsötétté  vált  a  szép  világ  ; 

A  zöld  mezőt,  a  patakot  köröttem 
Forró,  tüzes  szelek  kiszáriták  ; 

Egy  tűzokádó  hamvatag  lávája 

Halotti  szemfödélül  hullt  reája. 

Garay  János  munkái. 

Némán,  sötéten  egy  gyászos  koporsót 
Vitt  négy  ember  a  temető  felé, 

Őrülten  járt  a  fergeteg  toborzót, 
A  síri  dalt  hárfája  nyögdelé  — 

Ilyen  lehet  a  végitélet  napja, 

Mely  a  világot  hajdan  eltapodja. 

A  gyász  koporsóban  holtat  vivének, 
A  szemfödél  engem  takart  vala, 

Fülembe  síri  hangok  csendülének. 
Szemembe  tűnt  az  enyészet  angyala  : 

Sötét  szárnyának  rém  legyintésére 

Jéggé  fagyott  szivemnek  minden  ére. 

Dohos  penészszag.  rothadás,  enyészet, 
Fagy  és  éj  vett  körül  jéghidegen  ; 

Erőt  nem  érzék,  lelkem  semmivé  lett, 
Enyészni  érzem  minden  idegem. 

Egy  percenet  még  —  rémes,  szörnyű  képek! 

S  a  feloszlásnak  küszöbére  lépek. 

így  értük  el  a  temető  kapuját. 
Magától  nyilt  meg  rémes  ajtaja, 

Messzéről  a  sír  már  tátotta  száját, 
Mely  végnyugalmamul  készül  vala.  — 

De  hol  vagyunk?  Egy  bájvirányban  állok. 

Hol  mindenütt  kéjt  s  örömet  találok.  — 

Egy  szép  virágkert  tárul  föl  előttem, 

Mosotygó  rétek,  illatos  mezők  ; 
Holtak  helyett  élők  járnak  köröttem, 

Itt  hű  barátok,  ott  jó  ismerők  ; 
Üdvözlő  serge  hölgyek-  s  férfiaknak, 
Kik  engem  nyájas-szívesen  fogadnak. 

És  én  közöttük  járok  ép  tagokkal. 

Életörömben  szívem  feldobog  ; 
Fülem  mindütt  rokon  magyar  hangot  hall, 

Érzem,  hogy  élek,  hogy  otthon  vagyok. 

Megint  itt  élek  hát  a  drága  honban? 
Vagy  föltámadtam-e  ;  mig  meg  se  haltam? 

Igen,  még  élek,!  élünk  mind  a  ketten, 
Én,  s  az  imádott  szép  magyar  haza! 

Nehéz  kisértet  torlott  meg  felettünk, 
De  isten  volt,  ki  megoltalmaza 

Oh  volna  jóskép  e  nehézkes  álom! 

És  teljesülne,  mint  rajtam,  hazámon!  — 

Igen,  igen!  én  el  vagyok  veszendő. 
És  elveszendünk  százan,  ezerén  ; 

De  néked  élni  kell,  imádott,  szent  hon ! 
És  élni  fogsz  én  magyar  nemzetem! 

Miként  a  phó'nix  ezredévet  éltél 

S  hamvából  a  phőnixnek  új  élet  kél! 


SZERESD  MAGYAR  HAZÁDAT. 

Szeresd  magyar  hazádat, 

E  szép  magyar  hazát! 
Mely  gyermekidnek  éltet. 

Neked  végnyugtot  ád, 
Mely  ezredéven  által 

Táplálta  ősidet, 
S  mely  ezredév  után  is 

Csaic  tőled  kér  nevet! 

Éjszak  fiát  mi  vonja 

Rögéhez  más  felett? 
A  szülőföld  vonzalma, 

A  hazaszeretet. 
S  téged  ne  vonzna  földed. 

Az  éden  kicsiben? 
Hol  Isten     áldást  hintett 

El  völgyön  és  hegyen. 

Tekints  körül!  hegy  és  völgy 

Mily  gazdagon  virít! 
Melyet  mint  hajdan  édent, 

Négy  nagy  folyam  hasít! 
Rónád  arany  kalásza 

Tíz  magvat  szaporít. 
Ki  számolná  meg  erdőd 

Fa-milliárdjait. 

Hegyeid  nemes  borágát 

Ismeri  a  világ. 
Hol  van  bor,  mely  Tokajnak 

S  Ménes  nyomába  hág? 
Ily  dús  e  föld,  ily  áldott, 

Egy  minta  gazdaság. 
Melynél  szebbet,  sem  jobbat 

Nem  látott  a  világ. 

De  hogy  legyen,  mivé  lett 
Kezek  szorgalma  kell, 

S  minékül  nincs  ipar  s  üdv  — 
Meleg  magyar  kebel, 

Mety  honja  érdekéért 
Lángolni  tud  s  akar. 

S  ki  az,  ki  ígyen  érez? 
Ha  nem  te,  hős  magyar. 

Te,  aki  hős  karoddal 

Meg  tudtad  szerzeni. 
Utóbb  ezer  csaták  közt 

Mindig  megvédeni. 
Te  nem  tudnád  mivelni 

Megáldott  földedet? 
Egy  ezred  éven  által 

Megszentelt  kincsedet. 

Szeresd  magyar  hazádat! 
A  szép  magyar  hazát! 

Mely  gyermekidnek  éltet. 
Neked  végnyugtot  ád. 

Mely  ezredéven  által 
Táplálta  ősidet, 

S  mely  ezredév  után  is 
Csak  tőled  kér  nevet! 


BOSNYÁK  ZSÓFIA. 

1S42. 
I. 

A  Vág  kies  völgyében,  Trencsén  s  Thuróc  között. 
Kápolna  állott  egykor  nagy  sziklacsúcs  fölött ; 
Alatta  vad-merészen  szirtekről  szirtre  hág, 
S  pajkos,  szilaj  kedvében  tajtékot  túr  a  Vág. 
Istent  kisérte  minden,  kit  erre  vitte  uta, 
(A  nép  azért  emelte  a  kápolnát  oda). 
Akár  a  bérces  útnak  félelmes  szorosát, 
Akár  a  vad  folyónak  medrét  hatolta  át. 

A  szikla-kápolnácska,  a  meredek  falon, 
Mindenkinek  kalauzul  volt  a  nehéz  utón  ; 
S  aki  veszélyben  forgott,  ki  abból  jő  vala, 
Egykép  a  Szűz  Anyának  képéhez  járula, 
Mely  benn,  fiával  karján,  g^^ertyák  s  virág  között 
Miket  hit  és  áhítat  bokrétává  kötött, 
A  kis  de  szent  oltárról,  mint  élő  szent  malaszt, 
Oly  égien  mosolygott  mindenkinek  vigaszt. 

A  képet  egy  kegyes  hölgy  tüze  fel  itt  maga, 
A  hős  Bosnyák  Tamásnak  leánya,  Zsófia, 
Midőn  Sztrecsén  várában  hős  Wesselényivel 
Fején  a  szűzi  pártát  nászlomb  cserélte  fel ; 
Hogy,  mely  előtt  mint  gyermek  oly  sokszor  térdele, 
A  kép  is  a  környékbe  költözzék  el  vele, 
Csatolt  hozzá  egy  erszényt,  aranynyal  gazdagot. 
Ne  lásson  a  kápolna  szükségben  szűk  napot. 

S  ott  volt  a  kápolnában  a  kép  sok  éven  át, 
Erősítvén  a  környék  népét  és  vándorát  ; 
Csak  egy  nem  jött  feléje,  egy  nem  kereste  meg 
Szép  és  szerelmes  hölgye  hős  Wesselényinek. 
Honn  tartá  őt  keserve  s  a  kínos  gyötrelem, 
Melyet  terem  szivének  csalódott  szerelem, 
Mellyel  lefekszik  éjjel,  mellyel  reggelre  kél, 
S  írt  a  kerek  világon  sebére  még  se  léi. 
Mert  akinek  éltéhez  kötötte  életét. 
Reménye,  boldogsága  s  szerelme  öszvegét, 
Kivel,  mint  hü  társával  hü  gerle,  élni  vélt  : 
A  gerle-tollon  férje  sas-szárnyakat  cserélt. 
S  nem  értve  a  kebelnek  hőbb  gerjedelmeit, 
Nem  érezvén  a  szívnek  szentebb  érzelmeit, 
Feledve  amit  esküdt  isten  s  oltár  előtt : 
Bujában  hagyja  veszni  a  szende  keblű  nőt. 
S  mig  őt  a  nag}'  világba  erősebb  szenvedély 
Hír-  és  tett-szomj  ragadja,  mely  vész  s  kalandban  él 
Ezt  házi  tűzhelyénél  emészti  fájdalom, 
S  lőn  a  dicső  rózsából  egy  halvány  liliom. 

II. 

A  szenvedés  pohara  gyakorta  semmi  más, 
Mint  istennek  malasztja,  szent  égi  áldomás, 
Mit  isten  csak  kiváltkép  nyújt  választottinak. 
Százszorta  boldogok,  kik  belőle  ittanak! 
így  üdve  Zsófiának  könyüiből  fakadt, 
A  földi  kín  az  éghez  nyitván  neki  utat  ; 
A  szenvedés  tüzében  gyémánttá  tisztula, 
S  bánatja  fellegéből  hasadt  ki  hajnala. 
Imában  s  j ötévesben  kereste  vigaszát, 
S  föllelte  a  kettőben,  mit  e  két  angyal  ád  : 
Vigaszt  és  nyugodalmat.  Templommá  lett  a  \'ái 
Benn  szeretet  s  jóságban  a  hölgy  az  áldozár, 
Nem  volt  a  tér  vidéken  templom,  vagy  imahely 
Melyet  dús  áldozattal  ne  látott  volna  el. 
Nem  oltár  a  vidéken,  amelyre  önkeze, 
Himvarratos  ruhát  vasrv  terítőt  nem  tüze. 

Nem  jött  szegény,  kincséből  kivel  nem  osztozék, 

A  szenvedő  házából  vigasszal  távozék. 

így  lőn  a  földi  üdvnek  kinszenvedt  martyra, 

Már  földi  életében  az  ég  menyasszonya. 

S  ha  mégis  néha  szívén  fölkelt  a  földi  vágy, 

S  egy-egy  könyű  cseppjében  enyhülő  írra  vágy  : 

Ki  fogja  ráhajítni  a  vádolás  kövét, 

Ha  vissza,  vissza  kéri  elvesztett  édenét? 

Ha  a  remén}^  csalóka  kecsegtetésiben. 

Bár  százszor  megcsalódva,  gyermekdeden  hiszen  : 

«Hogy  hosszú  szenvedése  végtére  kitelik, 

S  a  gyötrelem  tövisén  rózsája  megnyiük?* 

De  ím!  vigasztalásnak  helyette,  híre  jár, 
«Hogy  férje  új  arával,  új  frigybe  álla  már,» 
S  hogy  láncait  könnyebben  téphesse  szét  a  kéz : 
«Vallását  is  tagadva  ;  uj  hitcserére  kész.» 
Hol  a  villám,  mely  inkább  sújthatja  mint  e  hír? 
A  szív,  mely  ennyi  s  ily  kínt  tovább  viselni  bír? 
A  hírre  Zsófiának  megtörnek  térdei ; 
Szemében  jéggé  fagynak  megáradt  könyei, 
Keblében  elszorul  a  sokáig  szenvedt  szív, 
A  vég  erő  lelkében  élethalálra  vív, 
<(Isten!  te  adtad  e  kínt  —  kiált  —  elviselem! 
De  megbocsásd,  alatta  ha  megtör  kebelem!* 
S  alélva  összeroskad  mint  szárán  tört  virág ; 
Megtompult  érzékének  megszűnik  a  világ  .  .  . 
Fölötte,  mintha  szánná,  a  márvány  feszület 
Szent  irgalom  gyanánt  áll  a  szenvedő  felett. 


III. 

Meddig  feküdt  aléltan,  a  kínos  súly  alatt, 
Nem  tudni,  a  szegény  hölgy!  az  éj  nagyot  haladt. 
Midőn  ájulatából  föléledett  szegény,  — 
Ah,  mily  vigasztos  képek  lebegtek  el  szemén! 
Mint  szomjas  utazó,  ha  friss  érből  ihaték, 
A  látott  képek  által  akkép  erősödék  ; 

Bizonynyal  égi  angyal  érinté  meg  szemét, 

Hogy  a  kétségbeesésben  ne  törjön  szíve  szét, 

A  látott  édes  álom  egy  égi  tünemény, 

Előtte  leng  szünetlen,  mint  tüz  ég  kebelén  ; 

((Követlek  égi  intés !»  kiált  és  útra  kel ; 

S  rég  erezett  örömben  dobog  fel  a  kebel. 

S  ment,  bár  az  őrkakas  künn  másodszor  szóla  már, 

S  benn  a  szobák  órája  éjfél  tájára  jár. 

Ment,  mint  futó  csillagzat  a  látott  kép  felé. 

Léptét  áhítat  és  vágy  szélként  sietteté  ; 

Ment  pongyolán  amint  volt,  kis  lába  meztelen, 

Egy  bot  kezén,  keresztke  a  hattyú  kebelen  ; 

Ment,  és  az  egy,  ki  látta,  a  várkapús  vala. 

Azt  is  kiséretétől  eltiltja  most  szava  ; 

Ment,  és  az  éj   sötétét  nem  látják  szemei! 

Az  ősz  csípős  szellőjét  arcán  nem  erezi ; 

Fölötte  vad  vihar  dúl,  szél  és  eső  verik. 

Talpát  a  kőnek  éle  s  tövisek  vérezik  .  ,  . 

De  ő  előbb  s  előbbre  csüggedtelen  siet, 

Míg  a  kis  kápolnához  elér  a  Vág  felett. 

így  áll  az  üldözött  őz  sok  zaklatás  után 

Fáradtan  és  lihegve  egy  szikla  szorosán.  — 

És  ím  csodák  csodája!  mindent  akkép  talál, 

Amint  álmában  látá  :    a  szent  hely  fényben   áll, 

Oltár  s  a  kar  világolt,  szólott  az  orgona  ; 

De,   aki  benne  volna,   embernek  nincs  nyoma. | 

Csak  a  boldogságos  Szűz,  mint  élő  szent  malaszt, 

Mosolyg  az  érkezőre  kegyelmet  és  vigaszt. 

A  kis  de  szent  oltáron  g3^ertyák  s  virág  között. 

Miket  hit  és  áhítat  bokrétává  kötött, 

A  kép,  melynél  mint  gj^ermek  oly  sokszor  térdele. 

Melyet  sok  év  előtt  e  szent  helynek  szentele, 

A  régi,   drága  kép  az,   mely  megjelent  neki, 

S  őt  éjnek  éjjelén  oly  csodásan  csalta  ki. 

A  hölgy  örömsikoltva  a  kép  felé  repül. 

Kéjeknek  mámorába  merül  magán  kívül. 

«Te  légy  vigasztalásom  fájdalmak  asszonya. 

Kiált  —  te  nyújtsd  a  gj'ógyírt  szivem  fájdalmira!» 


137 


Szól  és  a  szent  anyának  előtte  leborul, 
Mint  gyors  eső  patakja  szeméből  könyje  húU, 
S  imája  buzgó,  benső,  imája  szent  vala  .  .  . 
Leszállt  hozzá  az  égből  az  Úrnak  angyala. 


IV. 

És  már  az  éj  legördül,  a  hajnal  is  hasad, 
Utána  nyomban  a  nap,  mint  bimbóbul  fakad  ; 
Fény  árad  el  a  földön,  megpezsdül  a  világ, 
A  nap  verő  sugara  mármár  délpontra  hág  : 
S  még  mindig  elmerülve  az  égi  Szűz  előtt 
A  szikla-kápolnában  leié  az  esdezőt, 
Körötte  földig  égve  a  gyertya  hamvadoz, 
S  az  oltármécs  percegve  végfényben  lobbadoz  ; 
Az  éji  orgonának  s  éneknek  nyoma  sincs, 
S  csodák  csodája!  zárban  az  éjjel  nyilt  kilincs!  .  .  . 
De  mind  e  változásra  a  szép  hölgy  nem  figyel, 
A  buzgó  szent  imával  oly  telve  a  kebel! 

Délben  delet  csengetni  a  pór  egyházfi  jő. 
Minő  had  ez,  mi  nép  ez,  mely  véle  érkező? 
Egy  úriakból  álló  szilaj  vadászcsapat, 
Emerre  nyargaltában  a  kápolnába  hat. 
Ö  az,  a  könnyelmű  férj,  karján  egy  hölgy  vagyon, 
Lovag-vadász  köntösben,  egy  ékes  Amazon  .  .  . 
Ki  mondja,  hogy  esetből  lett  e  találkozó? 
Mindenható  az  ísten  s  igaz  jutalmazó! 


Mint  akinek  szeméről  fátyolt  takarnak  el. 
Csodás  varázs  történik  hős  Wesselényivel, 
Isten  kezére  ismer,  megrendül  belseje. 
Az  Amazon  fölött  mi  szebb  fényben  áll  neje! 
«Te  vagy!  — »  kiált,  s  nejéhez  az  oltárhoz  rohan, 
Egy  pillanat  —  s  a  hív  nő  karjába  zárva  van  — 
<(Te  vagy,  te  lesz,  te  voltál  szerelmem,  mindenem! 
Oh  hogyha  megbocsáthatsz,  bocsáss  meg  énnekem !» 

És  a  sokat  szenvedt  hölgy  eszmél,  néz  szerteszét. 

Álmodni  vél  és  újra  lezárja  szép  szemét  ; 
De  ölelő  karokban,  csókok  közt  fuldokol. 
Arcán,  kezén  bűnbánó  férjének  könyje  foly. 
S  a  rég  nem  erezett  kéj  villanyként  rezgi  át, 
Szivét  mondhatlan  érzés,  láng  tölti  el  ag5'-át, 
Sir  és  mosolyg  egyszerre  —  ah  hogy  nem  bírja  el 
S  egyszerre  ennyi  üdvön  szétpattan  a  kehei! 

így  huny  el  az  oltárláng,   midőn  tövig  leég, 
Előbb,  mint  elenyészik,  fellobban  újra  még  ; 
Az  áldozó  nap  is,  mely  rózsák  közül  kelé,  — 
Hunytát  az  égre  újra  rózsákban  festi  le. 
Ki  mondja,  hogy  nem  Isten  intéze  újra  itt? 
Ö  az,  ki  megszámítá  a  hölgynek  könyeit, 
ö  adta  meg,  mit  esdett,  sok  szenvedés  után, 
Hogy  újra  lássa  üdvét  a  megtért  férj  karán. 
De  hogy  többé  csalódás  ne  érje  szívhonát. 
Kötésül  érte  égbe  fölvitte  őt  magát! 
A  férj  pedig  bűnéért  azzal  büntettetett  : 
Hogy,  kit  megunt  éltében,  holtayi  szeresse  meg. 
Mert  im!  csodák  csodája!  napról  nap  múlik  el, 
Hónap   telik  hónapra,   ezt  év  emészti   fel : 
S  a  szép  halott,  miképen  halála  reggelén  : 
Ott  fekszik  egyre  épen  a  síri  bolt  ölén. 
És  évről  évre  híven  a  férj  hozzá  lemén. 
Mereng  a  halvány  arcon,  sugártalan  szemén. 
Kezére  csókokat  hint,  könnyel  áztatja  meg  .  .  . 
Hiába!  a  dicső  hölgy  örökre  szendereg! 
S  igy  éli  túl  húsz  hosszú  s  még  három  éven  őt, 
Ki  néki  élve  holt  volt,  s  most  halva  él,  a  nőt. 
Hozzá  búcsút  jár  a  nép,  a  jámbor  hegylakó, 
«Az  Ür  kegyes  —  mondották  —  de  bölcs  s  igaz  biró.t 


V. 

A  vár,  a  kápoLnácska  a  sziklacsúcs  fölött 
Már  rég  elpusztulának  harc  és  vihar  között 

Csak  a  szilaj  folyó  zúg  alattok  még,  a  Vág, 
Amint  pajkos-merészen  szirtekről  szirtre  hág. 
Rom  s  pusztaság  lőn  úrrá  Sztrecsénen  és  urán, 
Kóró  s  haraszt  az  úrnő  beomlott  sírlakán  ; 
Fölötte  két  századnál  régibb  a  mohlepel, 
De  a  dicsőt  maiglan  nem  hamvaszthatja  el ; 
Miként  halotti  ágyán,  halála  reggelén. 
Láthatni  őt  maiglan  megszentelt  fekhelyén, 
Teplicska  templomában,  hová  szent  áhitat 
Helyezte  őt  későbben,  hív  őrizet  alatt. 
A  rombolatlan  szép  test  mint  egykoron  vala, 
Az  arc  nemes  vonásin  szelídség  angyala  : 
Halvány,  kicsinyded  ajkin  mint  régen,  egykoron, 
A  jóság  mosolyával  vegyül  a  fájdalom. 
Emléke  a  vidéken  köztisztelet  leve, 
A  népnek  hagyományos  áldása  sírköve  ; 
A  hagyományos  emlék  ajakrul  ajkra  száll, 
Fölötte  az  utókor  szent  kegyelettel  áll. 


CSATAR-BOL. 

KILENCEDIK  KÉP. 

A  föcsata  foly.  —  Hunyadi  megöli  Gara  zászlótartóját, 
s  Isten  által  védetik.  —  Garával  párviadalt  ví,  s  emezt 
megszalasztja.  —  Gara  megátkozza  Sátánt.  —  A  győzők 
hálát  mondanak  Istennek.  Hunyady  győztesen  megy 
Fejérvárra,  hol  Rozgon^d  nagy  Te  Deumot  mond  ; 
Ulászló  királv  Ilunyadyt  megkoszorúzza,  s  besztercei 
gróffá  nevezi. 

De  hova  jött  elmém?  Harc  ébreszt  újra  zajával, 
A  njdhogó  paripák  dobogásit  hallja  fülem  s  a 
Csengő  kard  zörejét,  s  kik  ezek,  kik  csonka  karokkal 
Tévedező  árnyékokként  szaladoznak  előttem? 
Giszkra  vitézi  ezek  ;  köztük  mint  birka- akolban 
Pusztító  farkas,  haragában  Hun^^ady  pu.sztít, 
S  rettentő  karddal  veti  meg  nekik  a  szigor  ágyat, 
Melyen  az  életnek  meghamvad  csillaga  ;  kardja 


I40 

ölte  meg  Ondingot,  Holubárt,  s  oszfürtű  Berényit, 
Liszka  magas  homlokcsontját  két  részre  hasítá. 
Még  félóráig  küzd  így  ;  de  nem  állhata  ellen 
Már  a  vezéríosztott  népség  a  szörnyű  vívónak. 
S  mint  az  űzött  gyermek,  kit  rőt  Tátossal  ijesztett 
S  hosszú  szakállt  viselő  lázzal  *  dajkája,  tovább  kelt. 
Átkozván  az  időt,  melyben  vesztére  kiindult, 
Honja  határaiból  magyar  ellen  kelni  csatára. 

Huny  agy  most  odaért,  hol  erős  Gara  főbbjei  álltak 
S  a  zászlós  Káldor  meredő  szálfára  hasonlón 
Tartá  zászlóját.  Hétször  benyomúla  hadával 
S  hétször  visszaverek.  Harag  ül  már  Hun3'ady  arcán. 
Hogy  nem  örülhet  harcának,  hogy  harca  soká  tart. 
Haj  \  pedig  a  harcnak  kétes  forgása,  miképen 
Városi  lányzónak  s  asszonynak  játszi  kegyelme! 
Végre  közükbe  hatott :  legelőbben  is  iszonyú  Káldor 
Karjához  sújtott,  s  leesett  bal  karja  legottan, 
Mely  zászlót  tartá  ;  meg  sem  döbbent  vala  Káldor 
Karjáért ;  de  miként  rossz  csontot  hullani  hagyván 
Csak  zászlója  feküdt  szívén  ;  de  előbb  hogy  esendő 
Nagy  lobogóját  jobbal  fölválthatta  :  megújult 
Szélvészként  zúg  újra  a  kard  s  Káldornak  agyába 
Csapva  nagyot  koccant,  s  müvei  azt  megjárta  velőig. 
Eldőlt  a  bajnok  a  zászlóját  estté  lehúzta, 
így  dűlt  össze  erős  ropogással,  s  szörnyűén  egykor 
A  márvány  palota,  melyet  megráz  vala  Sámson, 
Mint  iszonyú  Káldor  dűlt  el  deh  Hunyady  által. 

Láttátok?  mikor  a  pajkos  gyerkőce  karóval 
Parti  darázsfészekbe  leszúr,  mint  zúg  ki  reája 
Szörnyű  zsibongással  mindünnen  a  sárga  darázs  nép? 
S  ellepik  arcát,  és  kezeit,  s  lábszárait  egyben  ; 
Az  pedig  elbődül,  kirúg,  üt,  ver  s  híves  iszappal 
Dörzsöli  a  fúlánk  sebeit  fájdalmai  közben. 
Ügy  leve  itt,  midőn  Káldort  leütötte  lováról 
Honvédő  Hunyady  ;  iszonyún  ordítva  nyomúla 

*  Láz  =  madárijesztő. 

Rá  az  egész  tábor,  s  dühödő  tarkábul  ijesztőn 
Háromszor  kajdásza  *  halált  s  vért  hősi  fejére. 

De  ti  hiába  nyomúlátok  nagy  Hunyady  ellen, 
Pártos,  bősz  daliák !  naga  szállt  Hunyad  oldala  mellé 
A  boszuló  Isten,  s  pajzsát  mellére  takarja 
Csillagot  és  holdat-kormányzó  égi  kezével 
Melyen  elolvad  az  ón-zápor,  mint  déli  melegtül 
A  peregő  zúzok,  **  s  a  vas  kard  éle  kitompúl. 
S  jő  fut  az  ellenerő  egymást  koncolva  emésztve. 
Mén,  ember  szomorú  keverékben  hullnak,  omolnak 
Vérhalmokra,  jaj,  és  átok  borzaszt va  vegyülnek 
A  suhogó  szélben,  mely  végig  röpdös  az  égen. 
Fél  karok,  elgázolt  testek,  jajgó  nyomorultak 
És  csikorogva  eső  káromlók  vérbe  fürödnek. 

Még  maga  áll  egyedül  Gara  bán,  mint  talpasodott  tölgy, 
Mely  méhben  gyökerezte  magát  a  földnek  ölébe, 
S  ingani  nem  tudván  tetemes  törzsére  nehézül. 
Áll  Gara  a  pártos  seregek  közepette  s  kezétől 
Elhull  Nyéki,  Dorogh  s  Bartók  s  ki  elejbed  elállott 
Hunyady!   a  bajuszos   Kurd  is  hívsége   dijául 
Vérbe  borúi  Gara  vágásán  ;  míg  végre  miként  a 
Jó  fejszés  kiszelelvén  a  sok  bokrot  előle, 
A  nagy  tölgyre  kerül,  akképen  Hunyadyhoz  jut. 

összemegy  a  két  hős,  valamint  megy  két  him  oroszlán 
Föltátott  szájjal,  s  szikrázó  szörnyű  szemekkel 
Afrika  pusztáján  egymásnak  ;  mindenik  égvén 
A  közös  egy   nőért  rettentő   szerelemében. 
Most  a  féltésnek  riadó  tüze  viadalomra 
Keltvén  düheiket,  földhez  gyökerezve  megállnak 
Elsőbben,  majd  megcsóválván  a  fene  farkot, 
S  testeiket  meghajlítván  egymásra  rohannak, 
Tépik  körmeik  a  földet,  megtépik  a  bojtot 
Egymáson,  s  iszonyú  fogaik  koccanva  kicsengnek, 
így  egymásra  rohant  a  két  hős,  szörnyű  haraggal 

*  Kajdász  =  kiált,  ordít.         **  Zúzmara. 


i4a 

Megcsóválván  a  suhogó  két  szálfai  dárdát. 
És  ámulva  megállt  minden,  ki  látta  ;  elámult 
A  haladó  nap  is  égi  után  helytállva  maradván. 
Míg  a  két  viadalmas  hősnek  tartana  harca. 
Elsőbben  kidobá  Gara  bán  a  szálfai  dárdát, 
S  az  rohanó  ölyüként  becsapott  nagy  Hunyady  János 
Érc-paizsára,  s  kifúrván  azt  benn  függe  hegyével. 
Ám  Hunyady  mint  a  méhész  sokszorta  lerázza 
Ujjáról,  hova  fullánkjait  belefúrta,  a  méhet ; 
Ügy  megrázta  kemény  paizsát  s  elhuUa  a  dárda. 
Mostan  azonban  erős  karral  maga  sújtja  vasát  ki 
S  míg  az  a  hig  levegőt  szögné,  fölszóla  az  éghöz  : 
♦Istene  honnomnak!  hagyd  megbüntetnem  a  gőgös 
Visszavonót,  hagyd.  Istenem,  őt  meggyőzni  karomnak. 
Hogy  kiki  irtózzék,  késő  százaknak  utána 
Irtózzék  attól,  ki  gonosz  pártokra  hasonlott, 
S  gőgének  rokonok  vérével  fest  vala  szobrot. » 

Monda,  s  a  repülő  dárdát  Gara  válla  húsába 
Vitte  az  istenkéz  ;  szaporán  ott  vére  elömlék 
A  haragos  bánnak,  kara  ellassúda ;  nem  akkép 
Gőgös  lelke  :  körülhabzá  azt  sárga  epéje 
Mint  sziklát  a  tengeri  hab,  s  Gara  kétszer  erősbnek 
Érzé  most  erejét ;  lekapott  balog  oldala  meUé 
S  onnan  az  életevő  kardot  felrántva,  Hunyadra 
Zúg  vala  mérgében.  Hétször  kikerülte  csapását 
Hunyady,  hétször  forrt  föl  nagy  Gara  barna  epéje. 
És  amilyen  erős,  és  amily  szörnyű  s  hatalmas 
Volt  Gara  :  Hunyady  őt  mégis  nyomkodva  elűzte. 
S  az  dühösen  hátrál,  kiabál  népére,  kiáltoz 
ördögi  Sátánnak  segedelemért  s  harci  Szerencsért. 
Hasztalanul !  katonája  nem  állhat,  morva  s  magyar  nép 
Élete  mentését  futtában  óhajtja  elérni. 
És  Sátánt  az  erős  Isten  lekötötte  pokolban 
Szörnyű  nehéz  lánccal.  Hétszer  megrázta  magát,  meg- 
Rázta  kemény  láncát  Sátán  ;  de  nem  engede  néki. 
Nem  dühének  a  lánc  ;  akkor  megfekve  porában, 
S  földre  szegett  szemmel  szégyenlé  a  megalázást. 
Bán  pedig  a  szaladó  népnek  közepette  megállván  : 

«Légy  átkozva !»  imigy  kiabált  s  lehatott  vala  újra 
Hangja  világtalan  éjek  alá,  hova  ásva,  temetve 
A  bűnös  ördögi  lak,  s  meg-megrázá  vala  Sátánt, 
«Légy  átkozva  gonosz  szellem  Gara  bantui  örökre! 
Vessz  el  örökre!  s  veled  föld,  ég  elvesszenek  együtt ; 
Gyáva  fejedre  kemény  átkul  hulljon  le  nap  és  hold, 
S  a  nyomorú  ember  diadalmat  ülje  fölötted 
Mintegy  gyáva  rabon!  vesszen  s  megnyomja  az  átok, 
Aki  hiendi  gonosz  szemfényvesztésedet,  átok 
Rajtam  is,  aki  hivém  botorul,  hogy  célra  segítesz. 
Légy  átkozva  gonosz  szellem  Gara  bantui  örökre!)) 
így  fordítva  futott  s  szaladó  népébe  vegyűle. 

Vége  van  a  harcnak,  s  hol  előbb  vad  lángú  leventék 
S  a  riadó  harcnak  hosszú  veszedelme  süvöltött, 
Ott  most  néma  lakát  a  csend  felütötte,  körösleg 
Dúlt  daliák  s  véres  paripák  heverésznek  a  földön, 
S  a  hideg  ércekkel  hidegülnek  ;  köztük  azonban 
Tábori  ágy  közepén  kitűnik  még  Rozgonyi  püspök 
Nagy  Gara-szúrta  sebét  fájlalván  ;  mostan  azonban, 
Hogy  riadó  hanggal  füleit  megütötte  Hunyadnak 
Szép  diadalma,  hogy  a  pártost  szaladásnak  eredvén 
Látta  űzetni :  felült  ágyában  s  összekulcsolván 
Égre  emelte  kezét,  szemeit  fölemelte  s  imigy  szólt : 

«Hála!  s  dicsőség  és  áldás  neked  égbeli  Isten! 
Aki  nagyobb  s  tengernél  és  rettenetesb  vagy! 
Villámokkal  irád  fel  az  ég  kapujára  hatalmad 
És  szívembe  irád  s  én  mélyen  porba  borultam. 
Hála  s  dicsőség  és  áldás  neked  égbeli  Isten !» 
^Elküldted  felhő-teremed  lángablakin  a  Vészt, 
Annak  lába  alatt  megrendült  tornya  Budának, 
A  Duna  ágyából  kiszökött  rémülve  előtte, 
S  emberek  és  állat  megnyögték  talpa  nyomását, 
S  megtiprott  engem,  s  én  mélyen  porba  borultam. 
Hála,  dicsőség  és  áldás  neked  égbeli  Isten !» 
«Im!  azalatt  in  tél  a  Vésznek,  s  visszavonúla 
A  rendítő  Vész  ;  szabadon  lélekzik  a  dúlt  föld. 
Emberek  és  állat  fölzengik  a  hála-zsolosmát 

Égi  kegyelmednek,  s  én  mélyen  porba  borulok. 
Hála,  dicsőség  és  áldás  neked  égbeli  Isten !» 

Ekkép  szól  vala  ő,  s  ismét  ágyára  borúla, 
S  csönd  leve  ismétlen  :  csak  imitt,  ott  röpkéd  az  égen 
Egy  dögevő  holló,  s  valamint  a  megszedetett  hegy 
Rendéi  közt  szanaszét  s  itt-ott  a  kósza  suhancok 
Böngészvén  járnak,  járt  egy-egy  harci  levente. 
Megtérvén  az  üzésekből ;  közepettek  azonban 
Vérpatak  ontja  nehéz  folyamát,  susogása  nyöszörgés 
S  borzasztó  átok.  S  innét  Ion  kései  korban, 
E  csata-árból  lőn  neve  gyászemlékü  Csatárnak.  — 

Távozom  a  hadtól  s  a  hadnak  vérbefüresztett 
Képeitől,  valamint  Hunyady  eltávozik  attól 
A  győző  seregekkel,  öröm  s  diadalmi  dalok  közt. 
Ekkép  tér  haza,  így  megyén  egy  sereg  ifjú  vadüző, 
Mely  napkelte  előtt  kihaladt  a  rengetegekbe. 
Hol  hat  öles  sárkány  feküdött,  nagy  szikla-üregben, 
S  rég  hizlalta  magát  a  vidéknek  gyenge  juhából, 
Ökreiből  és  emberiből ;  ma  azonba'  ledöntvén 
A  nagy  szörnyeteget  puskákkal  az  ifjú  vadászok, 
Hangos  örömzajjal  térnek  meg  a  dúska  falúba. 
Ott  koszorús  lányzók,  s  lebegő  hólábú  menyecskék 
Üdvözik  a  győző  sereget,  s  mosolygva  kínálják 
Innepi  kancsóból  mindeggyiket  enyhes  itallal. 
Akkoron  a  leütött  állat  vesztére  köszöntik 
A  poharat,   zaj,   öröm  s  vígság  zeng  mindenüvéről. 
És  falu  végéről  bejövén  a  barna  cigányság 
Egyszeriben  rákezdi  zajos  hangája  vigalmát, 
S  táncra  pereg  lányzó  s  lebegő  hólábú  menyecske, 
így  tért  meg  szomorú  harcok  mezejérül  azonnal 
Hunyady  is,   győző  seregével,   s   dalivá  bevágtat 
Régi  Fehérvárnak  kapuján,  hol  hókaru  hölgyek 
Szózatos  ének  közt  koszorút  nyújtanak  agyára, 
S  megdalolá  ragyogó  tettét  a  kósza  trufátor. 

Ott  téres  piacon,  közepett  sok  fényes  uraknak, 
Díszesen  áll  ragyogó  trónus  bársonyba  borítva, 

Fenn  tetején  címert  láttál  tündökleni,  ketté 
Volt   oszlatva  közép   pontján,   kétféle   mezőre. 
Ennek  zöld  mezejét  négy  nagy  folyam  árja  hasítá, 
Abban  az  ősz  Kárpát  hármas  nagy  bérce  ezüstös 
Dupla  kereszttel  volt  híven  képezve  ecsettel ; 
A  címer  mellett  viruló  ág  fekve  babérból 
S  fényes  acélból  kard.  Falait  borította  zománcos, 
Drága  szövet-szőnyeg  bársonyból.  Drága  falábát 
A  hatalom  jelképe  tévé,  két  bojtos  oroszlán. 
Állt  körülötte  bal  és  jobbról  sok  harci  levente 
S  fényes  urak  :  de  belül  a  szék  puha  vánkusa  dombján 
Méltóságában  maga  ül  vala  lengyel  Ulászló, 
És  oda  nyújtja  fejét  a  dús  koronának  alája, 
Melyet  erős  magyarok  szent  István  ősi  fejéről 
Hoztanak  a  templombul  elő,  s  most  Rozgonyi  püspök. 
Még  haloványon  ugyan,  de  erőt  érezve  magában, 
Óva  bocsátja  reá  ;  s  megimádván  a  magas  Istent, 
S  megszentelve  királyi  fejét,  így  szól  vala  harsan  : 

«Isten !  erősebb  és  kegyesebb  mint  minden,  örök  lény ! 
Áldd  meg  ez  innepies  szertartást  s  meg  ne  gyűlöld  a 
Hív  szolgát,  hogy  más  koronát  tesz  urának  agyára, 
Mint  melyet  te  adál!  gonoszul  elorozta  ravaszság 
Azt  tőlünk,  de  te  meg  sem  is  áldj ,  mig  vissza  szereztük.* 

Monda  s  ahítva  veté  szemeit  föl  az  égi  királyhoz. 
Majd  aztán  a  gyűlt  néphöz  fordulva  tovább  szólt : 

((örvendezzetek  oh  magyarok!  végére  van  a  harc, 
A  bús  visszavonás,  mely  sújtó  tengeri  vészként 
Csattogatá  viharát  a  szép  haza  kétes  egére! 
S  bajnokot  és  félénk  hölgyet  rettegni  taníta 
Egyformán,  te  pedig  Kárpát  szent  bérce  megingál. 
És  a  dupla  kereszt  felhők-edzetté  tetődön. 
De  nyugalom  van  már  ;  nem  eszik  le  az  asztalok  étkét 
Éhes,  erős  daliák  ;  szemeinkrül  az  éjjeli  álmot 
Harc  zörgési  le  nem  rázzák.  Örvendjetek  immár, 
örvendezzetek  oh  magyarok!  hódolni  az  égnek 
És  fejedelmi  Ulászlónak,  mint  honni  királynak!* 

Garay  János  munkái.  lO 

ö  igy  szólt  s  az  erős  magyarok  riadozva  kiálták  : 
♦Örvendezzünk  oh  magyarok!  hódolni  az  égnek 
És  fejedelmi  Ulászlónak,  mint  honni  királynak. » 
S  szent  tűzzel  rohanák  lábairól  a  fejedelmet, 
S  mint  az  apáknak  idétte  szokás  vala  :  egyes  erővel 
Széles  pajzsuknak  dobogó  lapjára  emelték 
Hármas  erő  közt,  és  hangzott  vala  hármas  erő  közt 
A  szent  eskü  s  az  ömledezö  öröm  árja  szavukban. 

Végre  lecsillapodott  a  zaj   s  fejedelmi  Ulászló 
Ismét  helyt  fogván,  ott  ekkép  nyitja  rneg  ajkát  : 
♦Nagy  lelkű  magyarok!  tudom  én  hogy  szíveitekből 
Jő  e  szent  buzgás,  s  azokért  hálálni,  köszönni 
Nem  feledem  ;  de  ti  oh  magyarok !  nem  veszitek  észre, 
Hogy  boldogságunk  egyedül  csak  Hun3-ady  szerzé, 
Ö  ki  a  hét  agyú  vészt  diadalmas  karral  elűzte, 
A  vak  visszavonást ;  neki  illik  hálaadástok. » 

Monda,  és  zajosan  lármázván  hozta  a  népség 
Hunyady  hőst  magosán  föltartván  a  levegőben. 

De  fejedelmi  Ulászló  öt  szólítja  magához, 
S  ott  a  dicső  hőshez  szívéből  szózatit  ejté  : 
«Nagy  lelkű  Hunyady!   trónom  szerzője  te  s  véde! 
Mondsza  nemes  tetted  mint  hálálhatja  királyod? 
Oh  de  te  érdemeid  magasabbak,  hogy  sem  elérje 
Legmérészb  hálám  ;  im  azért  nyilvánta  kimondom  : 
Hogy  fölirám  emlékezetem  könyvébe  sugárzó 
Érdemid  én,  oda,  hol  mindennap  elolvashassam, 
Hogy  míg  élek  adósának  néz  Hunyady  János!* 

Monda  s  fölkelvén  tetetéstől-tiszta  ajakkal 
Megcsókolta  az  ifjú  király  nagy  lelkű  barátját, 
S  ez  mély  illetődésében  féltérdre  borúla  ; 
Ekkor  az  ifjú  kiráh^  fölemelvén  drága-kövekkel 
Ékes  aranjdáncát  a  hős  mellére  akasztá  : 
"Ezt  Beszterce  nemes  grófjának  honja  s  királya!* 

AZ  ÁRPÁDOK-BÓL. 

VEZÉRHANG. 

Sötét  enyészet  néma  éjjelében 
Temetve  fekszik  a  hajdan  kora  ; 

A  bajnok  alszik  a  föld  mély  ölében, 
Ki  tudja  merre  hamvad  hűlt  pora? 

Sírjára,  mert  nem  tudja  senki  hol  van, 

Nem  hull  a  bánat  könyje  szent  titokban. 

Csak  a  süvöltő  vésznek  orgonája 
Zúg  el  fölöttük  néha  sírdalúl ; 

Vagy  a  Regének  tünde  szép  nymphája 
Szakaszt  virágot  sírjok  hantirül. 

Melyből  susogva  csergedő  pataknál 

Füzért  kötözget  méla  holdvilágai.  — 

Megjártam  a  hont,  ősim  temetőjét, 
Andalgtam  a  hősök  dicső  porán  ; 

Haliam  a  vésznek  rejtélyes  zenéjét. 
Melyet  süvöltött  gyászos  éjszakán  ; 

Hoztam  virágokat,  mik  a  Regének 

Tündér  kezétől  sírjokon  növének. 

S  mint  áldozó  pap  bor  s  kenyér  színében 
Buzgón  magához  vészi  istenét : 

Lelkembe  vettem  hagyomány  jelében 
E  szent  ereklyéknek  mind  kettejét. 

S  mentem,  miként  pap  Isten  trónusához. 

Az   ősz   Történet   gyémánt   csarnokához. 

Kapuja  megnyílt  zörgető  hívének,  — 
Egy  ezredév  nyitá  meg  kebelét, 

S  az  ős  vezérek  mint  napok  kelének, 
Lerázva  sírjok  korhadt  födelét ; 

Hosszú  sorokban  koronás  királyok 

Mint  annyi  üstökös  szállván  utánok. 

Árpád  apánktól  Endréig  fűződik 
Az  ősi  árnyak  hosszú  láncszeme  ; 

Mindegyikének  arcán  tükröződik  : 
i\Ii  volt  éltében  sorsa,  érdeme  ; 

Ennek  borostyán,  annak  pálmafája, 

Másnak  tövisből  volt  a  koronája. 

De  mindegjdknek  fény  rag\'og  nevéről, 
S  mindegyikének  nyertem  válaszát,  — 

S  kinek  tettéről  nem,  dallok  hiréről. 
Amint  adák  Történet  s  Monda  át. 

Múlt  és  jövő  közt  hí  dúl  áll  az  ének 

Közötte  a  valónak  és  mesének.  — 

Az  elnyugodt  nap  bíbor  fellegében 
Elvész  a  fény  vakító  aran\'a, 

A  félhomály  bájt  hint  el  a  vidéken, 
S  szebben  ragyog  fel  a  táj  alkon3'a  : 

Ekkép  a  múltnak  tisztes  fátyolában 

Saját  varázsban  szebb,  saját  világ  van! 

A  fény  ragyog,  de  nem  vakít  tüzével, 
A  seb  biborfolt,  vére  megszűnik  ; 

Nagyság,  erény,  úgy  a  bün  és  a  tévely, 
Sallang  és  cifra  nélkül  feltűnik. 

S  a  képre,  mint  szelíd  hold  éjszakára, 

Leng  kegyelet  s  emlékezet  sugara. 

Awagy  ha  már  az  ő  nevök  se  gyúlaszt 
A  legdicsőbb  múlt  annyi  szent  neve? 

Melyekkel  és  meh^ekben  nemzetegység 
Volt  nemzetnagyságunknak  talpköve  : 

Mid  van,  mi  még  , hazám!  mi  lelkesíthet? 

Mi  e  kuszált  jelenben  egyesíthet? 

Csak  törpe  nép  felejthet  ős  nagyságot, 
Csak  elfajult  kor  hős  elődöket ; 

A  lelkes  eljár  ősei  sírlakához, 
S  gyújt  régi  fénynél  új  szövétneket. 

S  ha  a  jelennek  halványul  sugara  : 

A  régi  fény  ragyogjon  fel  honára! 

ALMOS. 

A  MAGYAROK  MÓZESE. 

Szép  Ázsiának  földén,  a  szittya  nagy  sikon, 
Büszkén,  miként  a  párduc,  mint  sólyom  szabadon, 
A  zúgó  Don  tövében  egy  ősi  nép  lakott, 
Dicső  Magóg  vérének  véréből  sarjadott. 

Nem  győzte  még  meg  eddig  ellenség  fegyvere, 
Honn  áldás  volt  tanyája,  künn  rettegett  hire  ; 
De  amit  nem  tehettek  ellenség  és  halál, 
Gyérítni  kezdi  vérét  önátka  —  a  viszály. 

A  föld,  mely  édes  anyja  volt  ezred  éven  át. 
Nem  bírja  már  emlőjén  a  nemzetség  sokát, 
Följajdul  terhe  ellen  a  kimerült  anya, 
S  anyjára  s  egymás  ellen  föllázad  ön  faja. 

S  forr,  zúg  a  párt  dühétől  sok  tábor  és  telep, 
A  testvérháborúnak  zászlója  fönlebeg  ; 
Tolul,  gyülekszik  a  nép,  gyűlése  rettenet! 
Hangos  torokkal  ordít  fegyvert  és  kenyeret. 

Ott,  mint  a  vészkavarta  tenger  hullámiból 
A  mennydörgés  igéje,  egy  edzett  hős  kiszól ; 
Megismerik  szaváról,  s  szavára  csend  leszen, 
Megismerik,  felállván,  a  hősi  termeten. 

Hős  Almos  ő,  hatalmas  Ügek  dicső  fia 
Mint  a  fehér  galambtoll  hótiszta  őszhaja  ; 
Fényes,  bogár  szemével  mint  nap  körültekint. 
Izmos,  vitéz  karáról  erő  hatalma  int. 

<(Halljátok  —  szólt  s  hallgatták  —  vitézlő  magyarok ! 
Mért  rontsanak  mi  rajtunk  dúlongó  belzajok? 
Van  a  földnek  hazája  még  e  hazán  kivül. 
Hol  gyermekinknek  áldás,  nekünk  jobb  lét  derül. 

Túl  bércen  és  lapályon  a  szép  hon  ott  vagyon, 
Halakkal  és  vadakkal  s  arannyal  gazdagon  ; 
Miénk,  csak  kell  akarnunk,  mert  rég  miénk  vala, 
Megvette  azt  vérével  nagy  ősünk  Attila. 

Miként  sasok  csattogva  megszáll]  uk  a  hazát, 
Belé  vetjük  virágul  a  szent  egység  magát ; 
Az  évek  nagy  könyvébe  vért  s  tetteket  irunk. 
És  ami  vért  elontunk,  érette  lesz  honunk. » 

Szólt,  s  mintha  százezer  láng  buknék  ki  föld  alul, 
Egyszerre  százezer  kard  az  ég  felé  vonul, 
S  kétszáz  ezer  vitéz  zúg  harsogva  :  «Esküszünk ! 
Amerre  sorsod  elhív,  mindütt  veled  leszünk. » 

S  azonnal  hét  nemzetség  egymással  egyesül , 
Költözni  más  hazába  az  ős  hazán  kívül, 
A  földet  megkeresni  a  messze  nyugaton, 
Mely  a  nagy  «Istenostort»  uralta  egykoron. 

S  azonnal  Álmos  és  még  hat  nemzetség  feje 
(Kund,  Tuhutum,  Előd,  Und,  Tas,  Huba  a  neve,) 
A  frigyet  szentesítni  megvágja  hős  karát,  — 
Arany  serleg  fogadja  a  hét  vér  hét  faját. 

Együvé  folyt  a  hős  vér  s  együtt  ivák  meg  ők. 
Nagy,  szent  kötést  e  naptól  egymásnak  esküvők. 
Az  eskü  törvénnyé  lőn  ;  a  törvény  pontja  őt : 
«Még  él  csak  Álmos  vére  úr  a  nemzet  fölött.* 

<(A  harc  dijából  osztályt  nyer  minden  törzsvezér.* 
(•Törvényhozás  a  törzsök  fők  nélkül  mit  sem  ér.» 
«De  vére  folyjon,  aki  a  föhez  hütelen.* 
«Mint  száműzendő  a  fő,  ha  hitszegő  leszen.* 

S  völgyön,  hegyen  keresztül  húzódik  a  sereg. 
Imígy  húzódik  égen  a  terhes  förgeteg  ; 
Délceg,   kemény  vitézek,  és  őszek  s  gyermekek, 
S  hősek  virági,  szép  nők,  vándorlanak  vélek. 

Előttük,  mint  felhőben  az  üstökös  sugár, 
Az  ősz  vezér  bogláros  lován  rohanva  jár  ; 
Lépése  egy-egy  ország,  nézése  győzelem,  — 
így  jár  a  szittya  nép  közt  a  szittya  fejdelem. 

Országot  ért  és  népet  útjában  számtalant ; 
Volt  útja  harc  és  munka,  fáradság  és  kaland,  — 
Mig  végre  táborával  Munkács  és  Ung  felett 
Kárpát  egekbe  nyúló  ormára  érkezett. 

Ott  néma,  szent  örömmel  megáll  az  ősz  vitéz, 
örömkönyűs  szemekkel  a  szép  országra  néz, 
Mely  hallal  és  vadakkal  s  arannyal  gazdagon 
Mint  egy  virágkert  elfut  a  termékeny  sikon. 

Majd,  mint  kinek  lelkében  nagy  gondolat  fakad, 
Megrázkódik  valója  s  a  téren  elmutat  : 
«[tt  van  hazátok  —  így  szól  —  határinál  vagyunk! 
De  aki  megszerzendi,  csak  istenünk  s  karunk. 

Istenbe  s  karotokba  ne  másba  bízzatok  ; 
Csak  úgy  leend  tiétek  e  hon  s  ti  szabadok! 
Erő  s  vitézség  kell  most  ;  van  az  ti  bennetek, 
Én  nyugalomra  szállok,  —  ti  tenni  menjetek! 

S  te,  aki  e  munkára  égtől  hivatva  vagy, 
Fiam,  légy  munkabíró,  légy  hőslelkű,  légy  nagy  ; 
A  fejdelem  kezében  a  nép  viaszdarab,  — 
Jaj  annak,  aki  abból  csak  bábokat  farag !» 

Szólott,  s  a  honvadászó  szilaj,  vitéz  hadak 
A  párducos  Árpáddal  előrezúgtanak  : 
Kürt  harsan,  szól  az  ének,  a  harcra  felhivó, 
A  felriasztott  ország  egy  óriás  echó. 

És  Kárpát  hegytetőjén  fenn  áll  az  ősz  vezér, 
Egekbe  nyújtott  karral  áldást  a  népre  kér  : 
Hosszú  fehér  fürtével  szellők  enyelgenek, 
Lelkében  egy  leendő  hon  almi  rezgenek! 

ÁRPÁD,  A  HONALAPÍTÓ. 

Kié  a  gazdag  tartomány 
Közötte  a  Tiszának? 
Bolgárok  népe  hódol  ott 
A  nagyhirü  Z alánnak  ; 
A  gabnagazdag  rónaság 
Arany  kalásszal  tartja  ki, 
Alpár  bizalmas  mezeje 
Marhát,  lovat  tenyészt  neki. 

De  rögtönebben,  mint  a  nyár 
Felhői  megtolúlnak, 
Árpáddal  a  magyar  hadak 
Mély  Ungon  átnyomúlnak. 
A  két  had  összeütközik. 
Nincs  irgalom,   nincs  kegyelem  ; 
A  harc  után  kürt  harsadoz  : 
Magyar  hadé  a  győzelem! 

Ki  ül  Biharban  oly  dúsan 
Gyémánt  s  arany  ruhában? 
Toborzó,  hanga,  vígalom 
És  lakma  mámorában? 
Aklában  annyi  pompa  ló. 
Mint  háremében  kéj  leány  ; 
Ki  volna  más  mint  Mén-Maróth, 
A  chazar  herceg,  trónusán. 

De  rögtönebben,  mint  az  ár. 
Mely  hegytetőrül  ömlik, 
Árpáddal  a  magyar  hadak 
Bihart  körülözönlik  ; 
A  két  had  összeütközik. 
Nincs  irgalom,  nincs  kegyelem,  - 
A  harc  után  kürt  rívadoz  : 
Magyar  hadé  a  győzelem! 

Mi  ország  az,  megette  ott 
A  roppant  rengetegnek, 
Hol  a  hegyek  aknáiban 
Sö  és  arany  teremnek? 
Erdély  az,  a  vitéz  Geló 
Oláh  hercegnek  székhelye, 
Nagy  Etelénk  megtört  hada 
Maradványának  menhelye. 

De  rögtönebben  mint  az  ég 
Villáma  földre  csattan, 
Árpáddal  a  magyar  sereg 
Serény  lovára  pattan  ; 
A  két  had  összeütközik 
Nincs  irgalom,  nincs  kegyelem, 
A  harc  után  kürt  harsadoz  : 
Magyar  hadé  a  győzelem! 

Mely  nép  tanyáz  dús  telkein 

A  szép  Pannoniának, 

Mely  völggyel,  heggyel  változik 

Bal  partin  a  Dunának? 

Rómának  sarjadékai 

Egy  új  édent  tenyésztnek  itt, 

Ekét  hordozva  téréin. 

Borággal  hintve  hegyeit. 

De  rögtönebb  mint  gondolat, 
Partján  Kelemföldének, 
Árpáddal  a  magyar  hadak 
Dunán  is  átkelének. 
A  két  had  összeütközik. 
Nincs  irgalom,  nincs  kegyelem,  - 
A  harc  után  kürt  rívadoz  : 
Magyar  hadé  a  győzelem! 

S  volnál  kétszer  hatalmasabb 
Mint  vagy,  tótok  királya! 
Hires  Szvatoplug  téged  is 
Lesújt  a  harc  viszálya  ; 

Istennek  szól  itt  végzete, 
Istennek  sújt  itt  ostora, 
Amerre  mégyen,  győzni  fog 
A  magyaroknak  tábora. 

És  menne  még  tovább  is  így, 

Ország  után  országra  ; 

De  hármat  üt  Árpád  vezér 

Rettentő  paizsára. 

Az  első  sziklaroppanás, 

A  másik  tengerbődület, 

A  harmadik  kemény  ütés 

Miként  az  égi  dörrenet. 

Elsőre  a  kemény  hadak 

Rohantukban  megállnak. 

Másikra  mint  a  raj  sereg 

Árpád  körébe  szállnak. 

A  harmadikra  csend  leszen 

Mérföldnyi  messzeség  fölött, 

S   a  hős  —  egy   féüsten   —   feláll 

Kétszázezer  vitéz  között. 

«Hová,  hová  vitéz  sereg? 

Mindennek  van  határa!* 

Szól  a  vezér  s  mint  nap  kisüt 

A  fenség  homlokára. 

«Az  ősi  föld  megnyerve  már, 

Ennél  egyéb  nem  kell  nekünk,  — ■ 

Hazát  szerezni  volt  a  cél, 

A  véres  harc,  csak  eszközünk. 

A  nyert  hazát  megtartani 
Lesz  szívünk  aggodalma  ; 
Erő,  egység,  közértelem, 
Nagy  nemzetünk  hatalma! 
Elég  a  harc,  elég  a  vér, 
Nem  dicstelen,  ha  pihenünk,  — 
A  munka  végbevíve  már. 
Most  halljon  hálát  istenünk!* 

És  régi,  ős  szokás  szerint 
Nagy  áldomást  ütének, 
Fehér  lovakkal  áldozók 
A  magyarok  istenének. 
S  közben  miként  éjszak  szele 
Ha  végig  zúg  völgyön  hegyen, 
Hangzék  az  összes  háladal 
Hatalmas-ékes-lelkesen ! 

S  eljöttek  a  hon  apjai, 
A  nemzet  hét  vezére, 
Győzelmök  zsengéit  tevén 
Az  oltár  szent  kövére  ; 
Elhozta  a  sik  pásztora 
Marháját  és  föltette  azt, 
A  hegy  lakója  színborát. 
Arany  kalászát  a  paraszt. 

Eljöttek  a  hókeblü  nők. 
Ékei  az  iij  hazának, 
S  a  tűz  előtt  letérdelek 
Buzgón  imádkozának  : 
«0h  magyaroknak  istene! 
Oh  áldd  meg  azt  a  nemzetet! 
Adj  néki  mindent  ami  kell. 
Adj  egyetértő  érzetet !» 

ZOLTÁN,  A  BÍRÓ. 

Harsog  a  kürt  csengő  riadása. 
Messze  fémlik  zászlók  lobogása, 
Győző  Zoltán  győzödelmi  had  ja. 
Merre  mégyen,  a  babért  aratja. 

Megy  pusztítva  délnek,  éjszakának, 
S  nincsenek  kik  ellenállhatának  : 
Sarc  alatt  a  németek  császára  ; 
Néki  hódol  Konstantinnak  vára. 

S  zeng  a  kürtök  csengő  riadása, 
S  szól  a  zászlók  néma  lobogása  : 
«Jaj  a  fejnek,  jaj  s  halál  a  karnak, 
Ellenállni  mely  mer  a  magyarnak. » 

Mégis,  mégis  ellenállni  mernek, 
Frigy szegőleg  kik  fegyvert  emelnek, 
Balga  népi  nagy  Lombardiának, 
Hős  Berengár  fényes  országának. 

Mint  a  bércről  zúduló  vizomlás, 
Jött  közéjök  káros  meghasonlás  ; 
önfejét  a  balga  nép  megunta, 
S  hős  Berengár  életére  ronta. 

Szertedúlá  szép  királyi  várát, 
összetépé  bíboros  palástját. 
Őt  bitónak  tüze  karvasára 
Földnek,  égnek  botránkozására. 

Hős  Berengár,  dísze  korszakának, 
Frigyes  társa  volt  Áipád  fiának. 
«Istenemre!  aki  él  felettünk.. 
Ezt  a  népet  meg  illik  fenyitnünk!» 

Monda  s  eljött  győzödelmi  Zoltán, 
Megbizottan  nagy  hatalma  voltán, 
S  zeng  a  kürtök  csengő  riadása, 
S  szól  a  zászlók  néma  lobogása  : 

«Fel,   gonosz  nép,   fel,   véres  csatárai 
Véretek  lesz  s  légyen  a  had  ára! 
Fel,  csatára,  pártütők,  ki  vagytok! 
A  bírónak  szörnyű  számot  adtok. 

Kik  királytokat  meggyilkolátok, 
Szép  palástját  összeszaggatátok, 
Öt  tűzetek  rút  bitó  hegyére, 
S  mégis  éltek  földnek  szégyenére!* 

S  büntetőleg  rá  ront  Páviára, 
A  nagy  ország  első  városára  ; 
A  kerítést  fegyver  árja  bontja, 
Háztetőit  láng  s  hamuba  ontja. 

S  merre  elhat  győző  karja,  vért  ont, 
S  merre  pillant,  véritéletet  mond, 
S  pártütő,  ha  még  két  annyi  volna, 
Vérbünéért  mind  rakásra  hullna. 

Boszu-harcát  így  végezte  Zoltán, 
S  rettegek  őt  nagy  hatalma  voltán 
Nagy  Csepeltől  délnek,  éjszakáig, 
S  fel  keletnek  Konstantin  váráig. 


LEHEL  KÜRTJE. 

Hős  Lehelnek  szózatos  kürtéről 
Hir  maradt  a  régi  szép  időből. 
És  ha  híre  volt  a  kürt  szavának. 
Nem  kisebb  volt  sulyja  hős  karának. 

Mint  levente  még  a  hét  vezérrel 
Ázsiából  ifjan  költözék  el ; 
Kürté  volt  a  nemzet  nagy  zsoltára, 
Valahányszor  kelt  véres  csatára. 

Kürté  volt  a  győzedelmi  ének 
Diadalban  Árpád  nemzetének. 
Kürté  nyögdelt  szomorú  torában. 
Valahányszor  gyásza  volt  csatában. 

Most  az  ifjú  ho.sszu  szép  hajának 
Hollójával,  hattyúk  párulának, 
S  kürté  már  csak  régiség  díszéül 
Függ  szalagján  hős  csipejérül. 

Hős  Lehelnek  untig  volt  csatája, 
S  gyászt,  csak  egy  volt,  mely  hozott  reája. 
Német  Augsburg  éré  megbukását, 
Ottó  császár  verte  rája  láncát. 

Szálig  elhullt,  mint  midőn  kaszálván 
Nem  marad  meg  a  fü  árva  szálán. 
Szálig  elhullt  húszezer  vitéze. 
Húszezer  más  hullt  a  Lech  vizébe. 

öt  lováról  harcának  közötte 
Durva  német  dárdával  ütötte. 
Négyen  álltak  össze,  folyván  vére, 
A  vitéznek  megkötözésére. 

S  elvivék  a  császár  udvarába. 
Mint  rablónak  kötve  keze-lába  ; 
Ottó  császár  fényes  udvarában 
Diadalnak  vannak  mámorában. 

Mint  a  puszták  szörnyű  hiénája 
A  halottat  sirból  is  kivájja, 
Körbe  Ottó  gyűjt  élőt,  halottat, 
És  fölöttük  véritéletet  tart. 

S  mint  a  gj^ermek  gyönyörét  találja. 
Ha  fejenként  a  mákot  kaszálja, 
Ugy  találja  kedvét  Ottó  benne. 
Ha  magyarfej  még  kétannyi  lenne. 

S  már  a  szörnyű  mészárlás  fogytán  van. 
Amidőn  új  ötlet  kél  agyában. 
Hét  magyar  van  élve  még,  szegények 
Mind  heten  szép  és  ifjú  legények. 

Mind  a  hétnek  megbocsát  a  császár  ; 
Egy  helyett  de  rajok  két  halál  vár. 
Megcsonkítva  orr-  s  fülek  hiával 
Rakva  lesznek  gúny  gyalázatával. 

És  hajón  elküldi  a  Rajnára, 
Küldi  onnan  őket  a  Dunára  ; 
Megizenvén  gőggel  a  magyarnak, 
Hogy  ha  jőnek,  ily  sorsot  aratnak. 

Hős  Lehelnek  vére  rég  habot  hány 
Meg-megrázza  láncát  hősi  karján. 
Élni  nem  tud  szörnyű  szégyenében, 
S  halni  nem  bír  kínja  tengerében. 

<(Mért  e  késés?  —  szól  fájó  haraggal  — 
Mért  nem  öltök  százszoros  halállal? 
Életemmel  nem  csere-beréltek. 
Hogyha  érttem  váltságot  reméltek?* 

«Meglakolsz  még  te  is !  —  mond  a  császár  — 
Rád,  vezérül,  fényesebb  halál  vár  ; 
De  előbb  mint  a  vérpadra  mennél, 
Szívességet  mivelünk  tehetnél. 

Hős  kürtödről,  mely  függ  oldaladnál, 
S  nagy  hírével  félvilágra  szolgál. 
Ügy  beszélik,  eddig  csak  víg  ének 
Harsogott  le  Árpád  nemzetének. 

Kandi  volnék  hallanom,  miként  szól 

A  szomorú  ének  ajkaidról, 

Fújj  halotti  nótát  társaidnak, 

S  rá,  ha  tetszik,  búcsúzót  magadnak.* 

Mond  a  császár  sértő  gúnykacajjal. 
Tréfát  űzve  védtelen  fogollyal. 
«Megteszem!»  mond  hős  Lehel  dühében  ; 
Mert  nagy  ötlet  lobban  fel  fejében. 

És  azonnal  oldatik  bilincse  ; 
Jobb  karában  lehet  újra  kincse, 
Ifjúsága  szózatos  barátja. 
Most  utósó  tette  vég  istápja. 

És  kilépvén  a  császár  elébe, 
Ahelyett,  hogy  kezdne  gyászzenébe, 
Hősi  kürtét  két  kezére  kapja, 
S  le  a  császár  rőt  fejére  csapja. 

«Menj  előre  —  mond  —  a  más  világra! 
Tégy  magadnak  szert,  ha  kell,  szolgára! 
És  ha  szolga  kell  a  szellemeknek, 
Ottan  is  te  szolgálsz  hős  Lehelnek. » 

Szólt,  s  utósó  hangja  volt  szavának. 
Kürté  és  a  hős  elnémulának  ; 
Kürté  Ottó  homlokán  hasadt  szét. 
A  hőst  Ottó  népe  vágta  százrét. 


BANK-BÁN. 

«Fel,  nemes  bán,  hősök  sarjadéka! 
Mikre  vársz  még,  mik  történjenek? 
Lecsapott  már,  gyújtott  is  a  villám, 
Károdat  nincs,  aki  mérje  meg. 
Fel,  nemes  bán,  véres  nagy  munkára, 
Csordultig  telt  a  bün  pohara! 

Megfogadtad  a  király  parancsát, 
El-  s  bejártad  a  bomló  hazát ; 
Csillapítál  nemesek  haragján. 
Megkönnyíted  a  paraszt  baját : 
Szép  hazádhoz  gondjaid  ragadnak  .  .. 
Csak  magadra  gondja  nincs  magadnak! 

Ifjú  nődet  kedves  gyermekével 

Kire  hagytad,  elfeledted-e? 

A  királyné,  Gertrúd  udvarában  .  .  . 

Vajh,  ne  hoztad  soha  őt  ide! 

Menj,  s  ha  nődet  halva  nem  találod, 

Vajha  úgy  leld,  hogy  ne  kérd  halálod!* 


Ily  szavakkal  rázza  fel  nyugából 

A  sötét  hír  Bánk  bán  éjjelét, 

S  mint  a  tengert  szélvész  ordítása, 

Fölhasítja  a  bán  kebelét. 

S  kél  a  bajnok  .  .  .  lelke  háborában 

Tengerénél  rémesb  áradás  van! 

S  megy  rohanva,  megy  magas  haraggal, 

Éjjel,  nappal  fáradatlanul ; 

Gyors  lováról,  mely  miként  vihar  száll, 

A  fehér  tajték  rongyolva  hull. 

Mint  vitorla,  messze  leng  serénye  ; 

Nő,  fogy  a  hős  áltató  reménye. 

És,  amint  megy,  és  amint  közelget. 
Érve,  hagyva  várost  és  falut. 
Minden  nyommal  rémesebb,  valóbb  lesz 
A  sötét  hir,  mely  fülébe  jut  : 
A  csel  és  bűn  háza  tűzhelyének 
LegrejteUehh  szentélyéig  érnek. 

A  királyné  tobzó  udvarába 
Feslett  öccse,  Eckbert,  költözött  ; 
A  lovagggal  a  rén}'  csarnokában 
A  hivalgás  büntábort  ütött. 
S  a  királyné  helybehag^'A^a  nézi. 
Bűnre  bűnét  öccse  mint  tetézi. 

Sőt  a  trónnak  tág  redőzetében 
Mint  ügyes  pók  megvonván  magát, 
ön  kezével  oldja  és  csomózzál 
A  cseleknek  ármányfonalát, 
S  míg  a  hánné  a  szövőt  csodálja  : 
Már  nyakára  gombolyúl  fonala!  .  .  . 

Mint  virágszál,  mely  száron  törött  meg, 
Bánk  előtt  bús  hölgye  elborul ; 
Gyászalakján  bűnös  ártatlanság, 
Szép  szeméből  sürü  könnye  hiill. 


Garay  János  munkái. 


l63 


Vád  és  mentség  ajka  vallomása, 
De  szavát  elfojtja  zokogása. 

S  a  kevés  szó  többet  mond  a  férjnek 
Mint  ezer  nyelv  vádja  dörgene! 
E  tekintet,  melyben  lángirással 
Van  felirva  vesztett  édene, 
Lelke  lelkét  járja  át  a  bánnak  — 
Nincs  határa  már  indulatának! 

Megy,  miként  megy  nőf osztott  oroszlán, 

Melynek  ártó  dühét  fölverek  ; 

Kebelében  elrablott  szerelme 

S  meggyalázott  féríisága  ég! 

De  előbb,  mint  fogna  végmeréshez, 

Még  betér  az  ország  érsekéhez. 

«Adj  tanácsot  lelkeknek  birája! 
Mondj  igazt  bűn  s  büntetés  felett. » 
S  elsorolja,  mikkel  a  királyné 
Nemzet  és  hon  ellen  vétkezett  ; 
Hozzá  adja  hölgye  eseményét,  — 
És  az  érsek  adja  véleményét : 

«A  királjmét  meggyilkolni  nem  kell, 
—  Mond  a  főpap  —  tartózkodni  jó. 
Ha  egyez  mind,  én  nem  mondok  ellen* 
Monda,  s  aj  kin  kétes  volt  a  szó. 
De  olaj  az  a  bánnak  tüzére,  — 
Karja  szörnyet  csattant  fegyverére. 

S  már  Fejérvártt,  Gertrúd  udvarában, 

A  királyné  termiben  vagyon  ; 

A  királyné  két  kicsin  fiával 

Játszadozva  ül  a  trónuson. 

Mint  az  angyalt  végitélet  napján, 

Áll  előtte  s  vádját  dörgi  Báníc  bán. 

«Drága  kincs  volt  bízva  mindkettőnkre 
A  király  országát  bizta  rám  : 
Én  kezedre,  Gertrúd!  éltem  üdvét, 
Mindenem,  mi  volt,  nőmet  bizám  ; 
Én  beváltam,  mit  reám  bizának, 
Véde  voltam  trónnak  és  hazának. 

De  te  hitlen  megcsalád  a  bízót! 

—  Mond  a  bán  s  rettentő  lesz  szava  — 

ön  magad  lől  (kincsemnek  lakatja) 

A  megőrzendő  kincs  tolvaja. 

Vedd  el  a  díjt!»  Gertrúd  összerémül .  , 

Künn  van  a  kard  a  bán  hüvelyébül! 

«Pártütő!  sikolt  Gertrúd  —  királyod, 
És  urad  vérére  fensz  kezet  ?» 
És  elébe  tartja  két  kezével 
Mentő  pajzsul  a  két  gyermeket. 
«Istenemre!  —  mond  a  bán  kevélyen  — 
Bántódása  egyiknek  se  légyen! 

A  király,  és  vére  szent  előttem. 
Érte  élek,  érte  meghalok  ; 
De  ki  vérem-  és  nevembe  gázol, 
Annak  vérrel  s  karddal  számolok!)) 
A  királyné  szívben  sujtolá  őt  : 
ö  szivén  találta  a  királynőt! 

IV.  BÉLA. 
I. 

SAJÓ. 

Mi  rémjelek  borongnak  az  égnek  sátorán? 
A  végitélet  napja  közelg-e  vészlován? 
Egyszerre,  mintha  fát\^ol  borítná  az  eget, 
Nap  és  hold  elborulnak  a  Kárpátok  felett. 

A  sürü,  éji  fátyol  nem  éjnek  fellege, 

Az  égre  a  latárnak  borítja  serege, 

Mely  szép  hazánkra  hozván  rettentő  táborát, 

Mérföldre  fölkavarja  az  út  szálló  porát. 

Mi  az,  mi  a  nagy  égen,  mint  szörnyű  vérvonal 
Hosszan,  végig  pirosuk  szikrázó  lángival? 
Az  a  tatárseregnek  lángzó  szövétneke  .  .  . 
Dúlt  városok  s  falvaknak  világító  tüze. 

S  te  felsüvöltő  szélvész  mi  szörnyen  ordítasz! 
Nem,  nem!  tatárüvöltés  s  haldoklók  jaja  az, 
Mi  mint  orkánüvöltés  dugult  fülekbe  zúg. 
Mi  minden  kőszikláról  mint  visszhang  visszabúg. 

És  már  a  tüz  világa,  s  a  vész  orkánszava 
Erdélytől  a  Tiszáig  s  onnét  Pestig  juta : 
Ott  Béla,  a  vesző  hon  sujtolt  királya  jár, 
Hadakra  a  hazából  s  segédsergekre  vár. 

Tőn  véd-  és  támadásra  lépést  a  fejdelem. 
Mint    a  hazának  atj'ja,   mint  hős  vagyon  jelen. 
Királyi  köntösére  páncélát  ölti  föl  ; 
Példája  vagy  gyémántja,  mely  inkább  tündököl? 

Hiába!  mert  az  átok  megint  megújula. 
Nemzet  s  király  között  a  hasonlás  angyala! 
Az  ország  főzászlósi  sértett  érdek  miatt 
Bélát  közös  veszélyben  ott  hagyják  Pest  alatt. 

Mások,  hiú  gyanúból  s  féltékenység  miatt, 
Hogy  keggyel  nézi  Béla  a  hősi  ki'mokat, 
Vak  dühvei  a  kunoknak  gyilkolják  ezreit. 
Kiket  közös  seregben  ő  a  tatárra  vitt. 

így  áll  viharban  a  tölgy  a  róna  síkjain, 
Míg  nap  sütött,  kerestek  enyhülést  árnyain, 
De  most,  midőn  sudárán  villámok  dörgenek, 
Messzére  elkerülik  a  gyávák  s  hűtlenek. 

De  az  megedzve  állja  a  zápor  ostromát, 
Felfogja  zöld  sudara  a  villám  lángkarát ; 
így  Béla  a  tatárral  vérengző  síkra  kel, 
S  tábort  üt  a  Sajónál  királyi  népivel. 

Túl  rettentő  sokával  a  nagy  tatársereg, 
Mint  áradat  közéig  és  közelbre  hempelyeg  ; 
Vezére  a  viharnak  a  khán,  Batú,  maga. 
Mint  üstökös  ragyog  ki  gyémántos  kalpaga. 

Kezében  a  vezérkard  mint  villám  tündököl. 
Mely  megcsillámlik,  cikkáz,  lesújt  és  öldököl. 
Jaj,  ahol  a  halálnak  e  rém  kaszája  jár. 
Ott  pusztulást  s  veszélyt  szór  egy  millió  tatár. 

És  már  a  támadásra  jelt  ád  a  szörnyű  kard  ; 
Véres  tusára  látni  fölkelni  a  magyart. 
Mint  két  üvöltő  szélvész,  mindkettő  iszonyú, 
Ront  egymás  ellenébe  hős  Béla  és  Batú. 

Keletről  jő  az  egyik,  nyugatról  jő  emez, 
A  tengeren  mindkettő  egymás  hajába  vesz, 
Alattok  a  hullámok  rongyokká  hullanak, 
Fölöttök  a  nap  és  hold  rég  elborúltanak. 

Vad  lárma  és  üvöltés  jelentik  a  vihart, 
Sürü  nyü-föllegekben  tüzes  villám  a  kard, 
A  dárda  s  pajzs  recsegnek,  az  élet  és  halál, 
Egymást  övön  ragadva,  véres  tusában  áll. 

Kálmán  királyi  herceg  halálra  sebesül, 
A  hid,  hiába  vedé,  tatárkézre  kerül, 
A  vad  raj  elborítja  Bélának  táborát, 
Isten  karának  érzik  elsujtott  ostorát. 

Hiába  van  csatájok,  a  meggy őzöttek  ők, 
Hiába  van  futások,  elérik  az  űzők! 
Két  napn^d  messzeségre  nincs  más  mint  holttetem 
A  harcnak  aratása  Sajónak  mentiben. 

Halotti  közt  két  érsek,  sok  püspök  és  apát 
A  hon  nemességével  vegyíti  hűlt  porát ; 
A  köz  halottak  számát  íci  számíthatja  meg? 
A  tenger  fövényében  ők  a  homokszemek. 

Csak  Béla  a  király  fut  had  nélkül,  úttalan, 
Királyi  lelke  törve  nincsen,  csak  sújtva  van. 
Az  alkony  végsugára  gyászában  látja  őt, 
Hozand-e  hajnalával  honának  jobb  jövőt? 


2. 

BÉLA  FUTÁSA. 

Csillag  futott-e  végig  az  égnek  szőnyegén? 
Vagy  lánglövellő  villám  rohant  át  fölíegén? 

A  csillag  és  a  villám  a  földre  leszakadt ; 
A  magyarok  királya  tatár  elől  szalad! 

Kicsiny  kíséretében  csak  két  vitéz  üget ; 
A  többi,  hü  népével,  Sajónál  ott  veszett. 

Jobb  oldalán  az  egyik,  a  másik  fut  balul ; 
Utánok  a  tatárság  közelb,  közelb  nyomul. 

A  két  vitéz  :  Forgách  volt  s  Rugacs,  két  hősi  vér. 
Mindkettő  halni  készen  a  fejedelemér'. 

«Elő,  elő!  —  kiáltják  —  van  még,  uram,  remény!* 
De  a  király  alatt  rogy,  s  kidől  a  harci  mén  .  .  . 

Egy  perc  is  veszteség  itt ;  nem  gondolnak  soká  ; 
S  Forgách  lovát  odadja  a  bús  király  alá. 

íFuss,  fuss!  a  szent  hazáért  még  néked  élni  kell  ; 
Éretted  és  hazámért,  hadd,  én  veszhessek  el!» 

Szól,  és  a  hü  bajtársnak  már  csak  kezével  int  ; 
S  az  és  királya  szállnak  mint  szél  s  vihar  megint. 

Ö,  mint  a  zúgó  árnak  a  szikla  gátot  ád. 
Percekre  bár,  feltartja  az  űzők  táborát.  — 

Hiába!  a  tatárság  közelb,  közelb  nyomul, 
Nyil  éri  Béla  ménét  s  a  mén  a  földre  hull. 

Egy  perc  is  veszteség  itt,  segély  egy  pillanat, 
S  Rugacs,  Forgách  hű  mása,  nem  tűnődik  sokat, 

Lepattan  ön  lováról,  rá  tolja  a  királyt, 
S  utána  biztatólag  szent  hűséggel  kiált  : 

«Fuss,  fuss!  a  szent  hazáért,  még  néked  élni  kell  ; 
Éretted  és  hazámért,  hadd,  én  veszhessek  el!» 

S  az  árözönnek  ő  is  egy  új  sziklája  áll ; 

S  ujabb  lován  megmentve  van  Béla,  a  király! 

így  ér  Pozsony  várába,  Pozsonyból  Bécsbe  fut. 
De  itt  —  farkastorokból  tigriskörmökbe  jut. 

Amott  a  nyilt  ellenség  feldúlta  táborát. 
Itt  kincse  és  javától  megfosztja  ál-barát. 

Szomszédja,  Fridrik  császár,  a  nyújtott  menhelyért. 
Három  megyét  vesz  tőle  s  gyalázatos  hűbért. 


S  áll  Béla,  mint  viharban  hajótört  gálya  áll, 
Mely  a  vészből  kimentve  kalóz  kezére  száll. 

Egy  kincse  van  szegénynek  és  egy  reménye  még 
Leikének  öntudat] a,  s  melyben  bizott,  az  ég. 

S  meglelni  a  végekben  nejét  és  gyermekét, 
A  búj  dosásnak  újra  íelölti  szőrmezét. 

Útjára  két  barátja  maradt  :  az  éji  vész, 
S  mely  sujtolá  és  edzé  lelkét,  a  szenvedés. 

így  jut  Dalniátiáig,  egy  tört,  zúzott  hajó  .  .  . 
Királyi  sors!  jó  s  rosszban  emberként  osztozó! 


3- 
A  HON  HELYREÁLLÍTÓJA. 

Egy  férfi  lépdel,  vándorbot  kezében. 
Árpád  honában  völgyön,  ormon  át, 
Vállán  bíborból  elviselt  palást  csüng. 
Fején  tövisből  hordoz  koronát. 
Hős  Béla  tér,  a  magyarok  királya, 
Nagy  bújdosásból  vissza  dúlt  hónába. 

S  amerre  jő,  amerre  néz  szemével, 
Romlás  amit  lát,  gyász  és  pusztaság. 
«Vagy  nem  hazám  e  föld  s  nem  ismerek  rá, 
Vagy  nyomtalan  kihalt  itt  a  világ !» 
Szól  és  tovább  megy  és  minél  tovább  ér. 
Ajkán  eláll  a  szó,  szivében  a  vér. 

A  gazdag  Alföld  áldott  rónaságán. 
Hol  hónaljig  nőtt  a  dús  gabnaszár, 
Hol  zöld  mezőben  száz  gőböly  tanyázott, 
Száz  ménes  ugrált,  puszta  a  határ. 
Mérföldre  holtak  és  csontok  hevernek, 
Vad  farkasoknak  s  éh  hollóseregnek. 

Az  elhagyott  út  járatlan  terűjén 
Pergő  szekérnek  nem  hallod  zaját, 
És  mérföldekről  mérföldekre  nézvén, 
Embernek,  lónak  nem  látod  nyomát. 
Tört  nyil,  hasadt  pajzs  födte  el  a  pályát, 
Vagy  gyepfü  rázza  szélben  gyomszakáiiát . 

A  városok  s  faluk  hová  tünének? 
Csak  égett,  csonka  tornyok  látszanak, 
Ház  és  lakásnak  csak  helyét  találod, 
Hol  vértül  áznak  a  feldúlt  falak. 
Mint  a  síroknak  nincs  élő  lakó j ok  ; 
Szél  és  vihar  lett  puszta  sirató j  ok. 

Ember  csak  itt-ott  szédelg  bújdosásban. 
Kémkedve  jár  s  rettegve  néz  körül, 
S  karddal  kezében  vijja  kenyerét  ki 
Éh  farkasoknak  rabló  körmibül, 
Mi  szörnyű  vésznek  járt  itt  rémes  ára? 
Mely  annyi  gyászt  borított  e  hazára? 

A  vad  tatárnak  dúlt  itt  szörnyű  hadja, 
Mely  irgalmat  nem  ismer,  nem  keg^/et ; 
Mely  a  csatának  csak  vérét  kivánja 
Vitéz  tusán  nyert  hősbabér  helyett. 
Mely  mint  a  hernyó  szállván  a  virágra, 
Nem  haagyja,  mignem  össze-vissza  rágja. 

Eljöttek  ők,  égettek,  pusztítanak, 

Kezökben  a  kard  hóhérkés  vala. 

Az  asszony  is,  szelíd  nemét  tagadva. 

Bőszült  kezekkel  asszonyt  gyilkola. 

S  a  gyermek  —  ég  és  földnek  iszonyára  — 

Gyermekfej  eket  tűzdelt  dárdájára. 

És  amit  ők  még  el  nem  pusztítanak. 

Elpusztította  azt  az  éh  halál. 

Mely  annyi  ínség  s  veszteség  után  is 

Végső  csapásul  a  hazára  száll. 

Mióta  isten  népeket  teremtett, 

Nem  volt  ekképen  még  büntetve  nemzet! 

De  a  királynak  lelke  nem  törik  meg, 
Gyémántból  alkotá  azt  a  nagy  ég  ; 
Magas  tökéllet  lángja  kél  szivében, 
Tökélletében  esküt  esküvék. 
Rákos  mezőjén  monda  el  imáját  : 
«Ujjá  teremtni  hamvából  hazáját. ►> 

Alant  repül,  sarat  horzsol  a  fecske  ; 
A  fellegig  száll  a  királyi  sas  ; 
így  Béla  lelke,  tettpályát  keresvén, 
Azt  nézi  ami  nagy,  dicső,  magas! 
Mik  Herkules  munkái  a  regében, 
A  munka  mellett,  amit  Béla  tészen? 

Miként  a  pásztorkürtnek  hangzatára 
Az  elszéledt  nyáj  egyben  összefut : 
Erdők  s  hegyekből  a  király  szavára 
Az  elriadt  nép  újra  vissza  jut. 
Ásót,  kapát  vesz,  szánt  és  vet  vagy  épit. 
Mint  hangya  rakja,  hordja  fel  hajiékit. 

S  mint  jótevő  esőre  föld  öléből 
Zölden  mosolygva  a  vetés  kibú  : 
A  lelkesítő  fejedelem  szavára 
Föléled  üjra  város  és  falú. 
Az  emberek  tanyát  ütnek  ;  közikbe 
Új  szorgalommal  új  léc  költözik  be. 
Magának  a  hős,  Pestnek  ellenében, 
A  hegytetőn  emel  fényes  lakot, 
Onnan  tekint  el  lelke  örömében 
Az  új  hazára,  melj'et  alkotott. 
S  kulcsolt  kezekkel  kér  áldást  reája  : 
rtSoká  viruljon  a  magyar  hazája. » 


171 


SZENT  LASZLO-BOL. 

BEVEZETÉS. 

A  dicső  hőst,  kit  magasztal  énekem, 
Rég  dicsőnek,  szentnek  tartja  nemzetem  ; 
Nyolcszáz  éve,  hogy  László  a  nagy  kiráy, 
A  magyar  nép  hírkönyvébe  írva  áll. 

Származásra  nem  volt  nála  nemesebb, 
Lelki,  testi  ékességre  senki  szebb  ; 
Hős  apától,  szép  anyának  gyermeke. 
Nagynak,  szépnek  rá  volt  ütve  bélyege. 

Mint  az  erdő  fái  közt  a  cédrus  áll, 
Termetesb  és  szebb  vala  több  társinál ; 
És  ha  ott  állt  seregének  közötte. 
Meghaladta  vállal  őket  termete. 

A  csatában  mint  oroszlán  oly  erős, 
Rettenetes,  győzedelmes  volt  a  hős  ; 
Béke  napján,  a  tanácsban,  trónuson 
Bölcseséggel  s  ésszel  győzött  a  bajon. 

Mi  csodája,  hogy  ha  híre  nagy  leve, 
S  tíz  országban  szertehangzék  hős  neve? 
Ifja,  véne  tisztelettel  ment  felé. 
Asszony  és  lány  szép  szemét  rajt  feledé? 

S  hosszú  nyolcszáz  év  után  is  a  magyar, 
Ha  nagy  és  jó  és  dicső  királyt  akar  : 
Nem  kivan  más  fejedelmet  trónusán, 
Csak  minő  volt  László  király  hajdanán. 

Ily  dicső  hőst,  ily  királyt  édes  nekem, 
Hosszú  nyolcszáz  év  után  is  zengenem  ; 
S  életének  nagy  könyvében  nézve  szét, 
Énekemmel  megdicsőjtnem  szent  nevét. 

Elbeszélnem,  lengyel  földön  ifjúvá 
Mint  nevelték  ifiuból  férfivá  ; 
Mint  ohajtá  látni  e  hont  egykoron, 
Mint  s  mikor  jött,  s  hogy  fogadta  itt  a  hon 

Mint  jelenté  ki  magát  Isten  neki, 
Nagy  dolgokra  őt  korán  jelelve  ki ; 
Elbeszélnem  szép  Etelkét,  ama  nőt, 
Kit  szerelme  csodásan  sorsába  szőtt ; 

Mint  vezette  isten  ujja  mindenütt, 
Mint  hevíté  kebelét  az  égi  hit, 
Híres  bárdját,  Szög  lovát  hol  mint  nyeré, 
Mikkel  annyi  ellenségét  megveré  ; 

Mint  vivá  ki  első  harcát  a  hitért, 
Szíve  lányát  áldozván  fel  hit-  s  honért  ; 
És  megölvén  Vatha  Jánost,  mint  leve 
A  hazában  híres  és  nagy  hős  neve  ; 

Mint  szolgála  nemzetét,  s  a  drága  hont, 
Mily  hűséggel  az  ingatag  Salamont ; 
Cserhalomnál  mily  dicsőén  harcola, 
S  lett  az  üldött  nőerény  védangyala  ; 

Hol  szerelme  csak  azért  tűnt  újra  fel. 
Hogy  magát  és  földi  gerjét  a  kebel 
Üjra  s  ismét  megtagadja,  —  mert  miként 
Tűz  a  kőt,  úgy  edzi  próba  az  erényt  — 

S  haza  térvén  a  hadaknak  hős  fia, 
ős  Biharban  milyen  éltet  él  vala ; 
Hol  a  szép  nő  s  kedves,  édes  gyermekek 
Babérihoz  virágokat  fűztenek  ; 

Elbeszélnem  Nándorvárnak  ostromát, 
S  melylyel  ott  éltét  megmentek,  a  csodát, 
S  mint  bomolt  fel  a  csatában  Salamon 
S  bátyjai  közt  a  testvéri  bizalom  ; 

Mint  üldözte  Vida  gróf  a  hősöket, 
Vida  ellen  Gejzát  mint  mentette  meg  ; 
Mint  véré  meg  Mogyoródnál  Salamont, 
Tőle  s  Vidtől  szabadítván  meg  a  hont  ; 

Mint  emelte  trónra  őt  a  hon  szava 
Gejza  után,  ugy  hozván  a  köz  java  ; 
Mint  virágzott  Magyarország  általa, 
Mely  alatta  boldog,  fényes  s  nagy  vala  ; 

Mint  tartá  fenn  önállásban  a  hazát, 
Henrik  és  a  pápa  ellen  trónusát  ; 
Salamonnal  mennyi  volt  még  a  baja, 
Akiért  majd  német,  majd  kún  harcola  ; 

Mint  tisztelte  szent  Istvánnak  hamvait, 
Akit  Isten  szentéi  sorába  vitt ; 
Emlékének  szerze  fényes  ünnepet. 
Melyet  fénnyel  máig  ül  a  kegyelet. 

Édes  erről  emlékeznem  énnekem, 
Hosszú  nyolcszáz  év  után  is  zengenem, 
Mint  csatolt  a  honhoz  két  új  társhazát, 
A  horvát-  és  gácsországi  koronát  ; 

Mint  véré  meg  a  kunok  bősz  táborát, 
Tévén  Isten  által  egy  és  más  csodát ; 
Mint  ölé  meg  a  nagy  Ákost ;  mint  adott 
Vert  hadának  Zagyva  mentén  új  lakot  ; 

Mint  végezte  nagy,  malasztos  életét. 
Mint  temették  Váradon  el  tetemét  ; 
Mint  gyászolta  három  évig  nemzete, 
S  a  leány,  kit  eddig  ülde  végzete. 

Akit  Isten  és  sors  arra  rendele. 
Hogy  lemondásban  törjön  meg  kebele  ; 
Mert  a  hősnek  annyi  fényes  tetteér', 
Szerelemnél  magasabb  leend  a  bér  ; 

Hír,  örök  név  itt  a  földön,  s  túl  azon 
Hely  az  égnek  szenti  közt  —  a  jutalom  ; 
Nagy,  dicső  cél,  mind  a  kettő  érdemes, 
Hogy  pálmául  küzdjön  értté  a  nemes! 

Egy  parányi  harmatcseppben  sokszoron. 
Mely  rezegve  csügg  virágon,  bokrokon, 
A  legelső,  legragyogóbb  fénygolyó 
A  dicső  nap,  mint  tükörben  látható. 

Énekembe  Lászlót  ekkép  foglalom  — 
Mint  a  harmatcsepp  parányi  a  dalom, 
De  azért  az  óriás  hős  nagy  marad, 
ön  sugara,  mi  neki  zománcot  ad. 

Az  oroszlánt  a  körméről  ismered. 
Tetteiben  a  dicső  hőst  megleled  ; 
Ez  az  ének  sem  egyéb  mint  csermelye. 
Melyben  az  ég  csillagboltját  festi  le. 

Dőlj  le,  honfi,  e  pataknak  mentiben, 
S  míg  virágzó  partján  tested  megpihen, 
Kegyelettel  a  dal  árján  révedezz  — 
lm  az  ének  Szent  Lászlóról  zene^edez. 


ELSŐ  ÉNEK. 

IV. 

László  jósálma,  ihletése  és  sejtelmei  magas  rendeltetése 

felöl. 

Nyári  éj  volt,  gyönyörű,  szép  és  hives, 
Fenn  az  égen  százezer  csillag  repes, 
Köztök  a  hold,  mint  egy  bujdosó  király, 
Felleg  és  fény  közt  rejtőzve  járdogál. 

Lenn  a  földön  ünnepcsendben  a  határ  ; 
A  vad  elbútt,  lombon  elült  a  madár, 
Csak  a  hegyről  görgedező  csermelyek 
S  lomb  között  a  játszi  szellő,  zengtenek. 

Sem  közel  faluból,  mert  nincs  az  közel, 
Ebugatás  a  csendet  nem  kelti  fel ; 
Sem  gulyákat  nem  táplálnak  a  hegyek. 
Honnan  néha  tán  kolomp  csendülne  meg. 

Csak  ha  rá-rákezdi  a  kis  csattogány, 
Vagy  rideg  sas  vijjog  egyet  egymagán, 
Máskülönben  csend  vagyon,  mély,  nesztelen 
Az  idő  jár,  még  az  is  csak  lábhegyen  .  .  . 

Ily  idő  a  szív  és  ábránd  ideje. 
Szerelemnek  és  dicsőség  bölcse je  ; 
Ami  szépet  és  nagyot  sejt  a  kebel, 
Ily  időben,  ily  éjen  álmodja  el. 

De  még  az  is  csendesebben  szendereg, 
Kit  szivének  vágyi  nem  ébresztenek. 
Jótevő  ír  a  munkásnak,  adomány 
A  vándornak  fáradalmas  út  után. 

Béla  népe  is  legott  lecsendesül, 
Fáradalmas  útja  vágyott  enyhéül. 
Sátorokba  a  gyöngébbek,  asszonyok, 
Sátoron  kül  az  erősbek  s  bajnokok. 

Egy  van,  akit  lelke  éber  álmai 
Nem  hagyának  nyugalomra  hajlani ; 
László  herceg  legelőször  áll  vaía 
A  hon  földén,  melyért  lelke  lángola. 

Mint  folyóvíz,  melybe  súlyos  kőt  vetél. 
Háborogva  örvényező  zajra  kél. 
Száz  gyűrűre  szétoszolnak  a  habok, 
S  mindegyikben  egy  kis  tenger  háborog  ; 

És  előbb  a  zajlás  le  sem  csendesül, 
Míg  a  kő  a  vízfenékre  nem  merül : 
Ugy  zajlott  az  ifjú  herceg  kebele. 
Nagy  soká  nem  bírván  csendesülni  le. 

S  már  az  éinek  elcsendelgett*  iobb  fele 
Megfordulva  áll  a  göncöl  szeKere 
Sápadozni  kezd  a  teljes  holdvilág, 
Nem  soká  egy  más  világ  ormára  hág. 

S  még  az  ifjú  a  tündéres  éjen  át 
Egyre  nézi  fenn  az  égen  csillagát, 
Álmodozza  szíve  éber  álmait, 
Hit-,  reménye  és  szerelme  vágyait. 

Végre  mint  a  csendes  nyári  permeteg, 
Mely  a  földre  susogással  lepereg  ; 
Mint  a  méhi  döngicsélés  réteken. 
Édes  álom  száll  szemére  csendesen. 

S  alszik,  alszik  László  herceg,  álma  szép, 
Mint  a  képzelet,  mint  egy  tündéri  kép  ; 
Álmodása  tett  s  dicsőség  pályája, 
A  jövőnek  jós  szemekkel  látása. 

Nagy  dolgokra  szánta  Lászlót  istene, 
S  hogy  azokat  elbírhassa  szelleme, 
Jó  előre  az  ágyat  elkészité. 
Melybe  magvát  —  kebelébe  —  ülteté. 

És  az  alvó  ifjúhoz  leszáll  vala, 
Szent  parancsát  véve,  Gábor  angyala  ; 
Az  alvónak  megérinté  kebelét. 
Szent  kenettel  megilleté  két  szemét. 

Az  angyalnak  érintése,  kenete 
László  herceg  kebelébe  fényt  vete  ; 
Hüvelyétől  égi  része,  lelke  vál, 
S  Gábor  angyal  karjain  az  égbe  száll. 


*  Elnvugszik,  elcsendesedik. 
Itt  :'  eltölt,  elmúlt. 

Ott  az  úr,  ki  volt,  ki  van,  ki  lenni  fog, 
ön  dicsében  égi  trónján  fenragyog, 
Melyet  fénylő  csillagokból  épitett, 
Hogy  ragyogjon  tengerek  s  földek  felett. 

Ki  merészli  vakmerően  látni  őt, 
A  dicsőség  sugárkörében  dicsőt? 
Trónusából  tüzek  villángzottanak, 
S  szemvakító  hét  lángárba  oszlanak. 

Lába  alatt  a  világok  forganak, 
S  a  világok  sphasra-táncra  zugának, 
S  leborulván  a  cherubok  kardala  : 
«Szent  az  úr,  szent,  szent»  harsányan  zeng  vala!. 

Megvakítná  ennyi  fény  László  szemét, 
Szétszakítnák  az  erős  hangok  fülét ; 
Teste,  mint  a  pára  széjjelfoszlanék, 
S  hogy  le  nem  rogy,  a  kenet  s  szent  ír  tevék. 

Még  amellett  is  reszket  mint  nyárlevél, 
Amidőn  szemét  az  úrra  nyitja  fel ; 
De  támot  lel  Gábor  angyal  szent  karán, 
S  leborulnak  a  királyszék  zsámolyán. 

S  szól  az  úr,  s  a  szó  megrázza  mennyegét : 
«Boldogok  kik  hallják,  s  értik  az  igét! 
Halld  és  értsd  meg,  és  elmédben  megjeleld 
A  nagy  végzést,  melyre  ujjam  kijelelt. 

Sorskönyvedbe  nagy  dolgokat  írt  karom. 
Utamon  járj,  érettem  küzdj,  akarom  : 
Küzdni  fogsz,  de  égi  pajzsom  védve  fed, 
Kisértetni,  de  fáklyám  mindütt  vezet. 

Hű,  igaz  légy,  és  erős  mint  sziklavár, 
A  győzőre  diadalmi  pálya  vár  : 
És  eendel  a  gyümölcsből  díjadúl, 
Mely  az  élet  fáján  a  jóknak  virul. 

Garay  János  munkái.  12 

És  ivandol  a  forrásból,  mely  örök, 
Szent  vizéből  halhatatlanság  görög  ; 
lm  e  könyvben  lásd  a  pályát,  mely  tied  .  .  . 
Boldog,  aki  hallgat  és  ért  engemet !» 

Szólt  az  úr,  szavára  a  tenger  kihág. 
Sarkaiban  megrázkódik  a  világ, 
S  leborulván  a  cherubok  kardala  : 
<(Szent  az  úr,  szent,  szent !»  harsányan  zeng  vala. 

És  előhozák  szolgáló  angyalok 
Nagy  könyvét  a  végezetnek;  oly  dolog, 
Mely  öröktől  volt,  van  és  mindig  leszen. 
Melyről  múlt,  jelen,  jövő  tanút  teszen. 

Mely  megirva  volt,  mielőtt  iraték. 
Ki  mondhatja  meg,  mikor  keletkezek? 
Nincs  időben,  térbe  nem  fér  ;  tér  s  idő 
Benne  vannak,  mint  szikrákat  rejt  a  kő. 

Foglalatja  a  teremtő  gondolat. 
Mely  öröktől  él,  s  örök  időkre  hat  ; 
Foglalatja  a  fagyasztó  lehelet, 
Melyre  újra  minden  semmivé  lehet. 

Foglalatja  a  világok  élete, 
Nemzeteknek  és  népeknek  végzete  ; 
A  legelső  emberé,  ki  halva  rég, 
S  az  utósóé,  ki  lenni  fogna  még. 

A  király  és  koldus  sorsa,  a  poré, 
És  az  égen  fenragyogó  csillagé  .  .  . 
Ez  a  sorsok  könyve  ;  rajta  hét  pecsét 
őrzi  szent,  felbonthatatlan  levelét. 

Melyet  senki  még  ki  nem  nyitott  soha, 
Melyből  senki,  mint  az  Isten  olvasa  ; 
Mert  hogy  ő  az,  aki  lát  szivet  s  vesét, 
ö,  ki  tudja  a  könyv  minden  betűjét. 

Hogy  ha  egyszer  felnyitandja,  jaj  nekünk! 
Mert  azon  nagy  nap  lesz  végitéletünk  ; 
Mert  betelve  lészen  ami  irva  volt  — 
Megitélve  az  eleven  és  a  holt. 

És  az  úr  a  szent  könyvet  csak  illeti  — 
S  mint  midőn  a  nap  sugarát  szétveti, 
Hegyen  völgyön  világosság  terjed  el : 
László  herceg  kebelébe  fény  lövell. 

És  a  könyvnek  sok  ezredik  levelén 
Hull  előle  (mily  csodás  bütűnemény!) 
Hull  előle  a  jövőnek  fátyola 
Hol  az  ifjú  ilyen  képet  lát  -^  ala  : 

Látja  Bélát,  édes  apját,  mint  megyén 
Fényes  trónra  koronával  ékesen  ; 
Látja  Géjza  bátyját,  akit  ugy  szeret. 
Naggyá  lenni  ezrek  s  milliók  felett ; 

De  fejéről  levévén  a  koronát, 
Azt  kezével  egy  gyermeknek  nyújtja  át  ; 
Ámde  ki  azt  sárba  veti  botorul. 
Honnan  az  László  lábáig  elgurul. 

Hajlik  László,  hogy  a  földről  felvegye, 
A  gyermeknek  homlokára  föltegye  ; 
lm  de  rögtön  trónon  látja  önmagát, 
És  fején  a  bűvös,  ékes  koronát. 

A  korona,  mint  a  csillag  tündökölt. 
Ragyogása  fényivel  betelt  a  föld ; 
Lábaihoz  nemzetek  rajonganak, 
S  hős  nevéről  dicsekedve  szólanak. 

Fegyverével  ismeretlen  népeken 
Győzedelmet,  nem  egyet  ví  fényesen  : 
De  mi  legkivált  dagasztá  kebelét. 
Nagynak  és  boldognak  látta  nemzetét. 

Mind  ezek  közt  egy  bűbájos  légalak, 
Mint  a  rózsa  szép,  mint  szellő  szállatag, 
Mellyel,  mint  a  szőnyeg  hímnek  általa, 
Álmodása  mindenütt  átszőtt  vala  : 

Egy  bűbájos  lányka  képe  üldözé. 
Melyet  a  sors  minden  harc  és  vész  közé 
Oda  vitt,  hol  mint  győző  hős  ő  vala. 
Hogy  legyen  harcok  között  őrangyala  ; 

De  kihez  bár  mennyiszer  nyujtá  kezét, 
Nagy  tűzoszlop  választotta  tőle  szét ; 
Mit  jelent  ez?  ébren  sem  fejthette  meg, 
De  örömmel  látott  képén  kéjeleg. 

Ti  azonban  meg  fogjátok  fejteni. 
Akik  a  dalt  végig  jöttök  érteni ; 
A  leányka  szép  alakja  s  végzete 
Beszövődék  László  herceg  éltibe. 

Énekembe  én  is  íme  beszövöm. 
Mint  virágot  bokrétába  kötözöm. 
Kapok  érte  —  nem  kapok  más  pályabért. 
Egy  pár  könyet  fogtok  ejtni  gyászaért. 


HATODIK  ÉNEK. 
V. 

Charitas   apáca   megjósolja   a   nagyváradi   templomban 
László  királyságát.  —  László  cselekvésre  készül. 

És  az  ige  teljesült!  a  kikelet 
Harmadízben  mosolyog  a  föld  felett, 
Hogy  királyi  székét  veszté  Salamon, 
És  királynak  Gejzát  tette  meg  a  hon. 

Épen  húsvét  ünnepére  gyültenek 
Hazaszerte  a  keresztvalló  hivek, 
Ünnepelni  a  nagy,  dicső  szent  napot. 
Melyen  eg3^kor  megváltónk  feltámadott ; 


ünnepelni  Jézust,  a  hőst  és  királyt, 
Ki  legyőzte  és  megtörte  a  halált ; 
Alleluja  énekektől  zeng  a  lég, 
Nyájasb  arccal  néz  alá  a  tavasz-ég. 

László  herceg  Nagyváradra  rándula. 
Vele  mentek  nője  és  kis  angyala. 
Már  a  zárda  s  templom,  melyet  épite, 
Készen  állott,  benne  volt  a  nagy  mise. 

A  zárdának  fejedelemasszonya 
Jámboréltü,  szenthirű  asszony  vala  ; 
Akit  Isten  sok  keggyel  ruháza  fel. 
És  megáldott  a  lét  szenvedésivei. 

Charitas  —  ez  volt  a  nő  szerzetneve. 
Mit  szokásként  szerzetében  fölveve ; 
Szép  Etelke  volt  a  neve  ezelőtt, 
Mig  a  földnek  éle  ;  rég  ismerjük  őt. 

S  im  ahg  lép  László  a  templomba  be, 
Az  apáca,  társival  jő  elibe  ; 
Koronát  hoz  kiterjesztett  karjain. 
Ünnepély  ül  tisztes,  halvány  arcain. 

((Üdvözölve  légy  tőlünk  ez  ünnepen. 
Mely  az  élet  napja  —  igy  szól  ékesen  — 
Melyen  a  halál  örökre  meghala 
A  feltámadt  Megváltónak  általa. 

Üdvözölve  légy  tőlünk.  László  király! 
Ki  trónra  Istentől  hivattatál ; 
Az  Ígéret  szent  igéje  teljesül, 
A  királyi  székbe  —  László  herceg  ül, 

Hogy  magasra,  nagyra  vigye  nemzetét, 
örökítse  köztünk  Jézus  szent  hitét ; 
Aki  által  meg  fog  halni  a  halál. 
Üdvözölve  légy  tőlünk,  László  király !» 

Szólt,  a  herceg  kétkedőleg  néz  reá, 
A  sokaság  bámulattal  hallgatá  — 
S  szól  a  herceg  :  «Aki  sérti  a  királyt, 
Áruló  fejére  én  mondok  halált. 

Gejza  bátyám  joggal  ül  a  trónuson, 
És  alatta  boldog  a  nép  és  a  hon!» 
«A  királyt  nem  sérti  szóm  —  viszonz  a  nő 
Magasabban,  fenn  az  egekben  van  ő! 

Égi  pálmát  nyert  a  földi  trón  helyett. 
Koronáját,  székét  itt  hagyá  neked  ; 
Mind  a  kettő   isten  által  száll  reád, 
Üdvözölve  légy,  király,  tőlünk  tehát !» 

így  a  jósnő,  s  harmadnapra  gyors  követ 
A  herceghez  lóhalálban  érkezett. 
Hírül  hozván,  hogy  nincs  többé  a  király, 
Húsvét  napján  érte  őt  el  a  halál .  .  . 

S  szájról-szájra  szerte  száll  a  hír,  a  hit, 
Hogy  Charitas  égből  vette  ihletit, 
Hogy  szemének  és  fülének  nyilt  az  ég, 
S  Isten  választottaként  hőn  tisztelék. 

Ifja,  véne  mint  egy  szenthez  járula, 
S  aki  lelki  vigaszért  eseng  vala, 
Megtalálta  nála  szíve  vigaszát, 
A  szegény,  a  dús,  vezérlő  angyalát. 

így  emelte  föl  Isten  a  szenvedőt. 
Megmerítvén  szent  malasztvizében  őt, 
S  melyet  ifjan  annyi  vesztés  kínja  dúlt, 
Életének  tövisbokra  fölvirúlt. 

És  megérte,  hogy  igéje  teljesült. 
Fehérvárra  ország  s  nemzet  összegjoílt, 
Hol  minden  szív  egyet  óhajt  és  akar, 
S  kikiáltja  László  királyt  a  magyar. 

De  mielőtt  erről  zengjen  énekem, 
Lantomat  fel  kell  előbb  idegzenem  ; 
Új  pályára  lépik  hősöm,  új  mező 
Nyíl  előttem,  nagy,  hatalmas  és  dicső. 

^  Megpihenve  új  erővel  szólhatok, 
Új  erővel  ti  is  jobban  hallotok  ; 
Mert  oly  fának  árnyába  hozott  utunk. 
Melyből  egy- vágtatva  ki  nem  nyargalunk. 


KILENCEDIK  ÉNEK. 

V. 

Eközben  Zvojnimir  horvát  király  örökös  nélkül  meghal, 
s  a  horvátok   Ilona  ellen  fellázadnak.   —  László  húga 
segítségére  megy.  —  Rege  a  kocsijából  kiesett  kerékszeg- 
ről. —  Horvátország  meghódíttatása. 

De  ne  menjünk  el  Lászlótól  messzire  — 
Mert  az  ének  csak  is  és  az  ő  köre  ; 
Salamonnak  sorsa  addig  érdekel, 
Meddig  az,  László  sorsával  vegyül  el. 

László  királyt  a  magyarok  Istene 
Új  pályára  híjjá:  menjünk  el  vele! 
Zvojnimir  végsőt  lehelt,  nincsen  fia 
S  zavarokba  bonyolúl  Croatia! 

László  király  húga,  a  szép  Ilona, 
Lett  utána  Horvátország  asszonya  ; 
De  asszonynak  a  kevély  horvát  urak 
Engedelmeskedni  nem  akartának. 

Sőt  magok  közt  megszakadva,  mindenik 
Uraságra     vágyva,  ármányoskodik  ; 
Nem  tekintik  a  tulajdon  szent  jogát. 
Nem  a  közjót  s  a  hazának  közszavát. 

Rendetlenség  és  ököljog  áll  elő, 
Jog  helyett  igazságot  szab  az  erő  ; 
A  királyné  festett  bábbá  aljasul  — 
Előbb-utóbb  a  királyi  szék  lehull. 

Híveivel  gyors  tanácsot  tart  tehát, 
S  felszólítják  Magyarország  hős  urát, 
Jőne  haddal,  hatalommal  mihamar. 
Míg  a  népet  el  nem  söpri  a  vihar. 

László  király,  mint  jó  gazda,  sohasem 
Volt  vitézi  hadseregnek  szűkiben. 
A  sereget  két  külön  erő  tévé  : 
A  királyi  hadsereg  s  a  nemzeté. 

Azzal  a  vitéz  király  rendelkezett, 
Ez  határi  közt  vedé  a  nemzetet : 
Azt  seregnek,  ezt  honvédnek  nevezek, 
S  nem  egyéb  volt,  mint  a  nemzetösszeség. 

De  harcos  volt  a  magj^ar,  s  kivált  \atéz 
Fejedelmét  örömest  követni  kész  ; 
S  mostan  is,  mint  mindig,  a  honvédhadak 
A  királyi  hadhoz  csatlakoztanak. 

A  tábornak  gyülhelyéül  szép  Zala, 
S  mely  a  két  ország  között  határ  vala. 
Mura  köze  volt  kitűzve  :  innen  ők. 
Túl  a  Dráván  a  horvátok,  feltűnők. 

László  király  Fej  érvárról,  hol  lakék, 
A  táborba  szekereken  érkezek  ; 
Már  elhagyta  a  Balaton  nagy  tavát, 
Szép  Zalában  közel  éri  Kanizsát. 

S  ím  elalvék  —  így  beszéU  a  rege  — 
Kocsijából  kiesek  kerékszege. 
Lejtőn  állott  a  szekér,  a  ló  repül, 
S  a  szekér  feldőlve  van  menthetlenül : 

De  villámként,  gyors  lábakkal,  hirtelen 
A  keréknél  egy  hű  jobbágy  ott  terem, 
Izmos  ujját  szaporán  a  szeg  veszett 
Tengelyvégbe  bele  dugja  szeg  helyett. 

így  fut  a  lejtőn  le  egy  hold  földön  át, 
Feldőléstől  óva  László  kocsiját ; 
Ott  végtére  a  riadt  szekér  megáll. 
És  fölébredt  szunnyadtából  a  király. 

Deák  Balázs  volt  a  hü  jobbágy  neve  ; 
A  király  bámulva  halija  mit  teve. 
«Kérj  kegyelmet  —  mond  a  hűnek  —  tettedért, 
S  megadandom  bármit  kérsz,  hűségedért.* 

De  szerényen  az  egyebet  nem  kivan, 
Mint  maradni  jó  királya  oldalán  ; 
Ámde  László  egyet  int  s  parancsot  ad, 
Nyergeljétek  fel  néki  a  legjobb  lovat. 

És  eképen  szól  Balázshoz  :  «E  lovon 
Három     óra  hosszig  nyargalj  e  sikon, 
És  amennyi  tért  befuthatsz  szerteszét. 
Megeresztett  kantárszárral,  —  a  tiéd.» 

S  a  parancsot  teljesítni  lóra  ül 
Deák  Balázs,  a  sík  földön  elrepül ; 
Két  tanú  megy  a  lovagló  nyomdokán, 
Az  időre  és  határra  vigyázván. 

S  mire  visszatérnek  izzadt  paripán, 
Meg  van  írva  a  királyi  adomány. 
Rajta  függvén  a  királyi  nagy  pecsét. 
Mely  nemesnek  hirdeti  Balázs  nevét. 

A  szegény  pór  bámul  és  csodálkozik. 
Hogy  való-e  amit  lát,  vagy  álmodik? 
A  királynak  köszönetet  mondana. 
De  csak  könye  szól,  elállott  a  szava. 

Végre  szóhoz  jutva  így  szól  a  nemes : 
«Ennyi  kegyre  nem  vagyok  én  érdemes, 
Sok  is  e  föld,  én  uram  király,  nekem, 
Tizedrésszel  könnyedén  beérhetem! 

Kis  falunkban  oly  sokan  mi  nem  vagyunk, 
Legjobb  lesz,  ha  rajta  együtt  osztozunk  ; 
Különb  ember  nem  vagyok  a  többinél, 
Mindegyik  megtette  volna  amit  én.» 

Egyszerűn  és  együgyün  így  szól  vala, 
S  nemes  szívén  a  király  megindula  ; 
Adományát  kétszerezé  egy  helyett, 
A  községre  irata  a  levelet. 

Mai  napig  fentartotta  szép  Zala 
A  regét ;  a  kis  község  elpusztula. 
De  maiglan  a  vidéken  nyoma  van, 
Szent-Királ)^  és  Szent-László  faluiban. 

És  azonkép  hosszú  nyolcszáz  év  után 
Balázs  vére  fennvagj'on  még  Kehidán  ; 
Van-e  magyar,  aki  azt  nem  tiszteli, 
Ha  Deák  Antalt  s  Ferencet  nevezi?  — 

így  cselekvék  szép  Zalában  a  király, 
Pár  nap  múlva  hadi  népe  készen  áll ; 
Hidat  vertek     át  a  Dráván  azután, 
S  ott  valának  Horvátország  határán. 

De  oszolva  voltak  a  horv^át  urak, 
összesen  és  együtt  nem  harcoltanak  : 
Már  pedig  csak  ott  van  erő,  hatalom, 
Hol  közérzés  és  közakarat  vagyon. 

Közmondás,  hogy  a  vesszőt  könnyű  dolog 
összetörni  eg\^enként,  akármi  sok  ; 
De  csomóba  hogyha  összeköttetik, 
Rajt  az  óriás  erő  is  megtörik. 

A  külön  vált  pártokon  hát  csakhamar 
Győzelemmel  erőt  vészen  a  magyar  ; 
És  a  Dráva-  s  Száva-köz  hódolva  volt, 
Mielőtt  másodszor  újult  meg  a  hold. 

A  Kulpáig  úrrá  lesz  László  hada,  — 
Már  a  tengermelléken  foly  a  csata ; 
A  havason  túl  övé  a  föld  szine. 
Alig  van  már  ki  szegülne  ellene! 

Imde  László  táborába  hír  repül, 
Hogy  az  ország  más  részén,  Erdély  felül, 
A  védetlen  haza  földén  kúnhadak. 
Iszonyú  öldökléssel  pusztítanak. 

S  László  király,  mint  okos,  jó  gazda  tesz, 
Amidőn  egy  új  jószágot  bérbe  vesz  ; 
Nem  mellőzi  el  miatta  örökét,  — 
S  összevonja  győzedelmes  seregét. 

És  a  kunnak  csakhamar  elébe  tart, 
A  horvát  üg}^  rendezésre  férfikart 
És  erélyes  őrhadat  hagy  őrszemül, 
Al-királyi  székbe  öccse  Álmos  ül. 

így  cselekvék  László  király,  amikor 
Ezer  és  kilencvenegyet  írt  a  kor  ; 
Győzedelme  kiebb  tolta  a  követ. 
Melyet  Árpád  Magyarországnak  vetett. 

Koronáját  egy  szép  kővel  neveié, 
A  tartományt  Horváthonnak  nevezé  ; 
Az  országnak  címerében  négy  folyó, 
Duna,  Tisza,  Dráva,  Száva  látható. 

És  megyékre  felosztotta  részeit. 
Alkotmánnyal  felruházta  népeit  — 
A  magyarral  testvér  joggal  látta  el, 
S  el  nem  nj^omta,  de  magához  vette  fel. 

Nyolcszáz  éves  már-már  e  szent  kapcsolat. 
Melyben  él  két  nemzet  egy  kormány  alatt ; 
Tőlünk  nyertek  bánokat,  vezéreket. 
Mi  ő  tőlük  Draskovich-  és  Zrínyiket. 

Ami  annyi  éven  át  megszentesűlt, 
A  szokás,  törvény  s  jog  által  egyesült, 
A  jelenkor  fogná-e  szaki tni  szét? 
Két  együvé  lett  nemzetnek  életét? 

Ál  próféták  lappanganak  köztetek, 
Ál  utakra,  bűnre  visznek  bennetek  : 
A  költőnek  higyetek,  beteljesül : 
A  magyar  s  a  horvát  újra  egyesül! 


TIZEDIK  ÉNEK. 

I. 

A    kunok   harmadszori    beütése    Kapolcs   alatt.    László 

király  elébe   megy  hadával  ;    útközben  serge   éhség-   és 

szomjtól  szenved  ;  a  király  mind  a  kettőt  imádságával 

megszerzi  seregének,  meh'^  ezáltal  új  erőre  éled. 

Míg  ezek  történtek,  már  a  kún  hadak 
A  dulásban  jól  előhaladtanak  ; 
Elgázolák  a  vetést,  a  megürült 
Ház  utánok  láng-árjában  felrepült. 

Ember,  állat  pórázon  tereltetik, 
A  szűz  és  az  asszony  megfertőztetik. 
Iszonyú  az,  amit  szenved  a  vidék. 
Hol  a  hadak  boszujokat  töltheték. 

Mert  boszúvágy  hozta  e  szöm3'ü  hadat 
A  kudarcért,  mit  Ozúl  s  Kutesk  alatt 
Szenvedének  ;  megfogadták  esküvel. 
Hogy  a  szégyent  vérfürdővel  törlik  el .  .  . 

így  haladtak  a  Tiszán  át  Békésig, 
A  Marost  is  kényelemmel  átszegik  : 
És  elérik  a  Temest,  hol  nagy  utat 
Kipihenni  a  vezér  parancsot  ád. 

Rémitő  volt  látni  e  hadjáratot, 
Amidőn  végig  hullámzá  a  sikot ; 
Két  egész  nap  kellé,  míg  ez  ár-apály, 
E  hullámzó  embertenger,  csendre  száll. 

Négy-órányi  távolság  volt,  melyet  itt 
A  Temes  mentében  hossza  elborít ; 
Fele  része  hadfoglyokbul  rabfüzér, 
Marh  anya  jak,  s  prédaterhelt  társzekér. 

Másik  része  fölfegyverzett  vad  hadak, 
Barna  arcú,  izmos,  szálas  kúnfiak  : 
Közepettök  a  vezérnek  áll  vala 
Négynyüstös  vászonból  készült  sátora. 

Tetejéről  nagy  távolra  látható 
A  felhőben  lengő  harci  lobogó  ; 
Körülötte  alabárddal  hadfiak. 
Páncélozva  komolyan  őrt  állanak. 

Benn  pediglen  vad  Kapolcs,  Kurul  fia, 
Kit  khánúl  uralt  ekkor  Kumánia, 
Érmeiléknek  legjobb  borából  iszik. 
És  kacagva  vadán  arra  esküszik  : 

Hogy  hónába  vissza  nem  tért  sergivel, 
És  mindaddig  e  jó  földön  vesztegel. 
Míg  Lászlónak  koponyájából  kupát 
Nem  készített,  s  abból  issza  meg  borát.  - 

Ámde  László,  a  hadértő  hős  király. 
Seregével  késedelmet  nem  talál ; 
Hátrahagyva  Horvát-  s  Tótországokat, 
Egyenesen  a  kunok  felé  halad. 

Gyorsan  átkel  a  Dunán  Tittel  körül, 
Hol  vizével  a  gyors  Tisza  egyesül ; 
Onnan  a  Temes  mentében  fölfelé 
Seregeit  föl  keletnek  tereié. 

Gyorsaságtól  vár  eredményt  egyedül, 
Éjjel,  nappal  jár  azért  szünetlenül ; 
Föl  nem  tartja  sem  mocsár,  sem  ingovány, 
Hegyeket  mász,  áttör  a  völgy  szorosán. 

De  járatlan  és  kietlen  a  vidék. 
Fogy  erőben  a  had,  fogy  az  eleség  ; 
Ügy  vannak  mint  a  hajós  a  tengeren, 
Aki  nem  lát  víz-  és  égnél  egyebet. 

Ók  nem  érnek  mást,  mint  végtelen  mocsárt, 
Terméketlen,  sivatag  homokhatárt. 
Vég  türelme  fogyva  van  mindenkinek, 
S  zúgolódni  kezd  a  máskor  hü  sereg. 

Az  embernek  leghatalmasb  ellene, 
A  kinzó  éh  támadott  föl  ellene  ; 
Óriási  a  szükség,  az  éhhalál 
S  valamennyi  szörnye  van,  előttök  áll  .  .  . 

Egy  vagyon,  ki  el  nem  veszti  még  hitét, 
S  buzgalommal  megimádja  Istenét ; 
A  kegyes  László  király  áll  egy  magán 
Csüggedetlen  az  Ínségnek  ajtaján. 

«Isten!  aki  —  esdő  szót  ekkép  emelt  — 
Megmentetted  a  pusztában  Izraelt ; 
Aki  Mózes  népéhez  kegg^^el  valál, 
S  Ínségében  neki  mannát  adatai : 

Irgalomnak,  hatalomnak  Istene, 
Ne  tekintsd,  hogy  volt  s  van  e  népnek  bűne. 
Vedd  le  róla  büntető  karod  súlyát  ; 
Megismerte  haragodnak  ostorát! 

Szánakozzál  rajta  ;  mert  hisz  atyja  vagy, 
Lássa,  hogy  nemcsak  haragod  súlya  nagy  ; 
De  nagyobb  vagy  irgalomban,  Istenem! 
Mert  te  vagy  az  irgalom  és  kegyelem.» 

így  imádta  Istenét  László  király, 
És  imája  Istenéhez  égbe  száll .  .  . 
Közelebb  volt  a  segély,  mint  hitte  tán  ;  — 
Halljátok,  mint  mondja  el  a  hagyomány. 

«Még  imába  volt  merülve  a  vezér, 
S  ím  egyszerre  megrendül  a  nagy  fenyér, 
Dobog  a  föld,  sürü  por  keletkezik  ; 
Hah,  minő  had  ez,  mely  itten  érkezik? 

Sok  ezer  vad  szarvas  és  nehéz  bölény, 
Tart  feléjök,  mint  egy  égi  küldemény  ; 
László  hada  örömében  megriad. 
Mintegy  önkényt  adja  meg  magát  a  vad. 

És  azonnal  dárda  és  nyil  pergenek, 
Dús  aratást  lel  az  éhező  sereg  ; 
Rég  nem  ettek  jobb  izüt,  rég  ily  vigan, 
Mint  e  nem  várt  lakomán  mindannyian. 

A  kegyes  király  szeméből  köny  fakad 
S  Istenének  hálát  forró  szívvel  ad, 
Hogy  kegyelme,  melyet  tőle  esdekelt. 
Mind  magán,  mind  népén  ily  dúsan  betelt. 

Mind  hiába!  bármi  jótét  s  nyereség 
A  csodásan  s  váratlan  nyert  eleség, 
Üjra  zúgni  és  morogni  kezdenek 
Az  ételre  szomjtól  égő  seregek. 

^  S  közepettök  a  kegyes  László  király 
Üjra  kínos,  kétes  aggalomban  áll : 
Nem  veszíti  Istenében  el  hitét. 
De  nem  meri  esedezni  új  kegyét. 

S  szól  a  néphez  :  «Ez  tehát,  oh  seregek, 
A  jótettért,  melyet  épen  vettetek, 
Háladástok?  illik  ily  kisszívüség 
Ahhoz,  akit  ily  csodásan  véd  az  ég? 

lm  e  kő  is,  e  szivetlen  szirtdarab, 
—  S  vesszejével  egy  közel  kőszirtre  csap  — 
Hogyha  tudna  mint  az  ember  érzeni, 
Háladatosb  fogna  lenni,  mint  ti  s  mi!» 

Szólt  s  csodáknak  új  csodája!  a  rideg 
Kőtömegnek  sziklakeble  megreped  ; 
És  belőle  kristálytisztán,  vidoran 
Szomjatoltó,  gazdag  forrásvíz  rohan  .  .  . 

Térdre  hull  a  meglepett  nép  s  felüvölt, 
örömétől  megreng  a  lég,  reng  a  föld  ; 
A  kunoknak  táboráig  zúg  szelők, 
Ott  úgy  vélik,  hogy  az  Isten  mennydörög. 


II. 

A  kúntábor  leirása.  Ütközet.  László  maga  ragadja  meg 
a  harci  lobogót  ;  a  kunok  megfutamodnak,  de  Kapolcs 
parancsot  ád  seregének,  hogy  aranyait  hányja  el  magá- 
tól az  üldöző  magyarokat  feltartóztatni  ;  azonban  az 
arany  László  imádságára  kővé  válik,  s  a  magyar  sereg 
leveri  a  kunokat.  A  megmaradtakat  László  a  mai  Jász- 
ságba telepíti  le. 

De  futárok  érkeznek  mindenfelül. 
És  Kapolcs  László  jöttéről  értesül ; 
«Talpra,  kunok !»  felrivalg  parancsszava  — 
S  pillanatban  harcra  készen  áll  hada. 

Mintha  sűrű,  szálas,  ősi  rengeteg 
Bukkannék  ki  földből,  áll  a  hadsereg  ; 
Csakhogy  a  fák  izmos,  bátor  férfiak, 
Lomb  helyett  légben  vasélek  ingának. 

S  ha  a  tábort  erdőnek  nevezheted, 
Benn  az  erdő  hőseit  is  megleled  ; 
Volt  oroszlán  köztük,  bátor  és  nemes, 
Fene  tigris,  tarka  párduc,  rémletes  ; 

Nagy,  nehézkes  medve,  csalfa  hyena, 
Farkasoknak  prédavágyó  tábora  ; 
Kik  mindnyájan  magyar  vérre  szomjasok,  — 
így  várták  be  László  királyt  a  kunok  .  .  . 

Dombra  ér  sergével  a  magyar  király, 
Ellenében  síkon  a  kuntábor  áll  ; 
Sokasága  pillanatra  a  magyart 
Megakasztja,  de  sokáig  ez  nem  tart  : 

Mert  a  magyar  nem  azt  nézi,  mennyi  az 
Ellensége  szám  szerint,  mellyel  hadaz  ; 
A  magyar  csak  azt  tekinti :  merre  van?  .  .  . 
Ügy  tanulta  hős  apák  példáiban. 

így  cselekvék  a  vitéz  László  király, 
«Ott  az  ellen !»  mond  s  a  sereg  már  nem  áll! 
De  miként  villám  az  égről  lezuhan, 
A  kunoknak  táborában  lerohan. 

És  sikoltás  és  rikoltás  kél  vala, 
Harcra  buzdul  ember  és  ló  általa  ; 
A  zenének  rivadalma  bele  vág  ; 
László  király  a  sorok  elébe  hág. 

És  kezébe  kapván  a  vérlobogót, 
Megfúvatja  rá  a  nagy  tárogatót  .; 
És  «utánam!))  e  rövid  szót  mondja  csak, 
S  mint  az  árviz  nyomaiba  zúg  a  had. 

Ütközet  van  ;  mint  a  zápor  kétfelül 
Egymás  ellen  a  sivító  nyíl  repül ; 
Szúr  a  dárda,  recseg  a  kürt,  sújt  a  kard  ; 
Majd  László  kunt,  majd  ez  nyomja  a  magyart. 

Garay  János  munkái.  13 

Mint  a  kőfal  oly  tömött,  erős  a  kún, 
Ellenáll  a  rohanásnak  iszonyún, 
Mind  hiába!  minden  erő  hasztalan 
Ott,  ahol  László  királynak  karja  van! 

És  ha  kétszer  annyi  volna  mint  vala 
A  kunoknak  ércerös  emberfala, 
Mint  a  villám  László  rajtok  áthasit, 
Gyéritvén,  fogyasztván  a  kun  sorait. 

Nemsokára  törve  van  Kapolcs  daca. 
Összeomlik  ércerős  emberfala, 
Itt  is,  ott  is  áttör  a  magyar  sereg, 
A  hátráló  kunt  rémület  kapja  meg! 

És  ijedve  meglódulnak  a  sorok. 
Tömegestül  bomlik  a  rend  ;  ki  gyalog, 
Ki  lovag  fut,  és  alig  pár  perc  alatt 
Idomtalan  zűrzavarrá  lesz  a  had. 

Nagy  sokat  győz  és  mindenkor  tényező 
Háborúban  a  bátorság  és  erő  ; 
De  azért  okos  küzdő  cselt  sem  vet  el, 
Mert  a  legnagyobb  erőn  is  győz  a  csel. 

így  Kapolcs  is  látván  sergét,  erezi. 
Hogy  azt  vissza  többé  nem  terelheti  : 
A  futók  közt  ily  parancsot  osztogat 
(Tán  megmenti  még  vele  a  vert  hadat    : 

«Már  ha  futni  —  ekkép  szól  —  mdultatok. 
Rajta  gyávák,  rajta!  ám  csak  fussatok! 
De  legalább  mentsétek  meg  éltetek. 
Az  pediglen  csak  ez  egy  úton  lehet  : 

Hányjatok  el  ami  aranyt  szedtetek, 
Üldőitek  nyomát  hadd  akassza  meg! 
S  mig  a  prédán  kapva  kapand  ellenünk. 
Meglássátok,  táborostul  megmenünk!» 

S  tőnek  úgy.  amint  Kapolcs  elrendelé  : 
Mint  a  zápor  hull  arany  mindenfelé  ; 
Tarsolyokból  és  ttiszőkből  hulla  szét, 
(Könnyen  szórták,  mert  rabiák,  nem  szerezek! 

Régidőben  csak  oly  bűvös  erejű 
Volt,  miképen  mai  nap,  a  pénznemü  ; 
Az  aranynak  csillogása  az  a  lép. 
Melyre  ráakad  az  ember  legelébb. 

Megpillantván  a  hulló  aranyesőt 
A  kúnüldő  magyar  is  maga  előtt  ; 
Ménéiről  ugrosást  kezd  szaporán, 
Hagyja  a  kunt,  s  kapkod  az  arany  után. 

Látja  László  a  hálót,  melyet  neki 
A  kunoknak  fővezére  vete  ki : 
Kebelén  a  szív  mélyen  elkeserűl. 
(Diadalma  csillaga  igy  lemerül.) 

A  futárok  nyargalása  hasztalan! 
A  parancs,  a  tilalom  hiába  van! 
Feledik  az  üldözést  a  hadfiak, 
Csillogó  arany  után  száguldanak. 

S  Istenhez  László  buzgón  fölesdekel, 
Attól  várva,  hogy  a  bajt  intézze  el ; 
S  im  csodák  csodája!  ami  most  beáll  .  .  . 
Alig  hisz  szemének  maga  a  király! 

Tarsolyokból  és  tüszőkből  egyre  hull 
Az  arany  még  ;  de  nincs,  aki  érte  nyúl  ; 
Ügy  akarta  Isten,  és  a  kidobott 
Kerek  arany  mind  kövekké  változott .  .  . 

Mért  akasztná  meg  futtában  a  lovat 
A  magyarság  hitvány,  rossz  kövek  miatt? 
Elszáguld  és  elvágtat  biz  azokon  ; 
Annál  gyorsabb,  ott  leend  a  kunokon. 


13' 


196 


Mért  beszéljem  hosszan  a  történteket? 
László  király  győzelmét  a  kún  felett? 
Maga  Kapolcs  elveszíti  életét, 
A  riadt  kunság  lerakja  fegyverét    .  . 

És  az  így  kivívott  fényes  diadal 
Nem  leszen  gyászos  halotti  ravatal ; 
Nem  szomjaz  vért  a  kegyes  király  vezér, 
Győzni  csak,  nem  öldökölni,  volt  a  cél. 

A  legyőzött  sergeknek  ad  életet, 
Ha  felveszik  a  keresztény  szent  hitet  ; 
Sőt  lakásul  földet  oszt  számukra  ki, 
Hova  őket  le  is  telepítteti. 

S  nem  sokára  a  dús  alföld  síkjait, 
Hol  a  messze  Hortobágy  határt  hasit, 
A  Tiszának  és  a  Zagj^va  nyilt  közét 
Uj  teleplők  foglalják  el  szerteszét. 

Barna  képű,  szálas,  izmos  kúnfiak, 
Akiket,  mert  mind  Íjászok  voltának, 
Az  utókor  jász-kúnoknak  nevezett, 
S  kik  maiglan  lakják  e  sík  téreket. 

